Monisha death anniversary - Malayalam Filmibeat\n25 min ago പാതി വഴിയില് മുടങ്ങി പോയ സിനിമയ്ക്ക് സഹായിച്ചത് സുരേഷ് ഗോപിയാണ്! ഓര്‍മ്മ പുതുക്കി ബി ഉണ്ണികൃഷ്ണന്\n42 min ago ആ പരാജയം എന്നെ പേടിപ്പിച്ചു! പിന്തുണ നല്‍കി കൂടെ നിന്നത് രണ്‍ബീര് ആണ്, മനസ് തുറന്ന് ആലിയ ഭട്ട്\n43 min ago അടുപ്പ് കത്തിച്ച് കഞ്ഞി വെക്കുന്ന റോബോട്ട്,സൗബിന് ചിത്രം ആന്‍ഡ്രോയിഡ് കുഞ്ഞപ്പന്റെ കിടിലന് ടീസര്\n| Published: Tuesday, December 5, 2017, 14:18 [IST]\nമലയാളികള് ഇന്നും ഏറെ സങ്കടത്തോടെ ഓര്‍ക്കുന്ന വിയോഗമാണ് മോനിഷയുടേത്. വര്‍ഷങ്ങള്‍ക്ക് മുന്‍പൊരു ഡിസംബര് അഞ്ചിനായിരുന്നു താരം കാലയവനികയ്ക്കുള്ളിലേക്ക് മറഞ്ഞത്. ഷൂട്ടിങ്ങ് ലൊക്കേഷനിലേക്കുള്ള യാത്രയ്ക്കിടയിലുണ്ടായ കാറപകടമാണ് താരത്തിന്റെ ജീവനെടുത്തത്. ചുരുങ്ങിയ കാലം കൊണ്ട് തന്നെ പ്രേക്ഷക മനസ്സില് ചിരപ്രതിഷ്ഠ നേടിയ താരമായിരുന്നു മോനിഷ.\nനീണ്ട മുടിയും വിടര്‍ന്ന കണ്ണുകളുമായി മലയാള സിനിമയിലേക്ക് കടന്നുവന്ന മോനിഷയെ വളരെ പെട്ടെന്നാണ് പ്രേക്ഷകര് സ്വീകരിച്ചത്. നമ്മെ മതിമറപ്പിക്കും വിധം പ്രതിഭ കൊണ്ട് ഭ്രമിപ്പിച്ച നക്ഷത്രക്കുഞ്ഞ് എന്നായിരുന്നു എംടി വാസുദേവന് നായര് മോനിഷയെക്കുറിച്ച് അഭിപ്രായപ്പെട്ടത്. ആദ്യ സിനിമയിലൂടെ തന്നെ ഉര്‍വശി പട്ടം സ്വന്തമാക്കിയ അഭിനേത്രിയെ ഓര്‍ക്കുമ്പോള് ഇന്നും തീരാവേദനയാണ്.\nഅപകടത്തെക്കുറിച്ച് മുന്നറിയിപ്പ് ലഭിച്ചിരുന്നോ?\nമരിക്കുന്നതിന്റെ തലേ ദിവസം തലസ്ഥാന നഗരിയിലെ പങ്കജ് ഹോട്ടലിലായിരുന്നു മോനിഷയും അമ്മയും താമസിച്ചത്. രാത്രി കിടക്കുന്നതിന് മുന്‍പായാണ് എന്തോ സംഭവിക്കുന്ന പോലൊരു തോന്നല് എന്ന് മോനിഷ പറഞ്ഞതെന്ന് അമ്മ പറയുന്നു.\nഅപകടത്തെക്കുറിച്ച് നേരത്തെ മനസ്സിലാക്കിയിരുന്നോ?\nജിഎസ് വിജയന് സംവിധാനം ചെയ്ത ചെപ്പടിവിദ്യയുടെ ലൊക്കേഷനില് നിന്നും ഇടവേളയെടുത്ത് ബംഗലുരുവിലേക്ക് പോകുന്നതിനിടയിലാമ് ആ അപകടം സംഭവിച്ചത്. നൃത്തപരിപാടിയുടെ റിഹേഴ്‌സലിനായി പോകുന്നതിന് വേണ്ടി തിരുവനന്തപുരത്ത് നിന്നും കൊച്ചി എയര്‍പോര്‍ട്ടിലേക്ക് പോകുന്നതിനിടയിലാണ് അപകടമുണ്ടായത്\nRead more about: monisha mother actress national award മോനിഷ അമ്മ സിനിമ ദേശീയ അവാര്‍ഡ് മരണം\nMonisha death anniversary.\nStory first published: Tuesday, December 5, 2017, 14:18 [IST]


ഹ്യൂമേട്ടൻ വീണ്ടും : Deepika.com Sports News\nമുംബൈ: നമ്മുടെ സ്വന്തം ഹ്യൂമേട്ടന്‍റെ വില എത്രമാത്രമാണെന്ന് മുംബൈക്കെതിരേയുള്ള മത്സരം തെളിയിച്ചു. ഡല്‍ഹിക്കെതിരേ നേടിയ ഹാട്രിക്കിന്‍റെ തുടര്‍ച്ചയായി ഇയാന് ഹ്യൂം മുംബൈ സിറ്റിക്കെതിരേയും വല കുലുക്കിയതോടെ വിജയം കേരള ബ്ലാസ്റ്റേഴ്‌സ് സ്വന്തമാക്കി. മുംബൈ ഫുട്‌ബോള് അരീനയില് ബ്ലാസ്റ്റേഴ്‌സ് ഏകപക്ഷീയമായ ഒരു ഗോളിനു ജയിച്ചു.\nമാര്‍ക്ക് സിഫിനിയോസിന്‍റെ മിന്നല് ആക്രമണത്തോടെ കേരള ബ്ലാസ്റ്റേഴ്സ് മത്സരത്തിനു തുടക്കം കുറിച്ചു. 12-ാം മിനിറ്റില് മാര്‍ക്ക് സിഫിനിയോസ് ബോക്സിനകത്തു ഒരുക്കിക്കൊടുത്ത അവസരം സ്വീകരിച്ച ജാക്കി ചാന്ദിന്‍റെ ദുര്‍ബലമായ ഷോട്ട് മുംബൈ ഗോളി കരങ്ങളിലൊതുക്കി. 16-ാം മിനിറ്റില് ബല്‍വന്തിന്‍റെ ഡൈവിങ് ഹെഡര് കേരള ബ്ലാസ്റ്റേഴ്സിന്‍റെ ഗോള് മുഖത്ത് അപകടം ഒരുക്കി. അടുത്ത മിനിറ്റില് ജേഴ്സണ് വിയേരയിലൂടെ വന്ന അടുത്ത അപകടമൂഹൂര്‍ത്തം ക്രോസ് ബാറിനു മുകളിലൂടെയും അകന്നു.\nബ്ലാസ്റ്റേഴ്സ് കാത്തു നിന്ന ഗോള് 24-ാം മിനിറ്റില് വന്നു. മാര്‍ക്ക് സിഫിനിയോസിനെതിരെ ജേഴ്സണ് വിയേര നടത്തിയ ഫൗളിനെ തുടര്‍ന്നു കിട്ടിയ ഫൗള് കിക്ക് അതിവേഗം കറേജ് പെക്കൂസണ് എടുത്തു. ത്രൂ ബോളില് പന്തുമായി ഹ്യൂം കുതിച്ച് മുംബൈ ബോക്സിലേക്കു കുതിച്ചെത്തുമ്പോള് മുംബൈ കളിക്കാര് അന്തംവിട്ടു നില്‍ക്കുയായിരുന്നു. മുംബൈ ഗോള്‍കീപ്പര് സ്ഥാനം തെറ്റി നില്‍ക്കുകയായിരുന്നു. ബോക്സിനകത്തു കയറിയ ഹ്യൂം അനായാസമായി ഗോള് വലയത്തിലേക്കു നിറയൊഴിച്ചു. ഗോളിനെതിരെ മുംബൈ കളിക്കാര് വാദിച്ചുനോക്കിയെങ്കിലും റഫറി പ്രഞ്ജല് ബാനര്‍ജി തള്ളിക്കളഞ്ഞു. ആദ്യ പകുതി അവസാനിക്കുന്നതിനു മുന്‍പ് തന്നെ മുംബൈ സമനില ഗോളിനു സമ്മര്‍ദം ശക്തമാക്കി.\nരണ്ടാം പകുതിയില് സിഫിനിയോസിനു പകരം സി.കെ. വിനീതും റിനോ ആന്‍റോയ്ക്കു പകരം പെസിച്ചും വന്നു. നാല് മത്സരങ്ങള്‍ക്കുശേഷമാണ് വിനീത് കളിക്കാനിറങ്ങിയത്. 47-ാം മിനിറ്റില് മുംബൈ ഗോളിനരുകിലെത്തി. ബല്‍വന്തിന്‍റെ ഗോള് ശ്രമം ലാല്‍റുവതാര ഹെഡ്ഡറിലൂടെ രക്ഷപ്പെടുത്തി. 50-ാം മിനിറ്റില് എമാന പന്ത് വലയിലാക്കി. എന്നാല് ഇതിനകം ലൈന്‍സ് മാന് ഓഫ് സൈഡ് കൊടി ഉയര്‍ത്തിയതിനാല് ബ്ലാസ്റ്റേഴ്സ് രക്ഷപ്പെട്ടു.രണ്ടാം പകുതിയില് മുംബൈ ഗോള് മടക്കാന് തിരമാലപോലെ ആഞ്ഞടിക്കുകയായിരുന്നു. ബ്ലാസ്റ്റേഴ്സിന്‍റെ ഒരു സംഘടിത ആക്രമണം പോലും വന്നില്ല.\nന്യൂഡല്‍ഹി: ഡല്‍ഹി ഡയനാമോസിന് ഐഎസ്എലില് രണ്ടാം ജയം. കരുത്തരായ ബെംഗളൂരു എഫ്‌സിയെ എതിരില്ലാത്ത രണ്ട് ഗോളിനാണ് ഡല്‍ഹി അട്ടിമറിച്ചത്. ഹോം ഗ്രൗണ്ടിലെ ഡല്‍ഹിയുടെ ആദ്യ ജയമാണ്.\n72-ാം മിറ്റില് ലാലിന്‍സ്വാല ചാംഗ്തെയിലൂടെ ലീഡ് നേടിയ ഡല്‍ഹി ഗുയോണ് ഫെര്‍ണാണ്ടസിന്‍റെ പെനാല്‍റ്റിയിലൂടെ വിജയം ഉറപ്പിച്ചു. തുടക്കം മുതല് ഡല്‍ഹിയാണ് മത്സരത്തില് മികച്ച പ്രകടനം നടത്തിയതും.\nവലതു വിംഗില് നിന്ന് പ്രീതം കോട്ടാലാണ് പന്തുമായി മുന്നോട്ടുവന്നത്. ചാംഗ്‌തെ ബോക്‌സിലേക്ക് ഓടിക്കയറുന്നതിനായി കാത്തിരുന്ന കോട്ടാല് ഒരു നിമിഷം പോലും പാഴാക്കാതെ പന്ത് കൈമാറി. മുന്നോട്ടുകയറിനിന്ന ഗോള്‍കീപ്പര് ഗുര്‍പ്രീത് സിംഗിനെ കബളിപ്പിച്ച് ചാംഗ്‌തെ മനോഹരമായി പന്ത് വലയിലാക്കി. അതുവരെയുള്ള പ്രകടനത്തിന് ഡല്‍ഹി അര്‍ഹിച്ച ഗോളായിരുന്നു.\nഇഞ്ചുറി ടൈമിലാണ് ഗുയോണ് പെനാല്‍റ്റി ഗോള് വലയിലാക്കിയത്. ബോക്സില് വച്ച് ഗുയോണിനെ സുഭാശിഷ് ബോസ് ഫൗള് ചെയ്തതിനാണ് ഡല്‍ഹിക്ക് പെനാല്‍റ്റി കിട്ടിയത്. ഈ ഫൗളിന് സുഭാശിഷിന് ചുവപ്പ് കാര്‍ഡ് ലഭിക്കുകയും ചെയ്തു.\nചെന്നൈയിൻ\t10\t6\t2\t2\t20\nബംഗളൂരു\t10\t6\t0\t4\t18\nപൂന\t10\t5\t1\t4\t16\nഗോവ\t9\t5\t1\t3\t16\nമുംബൈ\t10\t4\t2\t4\t14\nകേരള ബ്ലാസ്റ്റേഴ്സ്\t10\t3\t5\t2\t14\nഎടികെ\t9\t3\t3\t3\t12\nജംഷഡ്പുർ\t9\t2\t4\t3\t10\nനോർത്ത് ഈസ്റ്റ്92 167\nഡൽഹി 102177


Rajnikanth Karbonn Mobile Phone, Kochadaiyaan Movie, Kochadaiyaan Mobile Phone, Launching, രജ്‌നികാന്ത് കാര്‍ബണ് മൊബൈല് ഫോണ്, കൊച്ചടൈയാന് സിനിമ, കൊച്ചടൈയാന് മൊബൈല് ഫോണ്, അവതരിപ്പിക്കുന്നു - Malayalam Gizbot\nരജ്‌നിയുടെ കൊച്ചടൈയാനാകാന് കാര്‍ബണ് മൊബൈല്‍സ്\nസ്റ്റൈല് മന്നന് രജ്‌നികാന്തിന്റെ റിലീസിംഗിന് ഒരുങ്ങുന്ന ചിത്രമാണ് കൊച്ചടൈയാന്. രജ്‌നിയുടെ ഇളയമകള് സൗന്ദര്യയുടെ സംവിധാനമികവിലെത്തുന്ന ഈ ചിത്രം റിലീസിംഗിന് മുമ്പേ വാര്‍ത്തകളില് ഇടംനേടിയിട്ടുണ്ട്. ഇന്ത്യന് മൊബൈല് വിപണിയിലും കൊച്ചടൈയാന് ചര്‍ച്ചാവിഷയമായിരിക്കുകയാണ്. കാരണം എന്താണെന്നല്ലേ? ഇന്ത്യന് മൊബൈല് കമ്പനിയായ കാര്‍ബണ് മൊബൈല്‍സ് ഇതേ പേരിലാണ് അവരുടെ ഏറ്റവും പുതിയ മൊബൈല് ഫോണ് ഇറക്കുന്നത്. സിനിമാ റിലീസിംഗിന്റെ ഭാഗമായി5ലക്ഷം കൊച്ചടൈയാന് മൊബൈലുകളാണ് കാര്‍ബണ് മൊബൈല്‍സ് ഇറക്കുക.\nഈ സിനിമയിലെ എക്‌സ്‌ക്ലൂസീവ് ചിത്രങ്ങളും സ്‌ക്രീന് സേവറുകളും കാര്‍ബണ് മൊബൈലില് ലഭിക്കും. സിനിമ ട്രെയിലറും ഇതിലെത്തുന്നുണ്ട്. ടോക്യോയില് ചിത്രത്തിന്റെ ഓഡിയോ അവതരണം നടക്കുമെന്ന് പ്രതീക്ഷിക്കുന്ന സെപ്തംബര്, ഒക്ടോബര് മാസങ്ങളിലേതെങ്കിലുമൊന്നിലാകും കൊച്ചടൈയാന് മൊബൈലും ഇറങ്ങുക. രജ്‌നിയുടെ ഡയലോഗുകള് കാത്തിരിക്കുന്നവര്‍ക്കും കൊച്ചടൈയാന് മൊബൈലിലൂടെ അവ ആസ്വദിക്കാനാകുമെന്ന് കാര്‍ബണ് മൊബൈല്‍സ് ചെയര്‍മാന് സുധിര് ഹസ്ജിയ പറഞ്ഞു.\nഇതിനെല്ലാം ഉപരി രജ്‌നിയുടെ കയ്യൊപ്പ് പതിഞ്ഞ ഫോണുകളാണ് വില്പനക്കെത്തുകയെന്ന പ്രത്യേകത കൂടിയുണ്ട്. ഹിന്ദി, തെലുങ്ക്, ഇംഗ്ലീഷ്, ജാപ്പാനീസ് ഭാഷകളിലും ചിത്രം എത്തുന്നുണ്ട്. ദീപിക പഡുക്കോണ് ആണ് രജ്‌നിയുടെ നായിക. എ.ആര് റഹ്മാന് ചിത്രത്തിന്റെ സംഗീതസംവിധാനം നിര്‍വ്വഹിക്കുന്നു. എന്താ ഒരു കൊച്ചടൈയാന് സ്വന്തമാക്കാനാഗ്രഹിക്കുന്നോ നിങ്ങള്?


IPL കളിക്കാനില്ലെങ്കിലും സ്പോർട്സ്മാൻ സ്പിരിറ്റിന് ഒരു കുറവുമില്ല, 5K ക്ലബിൽ അംഗമായ രോഹിത്തിന് ആദ്യ അഭിനന്ദനം റെയ്ന വക\nBy സ്പോർട്സ് ഡെസ്ക് • 02/10/2020 at 12:15AM\nഹൃദയം നിറഞ്ഞ അഭിനന്ദനങ്ങൾ ബ്രദർ. നിന്നെക്കുറിച്ചോർത്ത് അഭിമാനിക്കുന്നു. 5000 റൺസ് തികച്ചയുടനെ സുരേഷ് റെയ്ന ട്വിറ്ററിൽ പോസ്റ്റ് ചെയ്തത് ഇങ്ങനെ.\nരോഹിത് ശർമയും അങ്ങനെ ഐ പി എല്ലിലെ 5000 ക്ലബിൽ അംഗമായി. പഞ്ചാബിനെതിരെ നായകന്റെ കളി കെട്ടഴിച്ച രോഹിത് ശര്‍മയാണ് (70) മുംബൈയെ മികച്ച സ്‌കോറിലെത്തിച്ചത്. 45 പന്തുകള് നേരിട്ട ഹിറ്റ്മാന്റെ ഇന്നിങ്‌സില് എട്ടു ബൗണ്ടറികളും മൂന്നു സിക്‌സറുമുള്‍പ്പെട്ടിരുന്നു. സുരേഷ് റെയ്നക്കും വിരാട് കോഹ്ലിക്കും ശേഷം 5000 റൺസ് തികയ്ക്കുന്ന മൂന്നാമനാണ് രോഹിത്.\n— Suresh Raina???????? (@ImRaina) October 1, 2020\nരോഹിത്തിന് അഭിനന്ദനവുമായി സുരേഷ് റെയ്നയുമെത്തി. ഹൃദയം നിറഞ്ഞ അഭിനന്ദനങ്ങൾ ബ്രദർ. നിന്നെക്കുറിച്ചോർത്ത് അഭിമാനിക്കുന്നു. 5000 റൺസ് തികച്ചയുടനെ സുരേഷ് റെയ്ന ട്വിറ്ററിൽ പോസ്റ്റ് ചെയ്തത് ഇങ്ങനെ. നേരത്തെ ടൂർണമെന്റ് തുടങ്ങുന്നതിനു തൊട്ടു മുമ്പ് ചെന്നൈ ക്യാംപ് വിട്ട് നാട്ടിലേക്ക് മടങ്ങുകയായിരുന്നു റെയ്ന. ഇത് വിവാദമാവുകയും ചെയ്തു.\nതന്റെ 192 ാമത് മത്സരത്തിനിടയിലാണ് രോഹിത് ഈ നാഴികക്കല്ല് പിന്നിട്ടത്. 5000 റൺസ് പിന്നിട്ട മറ്റൊരു താരം വിരാട് കോഹ്ലിയാണ്. 180 മത്സരങ്ങളിൽ നിന്ന് 5430 റൺസാണ് വിരാട് നേടിയത്. റെയ്ന 5368 റൺസാണ് 193 മത്സരങ്ങളിൽ നിന്ന് നേടിയത്. റെയ്നക്കും രോഹിത്തിനും ഓരോ സെഞ്ച്വറി മാത്രമേ നേടാൻ കഴിഞ്ഞുള്ളൂവെങ്കിലും കോഹ്ലിക്ക് അഞ്ച് IPL സെഞ്ച്വറികൾ നേടാനായി.\nഎങ്കിലും ഏറ്റവും കുറവ് പന്തുകളിൽ 5000 തികച്ചതിന്റെ റെക്കോർഡ് ഇപ്പോഴും റെയ്നയുടെ പേരിൽ തന്നെയാണ്.\n• റെയ്ന - 3619 Balls\n• രോഹിത് - 3817 Balls*\n• കോഹ്ലി - 3827 Balls\n129 മത്സരങ്ങളിൽ നിന്ന് 4793 റൺസ് നേടിയ വാർണറാണ് ഇവർക്ക് പിന്നിലുള്ളത്..\nഇതിനൊപ്പം രോഹിത് ഈ മത്സരത്തോടെ ഏറ്റവും കൂടുതൽ അർധശതകം നേടിയവരുടെ ലിസ്റ്റിൽ റെയ്നക്കൊപ്പം രണ്ടാമനുമായി.\nശിഖർ ധവാൻ- 37\nവിരാട് കോഹ്ലി- 36\nഅവൻ അന്ന് ഹെഡ് & ഷോൾഡേഴ്സ് ബ്രാൻഡ് അംബാസഡറെപ്പോലെ; ഞാൻ ടീമിലെത്തുമ്പോഴേ പുള്ളിക്കാരൻ സ്റ്റാറാ!


ദൈവ കാരുണ്യം ലഭിക്കാന് പത്ത് കാര്യങ്ങള് പതിവാക്കാം | islamonlive\nHome/shariah/Tharbiyya/ദൈവ കാരുണ്യം ലഭിക്കാന് പത്ത് കാര്യങ്ങള് പതിവാക്കാം\nഇബ്‌റാഹിം ശംനാട് 17/01/2020\nവായുവും ജലവും ഇല്ലാതെ ഭൂമിയില് ജീവിക്കാന് കഴിയാത്തത് പോലെ ദൈവിക കാരുണ്യമില്ലാതെ ഒരു നിമിഷം പോലും കഴിഞ്ഞ് കൂടുക സാധ്യമല്ല. ദൈവിക കാരുണ്യത്തിന്‍റെ വിവിധ ഭാവങ്ങളാണ് നമ്മുടെ ജീവിതത്തെ ധന്യമാക്കുന്നത്. ജനനം മുതല് മരണം വരേയും അതിനപ്പുറവുമുള്ള ജീവിതത്തിലും നാമെല്ലാം ആ കാരുണ്യത്തിന്‍റെ തണല്‍വിരിക്കുന്ന മേഘപാളികള്‍ക്കടിയിലാണ് കഴിഞ്ഞ് കൂടുന്നത്. ഈ ലോകത്ത് മാത്രമല്ല പരലോകത്തും അല്ലാഹുവിന്‍റെ കാരുണ്യത്തിലാണ് നമ്മുടെ പ്രതീക്ഷ. നബി (സ) പറഞ്ഞു: അറിഞ്ഞ് കൊള്ളുക. കര്‍മ്മം കൊണ്ട് നിങ്ങളില് ഒരാളും സ്വര്‍ഗ്ഗത്തില് പ്രവേശിക്കുന്നതല്ല. ശിഷ്യന്മാര് ചോദിച്ചു: അല്ലാഹുവിന്‍റെ ദൂതരെ താങ്കളും അങ്ങനെയാണൊ? അവിടന്ന് പ്രതിവചിച്ചു: അതെ. ഞാനും അങ്ങനെ തന്നെ. അല്ലാഹുവിന്‍റെ കാരുണ്യാനുഗ്രഹങ്ങള് കൊണ്ട് എന്നെ തുണച്ചാലല്ലാതെ എനിക്കും സ്വര്‍ഗ്ഗ പ്രവേശനം സാധ്യമല്ല.\nഅല്ലാഹു നമുക്ക് രണ്ടു തരത്തിലുള്ള കാരുണ്യത്തെ കുറിച്ച് പരിചയപ്പെടുത്തി തരുന്നുണ്ട്. ഒന്ന് റഹ്മാന് എന്നും മറ്റേത് റഹീം എന്നുമാണ് അറിയപ്പെടുന്നത്. അനന്തവും പരിധി ഇല്ലാത്തതുമായ അല്ലാഹുവിന്‍റെ കാരുണ്യത്തെ വിശേഷിപ്പിക്കുന്നതാണ് റഹ്മാന് എങ്കില് അവനെ അനുസരിക്കുന്നവര്‍ക്കും വഴിപ്പെടുന്നവര്‍ക്കും പ്രത്യേകമാകപ്പെട്ടതാണ് റഹീം എന്ന പദം. റഹീം എന്ന വിശേഷണത്തിലൂടെ അല്ലാഹു ചൊരിയുന്ന കാരുണ്യത്തിനര്‍ഹാനാവാന് ചെയ്യേണ്ട പത്ത് കാര്യങ്ങളാണ് ചുവടെ.\n1.സത്യ വിശ്വാസവും തദനുസൃതമായ പ്രവര്‍ത്തനവും അല്ലാഹുവിന്‍റെ കാരുണ്യം ലഭിക്കാന് നിമിത്തമാവുമെന്ന് ഖുര്‍ആന് പറയുന്നു: “വിശ്വസിക്കുകയും പലായനം ചെയ്യുകയും ദൈവമാര്‍ഗത്തില് സമരത്തില് ഏര്‍പ്പെടുകയും ചെയ്തവരാരൊ,അവരാകുന്നു ദൈവ കാരുണ്യം പ്രതീക്ഷിക്കാനര്‍ഹരായവര്.അല്ലാഹു ഏറെ പൊറുക്കുന്നവനും ദയാലുവുമാണ്.” (ബഖറ: 218.) മറ്റൊരു അധ്യായത്തില് ഇങ്ങനെ കാണാം: അല്ലാഹുവിനേയും റസൂലിനേയും അനുസരിക്കുവിന്. നിങ്ങള്‍ക്ക് കരുണ ലഭിക്കുമെന്ന് ആശിക്കാം. (ആലിഇംറാന്: 132.)\nപ്രവാചക ജീവിതത്തിലെ സുപ്രധാനമായ യുദ്ധമാണല്ലോ ഉഹ്ദ് യുദ്ധം. നൈമിഷികമായ ചാപല്യത്തിന് വിധേയമായി ഉഹ്ദ് യുദ്ധത്തില് സഹാബികള് നബിയുടെ കല്‍പന ധിക്കരിച്ചപ്പോള് ശത്രു സൈന്യം കടന്നാക്രമണം നടത്തിയത് അനുസരണകേടിന്‍റെ തിക്തഫലമായിരുന്നു എന്ന് മാത്രമല്ല, ബദ്റില് ലഭിച്ച കാരുണ്യം ഉഹ്ദില് ലഭിക്കാതെ പോവുകയും ചെയ്തതിന്‍റെ ഉദാഹരണം കൂടിയാണ്. പിന്നീട് പ്രവാചകന്‍റെ കരുത്തുറ്റ നേതൃപാഠവത്തിലൂടെ ഉഹ്ദ് യുദ്ധത്തില് അന്തിമ വിജയം ഉണ്ടായി എന്നത് മറ്റൊരു കാര്യം.\nAlso read: സാമ്പത്തിക ശാക്തീകരണം ഇസ്‌ലാമിക വീക്ഷണത്തില്\n2. കാരുണ്യം ലഭിക്കാനുള്ള രണ്ടാതത്തെ മാര്‍ഗ്ഗമാണ് വിശുദ്ധ ഖുര്‍ആനുമായുള്ള ബന്ധം ശക്തിപ്പെടുത്തുക എന്നത്. അല്ലാഹുവിന്‍റെ കാരുണ്യത്തില് പ്രതീക്ഷ അര്‍പ്പിക്കുന്നുവെങ്കില് ഖുര്‍ആനുമായുള്ള നമ്മുടെ ബന്ധത്തെ ശക്തിപ്പെടുത്തണമെന്നത് അല്ലാഹു നിര്‍ദ്ദശിച്ച കാര്യമാണ്. ഖുര്‍ആന് പറയുന്നു. ഇത് ഒരു അനുഗ്രഹപൂര്‍ണ്ണമായ ഗ്രന്ഥമായി നാം അവതരിപ്പിച്ചിരിക്കുന്നു. നിങ്ങള് ഖുര്‍ആനെ പിന്തുടരുകയും ദൈവ ഭക്തി കൈകൊള്ളുകയും ചെയ്യുക. നിങ്ങള്‍ക്ക് കാരുണ്യം ലഭിച്ചേക്കാം. (അല് അന്‍ആം:155)\n3. കാരുണ്യം ലഭിക്കാനുള്ള ഏറ്റവും ഫലദ്രമായ കര്‍മ്മമാണ് പ്രാര്‍ത്ഥന. എല്ലാ ആരാധനകളുടേയും മജ്ജയാണ് പ്രാര്‍ത്ഥന എന്ന് നബി (സ) നമ്മെ പഠിപ്പിക്കുകയുണ്ടായി. പ്രാര്‍ത്ഥിക്കുന്നവര്‍ക്ക് അല്ലാഹുവിന്‍റെ കാരുണ്യം ലഭിക്കുമെന്ന് ഖുര്‍ആനും വ്യക്തമാക്കുന്നു: ഭൂമിയുടെ സംസ്കരണം കഴിഞ്ഞിരിക്കെ ഇനി അതില് നാശമുണ്ടാക്കാതിരിക്കുവിന്.ഭയത്തോടും പ്രതീക്ഷയോടും കൂടി അല്ലാഹുവിനെ മാത്രം പ്രാര്‍ഥിക്കുവിന്. നിശ്ചയം, ദൈവാനുഗ്രഹം സുകൃതരുടെ സമീപത്താകുന്നു. സൂറത്ത്: (അല്‍അഅ്റാഫ്: 56)\n4. ഒരു പുണ്യത്തിന് വേണ്ടി ഖുര്‍ആന് കാസറ്റിലൂടെയൊ മെബൈലിലൂടെയൊ തുറന്ന് വെക്കുകയും അത് ശ്രദ്ധിക്കാതിരിക്കുകയും ചെയ്യുന്ന പ്രവണത നമുക്കിടയിലുണ്ട്. എന്നാല് ഖുര്‍ആന് ശ്രദ്ധിച്ച് കേള്‍ക്കുന്നത് കാരുണ്യം ലഭിക്കാന് അര്‍ഹമായിത്തീര്‍ന്നേക്കാം എന്നാണ് ഖുര്‍ആന് നമ്മെ ഒര്‍മ്മപ്പെടുത്തുന്നത്. “നിങ്ങള്‍ക്കു മുമ്പില് ഖുര്‍ആന് പാരായണം ചെയ്യപ്പെടുമ്പോള് നിശ്ശബ്ദരായി അത് ശ്രദ്ധിച്ചു കേള്‍ക്കുവിന്. നിങ്ങള് കാരുണ്യത്തിന് വിധേയമായേക്കാം (അല് അഅ്റാഫ്: 204)\n5. കാരുണ്യം ലഭിക്കാനുള്ള മറ്റൊരു മാര്‍ഗ്ഗമായി ഖുര്‍ആന് നിര്‍ദേശിക്കുന്നത് നമസ്കാരം നിര്‍വ്വഹിക്കലാണ്. നിങ്ങള് നമസ്കാരം നിലനിര്‍ത്തുക. സക്കാത്ത് നല്‍കുക. ദൈവ ദൂതനെ അനുസരിക്കുക. നിങ്ങള്‍ക്ക് കാരുണ്യം ലഭിക്കുമെന്ന് ആശിക്കാം. (അന്നൂര്: 56) നബിക്ക് പ്രയാസം നേരിടുമ്പോള്, ബിലാലേ നമുക്ക് ആശ്വാസം നല്‍കൂ എന്ന് പറഞ്ഞ് കൊണ്ട് നമസ്കാരത്തില് അഭയം പ്രാപിച്ചിരുന്നതായി പ്രവാചക ചരിതങ്ങളില് വിശ്രുതമാണ്.\n6. അല്ലാഹുവിനോട് ഇസ്തിഗ്ഫാര് തേടുന്നത് അഥവാ മാപ്പിരക്കുന്നത് വലിയ പുണ്യമുള്ള കാര്യമാണെന്ന് ഖുര്‍ആനും തിരുവചനങ്ങളും നമ്മെ ഓര്‍മ്മപ്പെടുത്തുന്നു. നബി (സ) ദിനേന എഴുപത് പ്രാവിശ്യം അല്ലാഹുവിനോട് മാപ്പിരുന്നതായി ഹദീസുകളില് കാണാം. അതിനാല് കാരുണ്യം ലഭിക്കാനുള്ള മാര്‍ഗ്ഗം ധാരാളമായി ഇസ്തിഗ്ഫാര് ചെയ്യുക എന്നതാണെന്ന് ഖുര്‍ആന് പറയുന്നു: സാലിഹ് നബി താന് നിയോഗിക്കപ്പെട്ട സമൂദ് ഗോത്രക്കാരോട് പറഞ്ഞു: നന്മക്ക് മുമ്പായി നിങ്ങള് തിന്മക്ക് തിടുക്കം കൂട്ടുന്നതെന്തിന്? അല്ലാഹുവിനോട് മാപ്പ് തേടിക്കൂടെ? നിങ്ങള്‍ക്ക് കാരുണ്യം ലഭിച്ചേക്കാം. (അന്നംല് 46)\n7. ബന്ധങ്ങള് നന്നാക്കുന്നത് അല്ലാഹുവിന് ഏറെ ഇഷ്ടപ്പെട്ട കാര്യമാണ്. കാരണം അവനാണ് വിവിധ തരം മനുഷ്യ ബന്ധങ്ങള് സൃഷ്ടിച്ചത്. ഖുര്‍ആന് പറയുന്നു: സത്യ വിശ്വാസികള് പരസ്പരം സഹോദരന്മാര് തന്നെയാകുന്നു. അതിനാല് നിങ്ങളുടെ സഹോദരന്മാര്‍ക്കിടയില് ബന്ധങ്ങള് നന്നാക്കുവിന്. അല്ലാഹുവിനോട് ഭക്തിയുള്ളവാരാവുകയും ചെയ്യുവിന്. നങ്ങള് അവന്‍റെ കാരുണ്യത്തിന് പാത്രീഭൂതമായേക്കാം. (ഹുജ്റാത്ത്: 10)\n8. പ്രപഞ്ചത്തില് പ്രകടമായി കാണുന്നത് കാരുണ്യമാണ്. അത് കൂടുതലായി ലഭിക്കുന്നത് സകാത്ത് കൊടുക്കുന്നവര്‍ക്കും അല്ലാഹുവിന്‍റെ ദൃഷ്ടാന്തങ്ങളില് വിശ്വസിക്കുന്നവര്‍ക്കാണെന്ന് ഖുര്‍ആന്:\nഎന്‍റെ കാരുണ്യമാകട്ടെ സര്‍വ്വ വസ്തുക്കളേയും ഉള്‍കൊള്ളുന്നതാകുന്നു. എന്നാല് ധര്‍മ്മ നിഷ്ട പുലര്‍ത്തുകയും സകാത്ത് നല്‍കുകയും നമ്മുടെ ദൃഷ്ടാന്തങ്ങളില് വിശ്വസിക്കുകയും ചെയ്യുന്ന ആളുകള്‍ക്ക് ഞാന് അത് രേഖപ്പെടുത്തുന്നതാകുന്നു. (അല് അഅ്റാഫ് :156)\n9. എന്താണൊ നാം കൊടുക്കുന്നത് അതാണ് നമുക്ക് കിട്ടുക. സേ്നഹം കൊടുത്താല് സേ്നഹം കിട്ടും. കാരുണ്യം കൊടുത്താല് കാരുണ്യമാണ് ലഭിക്കുക. പ്രവാചകന് (സ) അരുളി: ഭൂമിയിലുള്ളവരോട് നിങ്ങള് കാരുണ്യം കാണിക്കുക. എങ്കില് ആകാശത്തുള്ളവന് നിങ്ങളോടും കാരണ്യം കാണിക്കും. നമ്മുടെ പ്രവര്‍ത്തനങ്ങളുടെ പ്രതിഫലനങ്ങളായി വഴിഞ്ഞിറങ്ങുന്നതാണ് അല്ലാഹുവിന്‍റെ കാരുണ്യം. മനുഷ്യന് മനുഷ്യനോട് തന്നെ ക്രൂരത കാണിക്കുന്ന ഒരു കരാള കാഘഘട്ടത്തിലൂടെയാണ് നാം ജീവിച്ച് കൊണ്ടിരിക്കുന്നത്. പിന്നെ എവിടെ നിന്നാണ് നമുക്ക് കാരുണ്യം ലഭ്യമാവുക.\n10. മുകളില് പറഞ്ഞ കാര്യങ്ങളില് ഉള്‍പ്പെടുമെങ്കിലും പ്രത്യേകം പരാമര്‍ശിക്കപ്പെടേണ്ടതാണ് ജീവ കാരുണ്യ പ്രവര്‍ത്തനങ്ങള്. ഇബ്നു അബ്ബാസില് നിന്ന് ഉദ്ധരിക്കുന്ന ഹദീസ് വളരെ പ്രശസ്തമാണ്: മദീനയിലെ മസ്ജിദ് നബവിയില് ഇഅ്തികാഫ് ഇരിക്കവെ ചിലര് ആവശ്യ നിര്‍വ്വഹണത്തിനായി അദ്ദേഹത്തെ സമീപിച്ചു. പള്ളിയില് നിന്നും അദ്ദേഹം അവരുടെ ആവശ്യപൂര്‍ത്തീകരണത്തിനായി അവരോടൊപ്പം പോയി. ചിലര് ചോദിച്ചു: താങ്കള് ഇഅ്തികാഫില് നിന്ന് വിരമിക്കുകയൊ? നബി (സ) യുടെ ഖബറിനെ ഉദ്ദേശിച്ച് അദ്ദേഹം പറഞ്ഞു: ഈ ഖബറിന്‍റെ ഉടമ പറയുന്നതായി ഞാന് കേട്ടിരിക്കുന്നു: നിന്‍റെ സഹോദരന്‍റെ ആവശ്യപൂര്‍ത്തീകരണത്തിനായി പുറപ്പെടുന്നത് ഈ പള്ളിയില് 40 ദിവസം ഇഅ്തികാഫ് ഇരിക്കുന്നതിനെക്കാള് ഉത്തമമാണ്.\nആസ്ത്രലിയന് വനാന്തരങ്ങളിലെ ആദിവാസികള് ഉപയോഗിക്കുന്ന ബൂമ്റാംഗ് എന്ന അസ്ത്രത്തെ കുറിച്ച് പലരും കേട്ടിരിക്കും. അസ്ത്രം ദൗത്യം നിര്‍വ്വഹിച്ച് അമ്പൈയതവനിലേക്ക് തന്നെ തിരിച്ച് വരുന്ന വിചിത്ര പ്രകൃതമാണ് ഈ അമ്പിന്‍റെ പ്രത്യേകത. അത് പോലെയാണ് നാം ചെയ്യുന്ന കാരുണ്യ പ്രവര്‍ത്തനങ്ങളൂം. അത് നമ്മിലേക്ക് തന്നെ തിരിച്ച് വരുന്നത് എത്ര ചേതോഹരമാണ്. അതിനാല് നാം എറിയുന്ന ബൂമ്റാംഗ് കാരുണ്യത്തിന്‍റേതാണൊ ക്രൂരതയുടേതാണൊ എന്ന് ചിന്തിക്കുക.


ഈ പരസ്യങ്ങളില് ഒക്കെ വീഴാന് മാത്രം വട്ടുള്ളവരാണോ മലയാളികള് ? - Boolokam\nHome Columns ഈ പരസ്യങ്ങളില് ഒക്കെ വീഴാന് മാത്രം വട്ടുള്ളവരാണോ മലയാളികള് ?\nപ്രമുഖ ബ്ലോഗ്ഗര് ശരീഫ് കൊട്ടാരക്കര ഫേസ്ബുക്കില് പോസ്റ്റ് ചെയ്ത സാമൂഹിക പ്രാധാന്യമുള്ള കുറിപ്പ്\nബോബി ചെമ്മണ്ണൂരിന്റെ സ്വര്‍ണാഭരണ ശാലയുടെ ശാഖ കൊട്ടാരക്കരയില് തുറക്കുന്നുവെന്ന് ഇന്നത്തെ പത്രങ്ങളില് ഫുള് പേജ് പരസ്യമായി വന്നിരുന്നു. മധുവും ഷീലയും പരീക്കുട്ടിയായും കറുത്തമ്മയായും വര്‍ണിച്ച് അവര് പരസ്യത്തില് ചേര്‍ത്തത് പരസ്യത്തിന്റെ മാറ്റ് കൂട്ടുവാനായിരിക്കാം. അവര് വന്നോട്ടെ പൊയ്‌ക്കോട്ടേ! കനത്ത ഫീസ് കിട്ടുന്നതിനാല് അത് അവരുടെ കാര്യം.\nപണിക്കുറവില്ലാതെയും പണിക്കൂലി ഇല്ലാതെയും ആഭരണങ്ങള് തരുന്നു എന്നതു ചെമ്മണ്ണൂര് ബോബിച്ചായന് നമ്മുടെ അമ്മായി അപ്പന് അല്ലാത്തതിനാല് മറ്റെന്തെങ്കിലും ലാഭം ഉണ്ടാക്കാനുള്ള വ്യാപാര തന്ത്രമാണെന്നും കണക്ക് കൂട്ടാം. ആഭരണ ശാലയുടെ ഉദ്ഘാടനം നടത്തുന്നത് കൊട്ടാരക്കാരുടെ പട്ടിണി മാറ്റാനായിരിക്കാം എന്ന തെറ്റായ ധാരണയും നമുക്കില്ലായിരിക്കാം.\nഇതെല്ലാം സഹിക്കാം, പക്ഷേ പരസ്യത്തിലെ മറ്റൊരു ഭാഗം വായിച്ചപ്പോള് മലയാളികള് ഇത്രക്ക് പുങ്കന്മാരാണെന്നാണോ ഈ അച്ചായന്റെ ധാരണ എന്നത് സഹിക്കാന് കഴിഞ്ഞില്ല. അതായത് ഈ സ്വര്‍ണക്കടയില് നിന്നും ആഭരണം വാങ്ങുന്ന ഏതൊരുവനും യൂറോപ്പ് യാത്ര നടത്തിയാല് കാല് പന്ത് കളിക്കാരന് മറഡോണായുമായിരുന്ന് ഭക്ഷണം കഴിക്കാനുള്ള അവസരം ലഭിക്കുമത്രേ!.\nഅതായത് മ്മക്ക് ആ വിദ്വാനോടൊപ്പം കഞ്ഞി മോന്താന് ആദ്യം ബോബി ചെമ്മണ്ണൂര് വക ആഭരണക്കടയില് നിന്നും നമ്മള് നമ്മുടെ പൈസാ കൊടുത്ത് ആഭരണം വാങ്ങി പിന്നെ നമ്മുടെ പൈസാ മുടക്കി യൂറോപ്പ് ടൂര് സംഘടിപ്പിച്ച് അവിടെ ചെന്നാല് കൂടിരുന്ന് ചട്ടിയില് കഞ്ഞി മോന്താമത്രേ!\n10 ദിവസം അടുപ്പിച്ച് മല്ലൂസ് യൂറോപ്പ് യാത്ര നടത്തിയാല് ഈ 10 ദിവസവും മറഡോണാ സായു നുമ്മ മലയാളികളുമായി ഡിന്നര് മേശ പങ്കിടാന് സമയം കണ്ടെത്തുമെന്ന്. ഒരു ഉളുപ്പുമില്ലാതെ കച്ചവട തന്ത്രങ്ങള് ഇറക്കുമ്പോള് അതില് വീഴാന് തക്ക വിധം ഇത്രക്കും വട്ട് പിടിച്ചവരാണ് മലയാളികളെന്നാണോ ഈ കച്ചവടക്കാര് കരുതുന്നത്?\nPrevious articleഫേസ് ഫോട്ടോ ഫോബിയ: ഫേസ്ബുക്കില് ഫോട്ടോ അപ്‌ലോഡ് ചെയ്യാത്ത ഫെമിനിസ്റ്റുകളോട്\nNext articleമാക്രോ ഫോട്ടോഗ്രഫി – ഭാഗം 01\nവളരെ ഏറെ എഴുതി; കുറച്ചു മാത്രം വെളിച്ചം കണ്ടു; ഇപ്പോഴും എഴുത്തു തുടരുന്നു, കാരണം എനിക്കു എഴുതാതിരിക്കാനാവില്ലല്ലോ. എന്റെ മനസ്സില് ഇപ്പോഴും സ്വപ്നങ്ങള് നിറഞ്ഞു നില്‍ക്കുകയാണല്ലോ!


മലബാറിന്‍റെ സ്വന്തം കിളിക്കൂട് തയ്യാറാക്കാം! - Kerala Views\nമലബാറിന്‍റെ സ്വന്തം കിളിക്കൂട് തയ്യാറാക്കാം!\nFeatured, Food, Specials June 14, 2018 Anusha K P\nറംസാന് കാലം വീട്ടമ്മമാര്‍ക്ക് രുചികള് പരീക്ഷിക്കാനുള്ള അവസരം കൂടിയാണ്. നോമ്പ് തുറക്കാന് ഇന്ന് എന്ത് ഉണ്ടാക്കും എന്ന് തല പുകയ്ക്കുന്നവര്‍ക്ക് ഇതാ ഒരു ഉഗ്രന് വിഭവം. മലബാറിന്‍റെ സ്വന്തം കിളിക്കൂട് എങ്ങനെ തയ്യാറാക്കാമെന്ന് നോക്കാം\nചിക്കന് എല്ലില്ലാതെ- ഒരു കിലോ\nവലിയ ഉള്ളി – അരക്കിലോ\nഇഞ്ചി, വെളുത്തുള്ളി ചതച്ചത് – രണ്ട് ടേബിള്‍സ്പൂണ്\nപച്ചമുളക് – എട്ടെണ്ണം\nകറിവേപ്പില – രണ്ട് ഓല\nമല്ലിയില, പുതീന അരിഞ്ഞത് – ഒരുപിടി\nകുരുമുളകുപൊടി – രണ്ടു ടേബിള്‍സ്പൂണ്\nമഞ്ഞള്‍പ്പൊടി – രണ്ടു ടീസ്പൂണ്\nഉരുളക്കിഴങ്ങ് – വലുത് ആറെണ്ണം\nസേമിയ – ആവശ്യത്തിന്\nഅരിപ്പൊടി – രണ്ടുകപ്പ്\nസണ്‍ഫ്‌ലവര് ഓയില് – ആവശ്യത്തിന്\nഉരുളക്കിഴങ്ങ് പുഴുങ്ങിപ്പൊടിക്കുക. കോഴി കഷണങ്ങളാക്കി ഉപ്പിട്ട് വേവിച്ച് മാറ്റിവെക്കുക. ഉള്ളി അരിഞ്ഞ് ഓയിലില് വഴറ്റുക. ഇതിലേക്ക് ഇഞ്ചി, വെളുത്തുള്ളി ചതച്ചത്, പച്ചമുളക് അരിഞ്ഞത്, കറിവേപ്പില എന്നിവ ചേര്‍ത്ത് വഴറ്റുക. മഞ്ഞള്‍പ്പൊടി, കുരുമുളകുപൊടി എന്നിവ ചേര്‍ത്ത് വഴറ്റുക. കോഴി കഷണങ്ങളാക്കിയത് ഇതില് ചേര്‍ത്ത് വഴറ്റുക. മല്ലിയില, പൊതീന എന്നിവ ചേര്‍ത്തശേഷം മാറ്റിവെക്കുക.\nപൊടിച്ച ഉരുളക്കിഴങ്ങ് പുഴുങ്ങിയത് ഇതില് ചേര്‍ത്ത് കുഴയ്ക്കുക. (മസാലയ്ക്ക് ഒട്ടല് കിട്ടാനാണ് ഇത്). ശേഷം ഉരുളകളാക്കി മാറ്റിവെക്കുക. അരിപ്പൊടി ഉപ്പുചേര്‍ത്ത് വെള്ളത്തില് കലക്കി വെക്കുക. ഉരുളകള് അരിമാവില് മുക്കി സേമിയയില് ഉരുട്ടി ഓയിലില് മുക്കിപ്പൊരിക്കുക.\nപുതിയ വീടുകള്‍ക്ക് സോളാര് പാനലുകള് നിര്‍ബന്ധമാക്കും: മുഖ്യമന്ത്രി\nനാവില് കൊതിയൂറും ചെട്ടിനാട് ചിക്കന് കറി തയ്യാറാക്കാം\nരുചിയേറും മിറാക്കിൾ ജ്യൂസ് ഉണ്ടാക്കിയാലോ…\nവാളൻ പുളിയിലകൊണ്ട് ടേസ്റ്റി മത്തി ഫ്രൈ


anjana harish death: family filedacomplaint in police | മരിക്കുന്നതിന് തലേ ദിവസം അഞ്ജന വീട്ടിലേക്ക് വിളിച്ചു: മരണത്തില് ദുരൂഹത, അന്വേഷണം വേണമെന്ന് കുടുംബം - Malayalam Oneindia\n15 min ago കുശ്വാഹയുമായി കൈകോര്‍ത്ത് മായവതിയും ബിഹാറിലേക്ക്; നീക്കം ബിജെപിക്ക് വേണ്ടിയെന്ന് കോണ്‍ഗ്രസ്\n42 min ago കെ സുരേന്ദ്രനെതിരെ ശോഭാ സുരേന്ദ്രന്റെ മറുപണി; സമാന്തര യോഗം..ബിജെപിയിൽ പോര് മുറുകുന്നു\n56 min ago ഹത്രാസ് കൂട്ട ബലാത്സംഗം: 19കാരിയെ കൊന്നത് അതി ക്രൂരമായി, പോസ്റ്റ് മോര്‍ട്ട് റിപ്പോര്‍ട്ട് പുറത്ത്\nUpdated: Mon, May 18, 2020, 18:31 [IST]\nകാഞ്ഞങ്ങാട്: അഞ്ജനയുടെ മരണത്തില് ദുരൂഹത ആരോപിച്ച് ബന്ധുക്കള്. സുഹൃത്തുക്കളോടൊപ്പം ഗോവയിലെക്ക് പോയ അഞ്ജനെ മെയ് 13 നാണ് മരിച്ച നിലയില് കണ്ടെത്തുന്നത്. ഇവര് താമസിച്ച റിസോര്‍ട്ടിന് സമീപത്തെ മരത്തില് തുങ്ങിമരിക്കുകയായിരുന്നുവെന്നാണ് ഗോവ പോലീസ് ബന്ധുക്കള്‍ക്ക് നല്‍കിയ വിവരം.\nകാഞ്ഞങ്ങാട് പുതുക്കൈയിലെ പരേതനായ ഹരീഷിന്റെയും മിനിയുടെയും മകളാണ് അഞ്ജന. മകളുടെ മരണത്തില് ദുരൂഹതയുണ്ടെന്നാണ് ബന്ധുക്കള് ആരോപിക്കുന്നത്. സംഭവം അന്വേഷിക്കണമെന്ന് ആവശ്യപ്പെട്ട് അമ്മ മിനി കാഞ്ഞങ്ങാട് പോലീസിന് പരാതി നല്‍കിയിട്ടുണ്ട്. അ‍ഞ്ജനയുമായി ബന്ധപ്പെട്ട കൂടുതല് വിവരങ്ങളും അവര് പങ്കുവെക്കുന്നുണ്ട്. വിശദാംശങ്ങള് ഇങ്ങനെ..\nതലശ്ശേരി ബ്രണ്ണന് കോളേജിലെ വിദ്യാര്‍ത്ഥിയായിരുന്നു അഞ്ജന. മകളെ കാണാനില്ലെന്ന് പറഞ്ഞ മിനി നാല് മാസം മുമ്പ് ഹൊസ്ദുര്‍ഗ് പോലീസില് പരാതി നല്‍കിയിരുന്നു. തുടര്‍ന്ന് പോലീസ് നടത്തിയ അന്വേഷണത്തില് അഞ്ജനയെ കണ്ടെത്തുകയും വീട്ടുകാര്‍ക്ക് കൈമാറുകയുമായിരുന്നെന്നുമാണ് റിപ്പോര്‍ട്ടുകള് വ്യക്തമാക്കുന്നത്.\nഎന്നാല് മാര്‍ച്ച് ആദ്യവാരത്തില് കോളേജിലെ ഒരു കൂട്ടായ്മയില് പങ്കെടുക്കാനുണ്ടെന്നും പറഞ്ഞ് വീട്ടില് നിന്ന് പോയ അഞ്ജന പിന്നീട് തിരിച്ചു വന്നില്ല. മിനിയുടെ പരാതിയില് വീണ്ടും അന്വേഷണം നടത്തിയ പോലീസ് കോഴിക്കോട്ട് ഒരു സന്നദ്ധ സംഘടനയിൽ പ്രവർത്തിക്കുകയായിരുന്ന അഞ്ജനയെ ഹൊസ്ദുർഗ് മജിസ്‌ട്രേറ്റ് കോടതിയിൽ ഹാജരാക്കി.\nവീട്ടിലേക്ക് പോവാന് താല്‍പര്യമില്ലെന്ന് വ്യക്തമാക്കിയ അഞ്ജനയെ കോഴിക്കോടെ സ്വദേശിനിയായ ഒരു യുവതിക്കൊപ്പം പോവാന് കോടതി അനുവദിക്കുകയായിരുന്നു. ഈ യുവതിയുടെ വീട്ടിലായിരുന്നു പിന്നീടുള്ള നാളുകളിലെ താമസം. ഇവിടെ നിന്നാണ് സുഹൃത്തുക്കള്‍ക്കൊപ്പം ഗോവയിലേക്ക് പോവുന്നത്.\nമരിക്കുന്നതിന് തലേദിവസം മകള് വിളിച്ചിരുന്നുവെന്നാണ് അമ്മ പറയുന്നത്. നാട്ടിലേക്ക് മടങ്ങി വരുമെന്ന് മകള് അറിയിച്ചിരുന്നതായും അമ്മ മിനി അവകാശപ്പെടുന്നു. എന്നാല് വീട്ടുകാര് തന്നെ മാനസികമായും ശാരീരികമായും ഉപദ്രവിക്കുകയാണെന്ന് മാർച്ച് 13 ന് ഫെയ്സ്ബുക്കിൽ ഇട്ട വിഡിയോ ലൈവിൽ അഞ്ജന പരാമർശിക്കുന്നുണ്ട്.\nവീട്ടില് നിന്നും സ്വമേധയാ ഇറങ്ങിപ്പോന്നതാണെന്നും ഇനി താന് ജീവനോടെ ഉണ്ടാകുമോയെന്നുപോലും അറിയില്ലെന്നും അന്ന് അഞ്ജന പറഞ്ഞിരുന്നു. അതിനിടെ അഞ്ജനയുടെ മരണം അന്വേഷിക്കണമെന്ന് ആവശ്യപ്പെട്ട് യുവമോർച്ചയും ഹിന്ദു ഐക്യവേദിയും രംഗത്തെത്തിയിട്ടുണ്ട്. യാത്രാ രേഖകളും പണമിടപാടുകളും പരിശോധിച്ചാൽ മരണത്തിനു ഉത്തരവാദികളെ കണ്ടെത്താൻ കഴിയുമെന്ന് ഹിന്ദു ഐക്യവേദി സംസ്ഥാന സെക്രട്ടറി കെ ഷൈനു പറഞ്ഞു.\nഅസാധാരണ നീക്കവുമായി കര്‍ണാടക..! കേരളത്തിന് തിരിച്ചടി; നാല് സംസ്ഥാനങ്ങള്‍ക്ക് യാത്രാവിലക്ക്\nകമ്മ്യൂണിസ്റ്റ് പച്ച കഞ്ചാവാണെന്ന് പറഞ്ഞ് വിറ്റു.. യുവാവിന്റെ മാരക തട്ടിപ്പ്, ഒടുവില് സംഭവിച്ചത്!!\nമരണം പോലീസ് police kasaragod\nanjana harish death: family filedacomplaint in police


ഇൻക്രിമെന്‍റിനും ഗ്രേഡിനും പരിഗണിച്ചതിനാൽ പെൻഷനു കണക്കാക്കും : Deepika.com Tax Special\n1-/6-/1985 മുതൽ പൊതുമരാമത്തു വകുപ്പിൽ മൂന്നാം ഗ്രേഡ് ഓവർസീയറായി എംപ്ലോയ്മെന്‍റ് എക്സ്ചേഞ്ച് മുഖേന ജോലിയിൽ പ്രവേശിച്ചു. പിന്നീട് പിഎസ് സി മുഖേന ഇതേ തസ്തികയിൽ 10-8-1989 മുതൽ സർവീസ് ബ്രേക്ക് ഇല്ലാതെ തുടർന്നു. എപ്ലോയ്മെന്‍റ് സർവീസ് ഗ്രേഡിനും ഇൻക്രിമെന്‍റിനും കണക്കാക്കിയിട്ടുണ്ട്. 31-/7-/2018ൽ ഞാൻ വിരമിക്കും. എന്‍റെ പെൻഷൻ കണക്കാക്കുന്പോൾ 1-/6-/1985 മുതലുള്ള സർവീസ് പരിഗണിക്കുമോ? അതോ 1-8-1989 മുതലുള്ള സർവീസേ കണക്കാക്കുകയുള്ളോ?\nവി.എം. ജോസഫ്, എരുമേലി\n1-/10/-1994നു മുന്പായി സർവീസിൽ പ്രവേശിച്ചിട്ടുള്ള ജീവനക്കാരുടെ എംപ്ലോയ്മെന്‍റ് സർവീസ് പെൻഷനു കണക്കാക്കും. ഈ സർവീസ് ഇൻക്രിമെന്‍റിനും ഗ്രേഡിനും പരിഗണിച്ചതായിരിക്കണമെന്നുള്ള വ്യവസ്ഥ നിലനിർത്തിക്കൊണ്ടാണ് ഈ ഉത്തരവ് ഇറക്കിയിട്ടുള്ളത്. താങ്കൾ 1-10-1994നു മുന്പായി സർവീസിൽ പ്രവേശിച്ച ആളും സർവീസ് ബ്രേക്കില്ലാതെ പിഎസ്‌സി മുഖേന നിയമനം നേടിയ ആളുമാണല്ലോ. കൂടാതെ എംപ്ലോയ്മെന്‍റ് സർവീസ് ഇൻക്രിമെന്‍റിനും ഗ്രേഡിനും കണക്കാക്കിയതുമാണല്ലോ. അതിനാൽ താങ്കളുടെ പെൻഷൻ കണക്കാക്കുന്പോൾ 1-/6/-1985 മുതലുള്ള സർവീസ് പരിഗണിക്കേണ്ടതാണ്.


വീട്ടുതടങ്കലിൽ കഴിയുന്ന യുവതിയെ രക്ഷിക്കാന് മീരാബായ് ടീച്ചർ നിവേദനം നൽകി\nകോടതി വിധിയുടെ മറവിൽ വീട്ടുതടങ്കലിൽ കഴിയുന്ന അഖില എന്ന യുവതിയെ രക്ഷിക്കാന് ആവശ്യമായ നടപടി സ്വീകരിക്കണമെന്ന് ആവശ്യപ്പെടുന്ന നിവേദനം ശാസ്ത്ര സാഹിത്യ പരിഷത് ജനറൽ സെക്രട്ടറി മീരാബായ് ടീച്ചർ  സാമൂഹ്യക്ഷേമ മന്ത്രി ശൈലജ ടീച്ചർക്കും വനിതാ കമ്മീഷനും നൽകി .ശാസ്ത്ര സാഹിത്യ പരിഷത് ജനറൽ സെക്രട്ടറി മീരാബായ് ടീച്ചർ അവിടെ നേരിൽ പോയി കണ്ടു മനസ്സിലാക്കിയ ശേഷമാണു ഈ നിവേദനം സമർപ്പിച്ചത്.\nഇസ്ലാം മതത്തിലേക്ക് പരിവര്‍ത്തനം ചെയ്ത വൈക്കം ടി.വി പുരം സ്വദേശിനി അഖിലയെന്ന ഹാദിയയുടെ വിവാഹം കഴിഞ്ഞ മാസം 24ന് ഹൈക്കോടതി റദ്ദാക്കിയിരുന്നു. കൂടാതെ യുവതിയെ അച്ഛന്റെ സംരക്ഷണത്തിന് വിട്ടുകൊണ്ട് ഉത്തരവിടുകയുണ്ടായി. തമിഴ്നാട്ടിൽ സേലത്തു നിന്നും ഹോമിയോപ്പതിയിൽ  ഹൌസ് സര്‍ജന്‍സി കഴിഞ്ഞു.\nയുവതിയെ നിര്‍ബന്ധിത മതപരിവര്‍ത്തനം നടത്തുകയും തുടര്‍ന്ന് വിവാഹം കഴിപ്പിക്കുകയും ചെയ്തുവെന്നാണ് വിധിയില് പറഞ്ഞിരിക്കുന്നത്. വിവാഹം അസ്ഥിരപ്പെടുത്തിയതായി പ്രഖ്യാപിച്ച കോടതി നിര്‍ബന്ധിത മതപരിവര്‍ത്തനം നടന്നിട്ടുണ്ടോയെന്ന് അന്വേഷിക്കാനും ഉത്തരവിട്ടിട്ടുണ്ട്. വിഷയം മതമായതിനാല് യുവതിക്കും അവരുടെ വീട്ടുകാര്‍ക്കും സംരക്ഷണമെന്ന പേരില് ഒരുക്കിയിരിക്കുന്നത് കടുത്ത വീട്ടുതടങ്കല് തന്നെയാണ്.\nഇരുപത്തിനാലുവയസ്സുകാരി ഒരു കൊച്ചുപെണ്‍കുട്ടിയല്ല. സ്വന്തം നിലയ്ക്ക് ചിന്തിച്ച് തീരുമാനം കൈക്കൊള്ളാന് ശേഷിയുള്ള വിദ്യാസമ്പന്നയായ യുവതിയാണ്. അവര്‍ക്ക് മറ്റുള്ളവരുമായി സംസാരിക്കാന്‍പോലും അനുവാദമില്ലായെന്നും പോലീസ് ബന്തവസ്സിന്റെ പശ്ചാത്തലത്തില് ഒരുവ്യക്തിക്ക് ലഭിക്കേണ്ട സാധാരണ മനുഷ്യാവകാശങ്ങള്‍പോലും ലംഘിക്കപ്പെടുന്നതായും അറിയാന് കഴിഞ്ഞ സാഹചര്യത്തില് പ്രസ്തുത പ്രശ്‌നം നേരിട്ട് മനസ്സിലാക്കുന്നതിനായി കേരള ശാസ്ത്രസാഹിത്യപരിഷത്തിന്റെ ജനറല് സെക്രട്ടറി ടി.കെ.മീരാഭായിയുടെ നേതൃത്വത്തില് ഒരു സംഘം അവിടെയെത്തുകയും പോലീസിന്റെ സഹകരണത്തോടെ തന്നെ യുവതിയെ കാണാന് ശ്രമിക്കുകയും ചെയ്തു. എന്നാല് ഞങ്ങള്‍ക്കുണ്ടായ അനുഭവം ഇപ്രകാരമായിരുന്നു. വീടിനുചുറ്റും ടെന്റുകളിലായി പോലീസുകാര് താമസിക്കുന്നുണ്ട്. വീട്ടിലേക്ക് തിരിയുന്ന വഴിയിലും ഗെയ്റ്റിലും പോലീസുകാര് നിലയുറപ്പിച്ചിട്ടുണ്ട്. യുവതിയോടൊപ്പം മൂന്ന് വനിതാപോലീസുകാര് പൂര്‍ണസമയവും അവരുടെ മുറിയില് തന്നെ കഴിയുന്നുണ്ടെന്നാണ് അറിയാന് കഴിഞ്ഞത്. യുവതിക്ക് മൊബൈല്‍ഫോണ് ഉപയോഗിക്കുന്നതിനോ മറ്റാരെയും കാണുന്നതിനോ അനുവാദമില്ലെന്നും അറിയാന് കഴിഞ്ഞു. യുവതിയുടെ അച്ഛന്റെ അനുമതി ലഭിക്കാത്തതിനാല് യുവതിയെ നേരിട്ട് കാണുന്നതിന് സാധിച്ചില്ല.\nമുറിയില് നിന്ന് പുറത്തിറങ്ങാന് പോലുമാവാതെ, പോലീസ് അകമ്പടിയോടെയുള്ള ജീവിതം ഹാദിയയെ ശാരീരികമായും മാനസികമായും തളര്‍ത്തിയിരിക്കുന്നതായും ഈ ഉദ്യോഗസ്ഥന് വ്യക്തമാക്കി. ‘മൊബൈല് ഫോണും ഇന്റര്‍നെറ്റും ഉപയോഗിക്കാനാവില്ല എന്നത് പോട്ടെ, ടിവി കാണാനോ പത്രം വായിക്കാനോ പോലും ഹാദിയയ്ക്ക് അനുവാദമില്ല. മതാചാരപ്രകാരമുള്ള നോമ്പ് ആചരിച്ചും പകല് മുഴുവന് ഉറങ്ങിയുമാണ് അവര് ദിവസങ്ങള് തള്ളി നീക്കുന്നത്. രാത്രി നേരങ്ങളില് മിക്കപ്പോഴും ഖുര്-ആന് വായനയിലായിരിക്കും. ‘എന്തിനാണീ കോലാഹലമെല്ലാം’ എന്ന് ഇടയ്ക്കിടെ അച്ഛനോട് ചോദിക്കുന്നത് കേള്‍ക്കാം. അമ്മയോട് സംസാരിക്കാറേയില്ല. ഉണ്ണുമ്പോഴും ഉറങ്ങുമ്പോഴും പോലീസുകാര് അവരോടൊപ്പമുണ്ടാവും.\nഈ മതം തിരഞ്ഞെടുത്തതിനുള്ള കാരണങ്ങളും ഭര്‍ത്താവിനൊപ്പം ജീവിക്കാനുള്ള ആഗ്രഹവുമെല്ലാമാണ് പറയുന്നത്. ഈ അവസ്ഥയിലും തന്റെ വഴി തന്നെയാണ് ശരിയെന്ന് മാത്രമേ അവര് പറയാറുള്ളൂ. മുറിക്കകത്ത് തന്നെയുള്ള കുളിമുറിയില് വസ്ത്രങ്ങള് കഴുകും. കഴുകിയ വസ്ത്രങ്ങള് പുറത്തുകൊണ്ട് വന്ന് ഉണക്കാനിടാന് അവര്‍ക്ക് അനുവാദമില്ല. അമ്മയോട് സംസാരമില്ലാത്തതിനാല് വസ്ത്രങ്ങള് കഴുകിക്കഴിഞ്ഞ് മുറിയില് കിടക്കുന്ന മേശമേല് രണ്ട് മൂന്ന് തവണ മുട്ടി ഇക്കാര്യം അമ്മയെ അറിയിക്കും. അവരെ സംബന്ധിച്ച് സ്വന്തം വീട് തടവറയാണ്. പലപ്പോഴും ജീവന് നിലനിര്‍ത്താനുള്ള ആഹാരം മാത്രമേ കഴിക്കുന്നുള്ളൂ. അതിനാല് വളരെ ക്ഷീണിതയാണ്. സ്ഥലത്തുള്ള വനിതാ പോലീസ് ഉദ്യോഗസ്ഥര്‍ക്ക് പോലും മൊബൈല് ഫോണ് അകത്തേക്ക് കൊണ്ടുപോവാന് അനുവാദമില്ല. വീടിനകത്തേക്ക് കയറുന്നതിന് മുമ്പ് പുറത്ത് കാവലുള്ള പുരുഷ പോലീസുകാരെ ഫോണ് ഏല്‍പ്പിക്കണം. ശാരീരിക പീഡനം അനുഭവിക്കുന്നില്ലെന്ന് മാത്രമേയുള്ളൂ. മാനസികമായി അത്രത്തോളം അവര് പീഢിപ്പിക്കപ്പെടുകയാണ്.\nവൈക്കം പോലീസ് സ്‌റ്റേഷനിലെത്തി സര്‍ക്കിള് ഇന്‍സ്‌പെക്ടറോട് ഹാദിയയെ കാണുന്നതിന് അനുവാദം വാങ്ങാനായി ചെന്നപ്പോള്, അവര്‍ക്ക് കാണാന് സമ്മതമാണെങ്കില് കാണാമെന്നാണ് പറഞ്ഞത്. പക്ഷെ ഹാദിയയുടെ വീട്ടിലെത്തിയപ്പോള് സുരക്ഷാ ചുമതലയുള്ള എസ്.ഐ. പറഞ്ഞത് ഹൈക്കോടതി ഉത്തരവുണ്ടെങ്കില് മാത്രമേ കാണാന് അനുവദിക്കൂ എന്നാണ്. അവിടെയെത്തിയ ഞങ്ങള് കണ്ടത് ഭരണകൂടം സൃഷ്ടിച്ചിരിക്കുന്ന ഭീകരാന്തരാക്ഷമാണ്. ചുറ്റും പോലീസുകാര്, പട്ടാള ക്യാമ്പിന് സമാനമായ രീതികള്, നിരീക്ഷണങ്ങള്, ചോദ്യം ചെയ്യലുകള്. ഞങ്ങളുടെ കൂടെ ഒരു സ്ത്രീ ഉണ്ടായിരുന്നു. അവരെ പോലും കോമ്പൗണ്ടിനകത്ത് കടക്കാന് പോലീസുകാര് അനുവദിച്ചില്ല. ഹാദിയയുടെ അച്ഛനെ കാണണമെന്ന് പറഞ്ഞപ്പോള്, അവിടെ നിന്ന് കാണാനും സംസാരിക്കാനും പറ്റില്ല എന്നാണ് പറഞ്ഞത്. അയല്‍വീട്ടില് കാത്തിരിക്കൂ, അവിടെ ഹാദിയയുടെ അച്ഛന് നിങ്ങളെ കാണാനായി വരുമെന്നും നിര്‍ദ്ദേശം ലഭിച്ചു. പിന്നീട് അയല്‍പക്കത്തെ വീട്ടില് വച്ചാണ് അദ്ദേഹത്തോട് സംസാരിച്ചത്. പക്ഷെ ‘ഒന്നും പുറത്ത് പറയരുതെന്നാണ് എനിക്ക് വക്കീലില് നിന്ന് കിട്ടിയ ഉപദേശം. അതുകൊണ്ട് എനിക്കൊന്നും പറയാനാവില്ല’ എന്നാണ് ഹാദിയയുടെ അച്ഛന് ഞങ്ങളോട് പറഞ്ഞത്. എന്തിനാണ് പോലീസുകാര് ഇങ്ങനെ ഒരന്തരീക്ഷം അവിടെ ഉണ്ടാക്കുന്നതെന്ന് ഞങ്ങള്‍ക്ക് മനസ്സിലായില്ല. കോടതിവിധിയനുസരിച്ചാണെങ്കില്, ഹാദിയയ്ക്ക് രക്ഷിതാക്കള് സംരക്ഷണം നല്‍കണമെന്നും, അതിന് പോലീസ് സുരക്ഷ ഏര്‍പ്പെടുത്തണമെന്നും മാത്രമേയുള്ളൂ. പക്ഷെ അവിടെ നടക്കുന്നത് അതൊന്നുമല്ല. ഭരണകൂട ഭീകരതയാണ്. ഒരു വ്യക്തി എന്ന നിലയ്ക്ക് ലഭിക്കേണ്ട എല്ലാ സ്വാതന്ത്യങ്ങളുടേയും അവകാശങ്ങളുടേയും ലംഘനം പ്രത്യക്ഷത്തില് തന്നെ കാണാം. ഇതിനേക്കാള് ഞങ്ങളെ ഭയപ്പെടുത്തിയത് സി.പി.എം ഉള്‍പ്പെടെയുള്ള രാഷ്ട്രീയപാര്‍ട്ടിക്കാരുടെ മൗനമാണ്.‘ ഹാദിയയെ സന്ദര്‍ശിക്കാനെത്തിയ സംഘത്തിലുണ്ടായിരുന്ന ശാസ്ത്രസാഹിത്യ പരിഷത് പ്രവര്‍ത്തകന് ജോജി കൂട്ടുമ്മേല് പറയുന്നു\nഈ സാഹചര്യത്തില് മനുഷ്യാവകാശകമ്മീഷനും വനിതാകമ്മീഷനും വേണ്ടിവന്നാല് ഹൈക്കോടതി തന്നെയും പ്രശ്‌നത്തില് അടിയന്തിരമായി ഇടപെടണമെന്നും ഇന്ത്യന് ഭരണഘടന ഉറപ്പുവരുത്തുന്ന വ്യക്തിസ്വാതന്ത്ര്യത്തിനും മതസ്വാതന്ത്ര്യത്തിനും യാതൊരുവിധത്തിലും കോട്ടം വരുന്നില്ലായെന്ന് ഉറപ്പുവരുത്തണമെന്നും ശാസ്ത്രസാഹിത്യപരിഷത്ത് അഭ്യര്‍ഥിക്കുന്നു.


ഷോക്കേറ്റ് മരണം; സുരക്ഷാ ക്രമീകരണമില്ലാതെ ഇൻവെർട്ടർ ഘടിപ്പിക്കൽ വ്യാപകം | Electric Shock\nഷോക്കേറ്റ് മരണം; സുരക്ഷാ ക്രമീകരണമില്ലാതെ ഇൻവെർട്ടർ ഘടിപ്പിക്കൽ വ്യാപകം\nതളിപ്പറമ്പ്: തൃച്ചംബരത്ത് ജോലിക്കിടെ കെ.എസ്.ഇ.ബി. ജീവനക്കാരൻ ഷോക്കേറ്റ് മരിച്ച സംഭവം വിരൽചൂണ്ടുന്നത് സുരക്ഷാമാനദണ്ഡങ്ങൾ കർശനമാക്കേണ്ടതിന്റെ ആവശ്യകതയിലേക്ക്. തളിപ്പറമ്പിലെ അപകടമരണം ഇൻവെർട്ടറിൽ നിന്ന് വൈദ്യുതിക്കമ്പികളിലേക്ക് വൈദ്യുതി പ്രവഹിച്ചതിനാലാകാമെന്ന പ്രാഥമികനിഗമനത്തിലാണ് അധികൃതർ. ഇതേക്കുറിച്ച് കൂടുതൽ അന്വേഷണം പുരോഗമിക്കുകയാണ്. മതിയായ സുരക്ഷാക്രമീകരണമില്ലാതെ വീടുകളിൽ ഉൾപ്പെടെ ഇൻവെർട്ടറുകൾ ഘടിപ്പിക്കുന്നത് വ്യാപകമാണെന്ന് ആക്ഷേപമുണ്ട്. ഇത് പരിശോധിക്കാനോ തടയിടാനോ പര്യാപ്തമായ കർശനനിയമങ്ങളുമില്ല.\nഇൻവെർട്ടറുകൾ, ജനറേറ്ററുകൾ, സോളാർ പാനലുകൾ പോലുള്ള ഉപകരണങ്ങൾ അനുമതിയില്ലാതെയും മതിയായ സുരക്ഷാ ക്രമീകരണങ്ങളില്ലാതെയും ലൈനിൽ കണക്ട് ചെയ്യാൻ പാടില്ലെന്ന് അറിയിപ്പുണ്ട്. എന്നാൽ, ഇതൊന്നും കൃത്യമായി പരിശോധിക്കപ്പെടാതെപോവുകയാണ്. ഇൻവെർട്ടർ പ്രവർത്തിപ്പിക്കുമ്പോൾ കെ.എസ്.ഇ.ബി. ബന്ധം വിച്ഛേദിക്കാനുള്ള ചെയ്ഞ്ച് ഓവർ സംവിധാനം കാര്യക്ഷമമായി നടപ്പാക്കുന്നുമില്ല. ഓട്ടോമാറ്റിക് സംവിധാനത്തിന് പകരം മാന്വൽ ഓപ്പറേറ്റഡ് ചെയ്ഞ്ച് ഓവർ സംവിധാനമാണ് ഏർപ്പെടുത്തേണ്ടതെന്ന് ജീവനക്കാർ പറയുന്നു. നിലവിൽ 10 കിലോവാട്ടിൽ കൂടുതലുള്ള ഇൻവെർട്ടറുകൾ, ജനറേറ്ററുകൾ എന്നിവ പ്രവർത്തിപ്പിക്കുന്നതിന് ഇലക്‌ട്രിക്കൽ ഇൻസ്‌പെക്ടറുടെ അനുമതി വാങ്ങണം. എന്നാൽ, വീടുകളിലും മറ്റുമുപയോഗിക്കുന്നതിൽ ഭൂരിഭാഗവും 10 കിലോവാട്ടിൽ താഴെയാണ്.\n2015-ൽ താവം റെയിൽവേ ഗേറ്റിനടുത്ത് കരാർ തൊഴിലാളിയായ യുവാവ് ജോലിക്കിടെ വൈദ്യുതാഘാതമേറ്റ് മരിച്ചിരുന്നു. കെ.എസ്.ടി.പി. റോഡ് വികസനത്തിന്റെ ഭാഗമായി പാതയോരത്തെ പോസ്റ്റുകൾ അരികിലേക്ക് മാറ്റിസ്ഥാപിക്കുന്ന പ്രവൃത്തിക്കിടെയായിരുന്നു അപകടം. എല്ലാ സുരക്ഷാനടപടികളും സ്വീകരിച്ചും സൂപ്പർവൈസർമാരുടെ സാന്നിധ്യത്തിലുമാണ് പ്രവൃത്തി നടന്നത്. എന്നാൽ, നേരത്തെ പോസ്റ്റിൽനിന്ന് ബന്ധം വിച്ഛേദിച്ച് ചുറ്റിവെച്ചിരുന്ന കമ്പികളിലേക്ക് വൈദ്യുതി പ്രവഹിക്കുകയായിരുന്നു.\nപരിശോധനയിൽ ഒരു കടയിൽ സ്ഥാപിച്ച ഇൻവെർട്ടർ ഓൺ ചെയ്തപ്പോഴാണ് വൈദ്യുതി പ്രവഹിച്ച് അപകടത്തിന് കാരണമായതെന്നു കണ്ടെത്തി. അശാസ്ത്രീയമായാണ് ഇൻവെർട്ടർ ലൈനിലേക്ക് കണക്ട് ചെയ്തിരുന്നത്. ഇത്തരത്തിൽ ഇൻവെർട്ടറുകൾ, ജനറേറ്ററുകൾ, സോളാർ പാനലുകൾ മുതലായ ഉപകരണങ്ങൾ ലൈനിൽ കണക്ട് ചെയ്യുക വഴി ട്രാൻസ്‌ഫോമറിലേക്കു വരെ വൈദ്യുതി പ്രവഹിക്കും. ഉപകരണങ്ങൾ കേടാവുക മാത്രമല്ല, വൻ അപകടങ്ങൾക്കും കാരണമാകും. മുൻകൂർ അനുമതിയില്ലാതെയും മതിയായ സുരക്ഷാ ക്രമീകരണം ഇല്ലാതെയും ഉപകരണങ്ങൾ ലൈനിൽ കണക്ട് ചെയ്യുന്നത് 2003-ലെ വൈദ്യുതി നിയമമനുസരിച്ച് കുറ്റകരമാണ്.\nഇലക്‌ട്രിക്കൽ ഇൻസ്പെക്ടറേറ്റ് അന്വേഷണം തുടങ്ങി\nകണ്ണൂർ: തൃച്ചംബരത്ത് ജോലിക്കിടെ കെ.എസ്.ഇ.ബി. ജീവനക്കാരൻ ഷോക്കേറ്റ് മരിച്ച സംഭവത്തിൽ ഇലക്‌ട്രിക്കൽ ഇൻസ്പെക്ടറേറ്റ് അന്വേഷണം തുടങ്ങി. ജില്ലാ ഇലക്‌ട്രിക്കൽ ഇൻസ്പെക്ടർ പ്രദീപ് തോട്ടത്തിലും ഉദ്യോഗസ്ഥരും സംഭവസ്ഥലം സന്ദർശിച്ചു. ജോലിസമയത്തുള്ള സുരക്ഷാനടപടികൾ പാലിച്ചിട്ടുണ്ടോ എന്നതടക്കം പരിശോധിക്കും.\nContent Highlights: Inverter fitting spread without security adjustment\nഡോക്ടർമാരുടെ കുറിപ്പടിയുമായി മദ്യാസക്തർ; എല്ലാവരെയും എക്സൈസ് മടക്കി\nതലശ്ശേരി : മദ്യാസക്തരായ ഏഴുപേർ ഡോക്ടർമാരുടെ കുറിപ്പടിയുമായി എക്സൈസിനെ സമീപിച്ചു. ..\nതൃച്ചംബരം ഉത്സവം: പൂക്കോത്ത് നടയിലെ സ്റ്റേജ് പരിപാടികൾ ഒഴിവാക്കി\nനഗരസഭാ വികസന സെമിനാർ\nമുസ്‌ലിം ലീഗ് ജനകീയ കൂട്ടായ്മ\nകോവിഡ് 19: വിവരങ്ങളറിയാൻ പി.ആർ.ഡി.യുടെ ഇ ഗൈഡ്\nക്ഷേത്രം ഉത്സവം മാറ്റി\nഡോ. സി.ആർ.ലളിത വിരമിച്ചു\nകോൾ സെൻറർ തുടങ്ങി


കറുത്ത സാരിയിൽ തടിച്ച് പുത്തൻ രൂപത്തിൽ പാർവതി ; വീഡിയോ\nകറുത്ത സാരിയിൽ തടിച്ച് പുത്തൻ രൂപത്തിൽ പാർവതി; വീഡിയോ\nമലയാളസിനിമയിൽ വളരെ ശക്തമായ കഥാപാത്രങ്ങളെ മികച്ചതാക്കിയിട്ടുള്ള ഒരു താരമാണ് പാർവതി തിരുവോത്ത് .\nമോഡലിങ് രംഗത്ത് നിന്നാണ് പാർവതി അഭിനയരംഗത്ത് എത്തുന്നത്.പിന്നീട് മികച്ച ചിത്രങ്ങളുടെ ഭാഗമായി താരം മാറി. നോട്ട്ബുക്ക് സിറ്റി ഓഫ് ഗോഡ് , ബാംഗ്ലൂർ ഡേയ്സ് എന്ന് നിൻറെ മൊയ്തീൻ തുടങ്ങിയ ചിത്രങ്ങളിലെല്ലാം എടുത്തു പറയാവുന്ന ചിത്രങ്ങളും കഥാപാത്രങ്ങളുമായിരുന്നു. എന്ന് നിൻറെ മൊയ്തീൻ എന്ന ചിത്രത്തിലെ അഭിനയം വളരെയധികം ജനസ്വീകാര്യത നേടുകയും ചെയ്തിരുന്നു.\nഎന്ന് നിൻറെ മൊയ്തീൻ ,ചാർലി എന്നീ ചിത്രങ്ങളിലെ അഭിനയത്തിന് മികച്ച നടിക്കുള്ള പുരസ്കാരവും താരത്തിന് ലഭിച്ചു .മമ്മൂട്ടി നായകനായെത്തുന്ന പുഴു എന്ന ചിത്രമാണ് ഇനി താരത്തിൻറെ റിലീസാകാനുള്ള ഏറ്റവും പുതിയ ചിത്രം. അതോടൊപ്പം പുതിയ ഒരു വെബ് സീരിസിൽ താരം അഭിനയിക്കുന്നുണ്ട് എന്ന് അറിയുന്നുണ്ട്. സോഷ്യൽ മീഡിയയിൽ ആക്റ്റീവ് ആണ് താരം. തന്റെ വിശേഷങ്ങൾ എല്ലാം ആരാധകരോട് സോഷ്യൽ മീഡിയയിൽ കൂടി തുറന്നു പറയാറുണ്ട്.\nസമകാലിക വിഷയങ്ങളിൽ തൻറെ അഭിപ്രായം വളരെ കൃത്യമായി രീതിയിൽ തുറന്നുപറയുകയും ചെയ്യാറുണ്ട്. . അവയിൽ പലതും വിമർശനത്തിനു കാരണമായി മാറുകയും ചെയ്യാറുണ്ട്.ഇപ്പോൾ സോഷ്യൽ മീഡിയയിൽ താരത്തിൻറെ പുതിയ ചിത്രങ്ങളാണ് ശ്രെദ്ധ നേടുന്നത്. കറുപ്പ് സാരിയിൽ അതീവ സുന്ദരിയായി ബോൾഡ് ലുക്കിൽ ആണ് താരത്തിന്റെ ഒരു ഫോട്ടോഷൂട്ട് എത്തിയത്.\nഈ ഫോട്ടോ കണ്ടിട്ട് പാർവതി തന്നെ ആണോ എന്നാണ് ആരാധകർ ചോദിക്കുന്നത്. താരം തടി വെച്ചുവെന്ന് കമൻറുകൾ വരുന്നുണ്ട്. ആമസോൺ പ്രിമിന്റെ ഒരു പരിപാടിയിൽ എടുത്ത ചിത്രങ്ങളാണ് പങ്കുവെച്ചിരുന്നത്. കറുത്ത സാരിയിൽ അല്പം ഗ്ലാമർ വേഷത്തിൽ ബോൾഡ് ലുക്കിൽ ആണ് താരം എത്തിയിരിക്കുന്നത്.


രമ്യാ നമ്പീശനെ സിനിമയില് നിന്നും ഔട്ടാക്കാന് ശ്രമം - Janayugom Online\nരമ്യാ നമ്പീശനെ സിനിമയില് നിന്നും ഔട്ടാക്കാന് ശ്രമം\nBy: Web Desk | Friday 12 October 2018 12:45 PM IST\nകൊച്ചിയില് നടി ആക്രമിക്കപ്പെട്ട സംഭവത്തില് ഇരയോടൊപ്പം നിന്ന്, ഇരയ്ക്ക് വേണ്ടി വാദിച്ചതിന്റെ പേരില് മലയാളസിനിമയില് നിന്നും ചില തമ്പുരാക്കന്‍മാര് തങ്ങളുടെ സ്വാധീനം ഉപയോഗിച്ച് ബഹുഭാഷാ നടിയും നര്‍ത്തകിയും ഗായികയുമായ രമ്യാനമ്പീശനെ ഔട്ടാക്കാന് ശ്രമം തുടങ്ങിയിട്ട് ഒരു വര്‍ഷം കഴിഞ്ഞു. ഒരു നടിയെന്ന പരിഗണന നോക്കാതെ, അമ്മയുടെ എക്‌സിക്യൂട്ടിവ് മെമ്പറായിട്ടുകൂടി വേട്ടക്കാരന്റെ ഒപ്പം നില്‍ക്കാത്തതിന്റെ പേരിലാണ് സംഘടിതമായ ആക്രമണം അഴിച്ചുവിട്ടത്.\nകമ്മ്യൂണിസ്റ്റ് ചിന്താഗതിക്കാരിയായ രമ്യാനമ്പീശന് അത്രപെട്ടെന്ന് തളരുന്ന നടിയല്ല. മലയാളമില്ലെങ്കില് തമിഴ്, തെലുങ്ക് ഭാഷകളില് അഭിനയിക്കുകയും പിന്നണി പാടുകയും ചെയ്യും. സത്യത്തിനും നീതിക്കും വേണ്ടി നില്‍ക്കുന്നതൊഴിച്ചാല് ആരോടും ഏറ്റുമുട്ടാന് രമ്യക്കു താല്‍പര്യമില്ല.\nഇപ്പോള് കോയമ്പത്തൂരില് തമിഴ് സിനിമയില് അഭിനയിച്ചുകൊണ്ടിരിക്കുന്ന രമ്യാനമ്പീശന് അഭിനയത്തോടൊപ്പം തന്നെ ആലപിച്ച ഗാനങ്ങള് ധാരാളം ആരാധകരെ ആവേശം കൊള്ളിച്ചുകൊണ്ടിരിക്കുന്നു.\nപ്ലസ് വണ്ണിനു പഠിക്കുമ്പോഴാണ് കൈരളി ടിവിയിലെ ‘ഹലോ ഗുഡ് ഈവനിങ്’ എന്ന പരിപാടിയിലെ അവതാരികയായി തെരഞ്ഞെടുക്കപ്പെട്ടത്.’\nഭരതനാട്യവും കുച്ചിപ്പുടിയും മോഹിനിയാട്ടവും അഭ്യസിച്ച രമ്യ ആര് ശരത്തിന്റെ ‘സായാഹ്നം’ സിനിമയിലൂടെയാണ് ആദ്യമായി ക്യാമറയ്ക്ക് മുന്നിലെത്തിയത്. ഈ സിനിമയില് ഒ മാധവന്റെ കൊച്ചുമകളുടെ റോളില് തിളങ്ങിയ രമ്യാനമ്പീശന് പെരുമഴക്കാലത്തില് കാവ്യാമാധവന്റെ അനുജത്തിയായും അഭിനയിച്ചു.\nപ്രശസ്ത സംവിധായകനായ ജയരാജ് സംവിധാനം ചെയ്ത ‘ആനച്ചന്തം’ ചിത്രത്തിലൂടെ നായികയായി. ഈ ചിത്രത്തില് ജയറാം ആയിരുന്നു നായകന്.ആനച്ചന്തത്തിനുശേഷം തിരക്കിന്റെ ദിനങ്ങളായിരുന്നു. മലയാളത്തില് നിന്നും തമിഴിലേക്ക്. അവിടെ നിന്ന് തെലുങ്കിലേക്കും രമ്യ അഭിനയ യാത്ര തുടര്‍ന്നു.ഇന്ന് ബഹുഭാഷയിലെ അറിയപ്പെടുന്ന നടിയും ഗായികയുമാണ് രമ്യ. നല്ല സിനിമകളില് അഭിനയിക്കാനും പിന്നണി പാടാനുമാണ് രമ്യ കൂടുതലും ആഗ്രഹിച്ചത്. എന്നാല് തിരക്കു വര്‍ധിച്ചപ്പോള് സെലക്ടീവാകാന് കഴിഞ്ഞില്ല.\nഇതിനിടയിലാണ് ഒന്നര വര്‍ഷം മുമ്പ് തന്റെ കൂട്ടുകാരിയായ നടി ക്രൂരമായി പീഡിപ്പിക്കപ്പെട്ടത്. രമ്യ ഇക്കാര്യത്തില് കണ്ണടച്ചിരുന്നെങ്കില് സ്വന്തം പേരില് മലയാള സിനിമയുടെ എണ്ണത്തില് വര്‍ധനവുണ്ടാകുമായിരുന്നു. എന്നാല്, പീഡിപ്പിക്കപ്പെട്ട കൂട്ടുകാരിയോടൊപ്പമാണ് രമ്യാനമ്പീശന് നിലയുറപ്പിച്ചത്. ആ സമയത്ത് താരസംഘടനയായ ‘അമ്മ’യുടെ എക്‌സിക്യൂട്ടീവ് കമ്മിറ്റി മെമ്പറായിരുന്നു. ദിലീപിനെ സംഘടനയില് നിന്നും മാറ്റി നിര്‍ത്തുന്നതിനു തീരുമാനമെടുക്കാനും വനിതാ കൂട്ടായ്മയായ ഡബ്ല്യുസിസി രൂപീകരിക്കാനും മുന്നില് നിന്നതിന്റെ പേരില് രമ്യ ഒറ്റപ്പെട്ടു.\nതമിഴില് രമ്യാനമ്പീശനു നല്ല സ്ഥാനം നല്‍കിയ സിനിമ ‘പിസ’യാണ്. ‘പിസ’യിലെ അനു എന്ന കഥാപത്രം തമിഴ് പ്രേക്ഷകരുടെ മനസില് ഇപ്പോഴും നിറഞ്ഞുനില്‍ക്കുന്നു. തുടര്‍ന്നുവന്ന ‘കുറുനരിക്കൂട്ടവും അടക്കം നിരവധി സിനിമകള് ഹിറ്റായി മാറി. മലയാള സിനിമയിലാണ് പിന്നണി പാടിത്തുടങ്ങിയതെങ്കിലും അതിന്റെ ഗുണം ലഭിച്ചത് തമിഴ് സിനിമയിലും. തമിഴില് രമ്യാനമ്പീശന് പാടിയ ലൈഫ് ഫൈവ് ഫൈവ്’ എന്ന ഗാനം വന് ഹിറ്റായി മാറി. സ്ത്രീകളോട് ക്രൂരത കാണിക്കുന്നവരെ എതിര്‍ക്കാന് തന്നെയാണ് രമ്യ അടക്കമുളള വനിതാ കൂട്ടായ്മയുടെ തീരുമാനം. സത്യം തെളിയുന്നതുവരെ പീഡനത്തിനിരയായ നടിയോടൊപ്പം ഉണ്ടാകും. എന്തൊക്കെ സംഭവിച്ചാലും.\nമോഹന്‍ലാലിന്റെ വാദം തള്ളി ദിലീപ്; രാജി അമ്മ ആവശ്യപ്പെട്ടിട്ടില്ല


റംസാനിലെ ചന്ദ്രികയോടൊപ്പം - TVSAMSKARA\nപ്രശസ്ത നോവലിസ്റ്റ് എം.കെ. ഖരീം എഴുതുന്നു\nറംസാനിലെ നോമ്പ് കഴിഞ്ഞ് വന്നെത്തുന്ന ശവ്വാലിന്റെ മാസപ്പിറവി ആഹ്ലാദം വിരിക്കുമ്പോൾ, കഴിഞ്ഞ ഒരുമാസം കൊണ്ട് ആത്മീയമായി എന്തുനേടിയെന്ന് മുസ്ലീം ലോകം ചിന്തിക്കേണ്ടതുണ്ട്. പോയവേളകളിലെ തെറ്റുകളോട് വിട പറയാനും പുതുലോകത്തേക്ക് ആത്മപ്രകാശത്തോടെ നിറയുവാനും നോമ്പ് നമ്മോട് ആവശ്യപ്പെടുന്നു.\nനോമ്പ് പട്ടിണികിടക്കാനുള്ളതല്ല. ഭക്ഷണത്തിലും വേഷത്തിലും അഹങ്കാരം നിറക്കാൻ ഇസ്ലാം പഠിപ്പിക്കുന്നില്ല. അയൽക്കാർ പട്ടിണികിടക്കുമ്പോൾ വയർ നിറയെ ഉണ്ണുന്നവർ തന്റെ സമുദായത്തിൽ പെട്ടവരല്ലെന്ന പ്രവാചക വചനം ഈ വേളയിൽ ഓർമ്മിക്കാം. അതുപോലെ, അഹങ്കാരത്തിന്റെ കടുകുമണി തൂക്കം അകമേ പേറുന്നവർക്ക് സ്വർഗത്തിന്റെ പരിമളം പോലും ലഭ്യമല്ലെന്ന വചനവും ചേർത്ത് വായിക്കാം.\nഎനിക്ക് എത്തിനോക്കാൻ ഇഷ്ടം എന്റെ കുട്ടിക്കാലത്തേക്ക് തന്നെയാണ്. ദാരിദ്ര്യത്തിന്റെ കാടിപ്പശയുള്ളതെങ്കിലും അതെത്ര മധുരമെന്ന് ഇന്നോർത്തുപോകുന്നു. അന്നൊക്കെ പെരുന്നാൾ വരാൻ കാത്തിരിക്കുന്നത്, പാലൊഴിച്ച് ചായ കുടിക്കാനും, ഇറച്ചിയും ചോറും കഴിക്കാനുമൊക്കെയായിരുന്നു. ആ ഒരു ദിവസമാണല്ലോ വിലകുറഞ്ഞതെങ്കിലും പുത്തനുടുപ്പിന്റെ സുഗന്ധം അനുഭവിക്കുന്നത്.\nഅക്കാലത്ത് മാസപ്പിറവി അറിയുന്നത് ചിലപ്പോൾ ഏറെ വൈകിയാവും. ഞാനോർക്കുന്നു, ഒരുമാസപ്പിറവിയിൽ എന്റെ വാപ്പിച്ചി ഉറക്കത്തിൽ നിന്നും ചാടിയെണീറ്റുകൊണ്ട് പറഞ്ഞത്, പടച്ചോനേ, നാളെ പെരുന്നാളാണല്ലോ.. അതു ഒരു പിതാവിന്റെ നിരാശയുടെ വചനങ്ങളായിരുന്നു. കാരണം വറുതിയുടെ പുലരിയിലേക്ക് കണ്ണ് തുറക്കുമ്പോൾ ചായക്ക് ചായപ്പൊടിയില്ലാത്തൊരു അവസ്ഥയിൽ ആ പിതാവ് ഞെട്ടുകയല്ലാതെ മറ്റെന്ത് ചെയ്യും.\nഞനോർക്കുന്നു, എന്റെ അയൽക്കാർ, എന്റെ ബന്ധുക്കളെല്ലാം വയർ നിറയെയുണ്ട്, നല്ല വസ്ത്രങ്ങളോടെ ആഘോഷത്തിമിർപ്പിലായത്. അന്ന് നിരാശയുടെ പടുകുഴിയിലാണ്ട് ഞാനും. മുതിരുമ്പോൾ വാച്ചുകെട്ടാൻ, പാന്റ്സിടാൻ കൊതിച്ചിരുന്ന അന്നത്തെ കുട്ടി ഇന്ന് എല്ലാമുണ്ടായിട്ടും ആഘോഷങ്ങൾ വരുന്നതും പോകുന്നതും ആഹ്ലാദങ്ങളില്ലാതെ നോക്കിയിരിക്കുന്നു. ഒരുതരം നിർവികാരത ഭരിക്കാൻ തുടങ്ങിയത് അവിടെനിന്നുമാവാം.\nഎങ്കിലും ആ വറുതിയാണ് എന്നെ പരുവപ്പെടുത്തിയതെന്ന് പറയാനാണ് എനിക്കിഷ്ടം. ജീവിതം നൽകിയ ആ പാഠപുസ്തകത്തിൽ നിന്നും ഞാനിന്ന് വായിക്കുന്നത്, നിസ്കാരപായയിലെ ഏകത പള്ളിക്ക് പുറത്തില്ല എന്ന് തന്നെ. നിസ്കാരപായക്ക് പുറത്ത് ഉള്ളവനും ഇല്ലാത്തവനും തമ്മിലുള്ള അന്തരം ഏറെയാണ്. ആ അന്തരം കുറക്കാനാവാം, അന്ന് മരുക്കാറ്റിലേക്ക് പ്രവാചകൻ പറഞ്ഞത് സക്കാത്ത് കൊടുക്കാൻ, അത് കൊടുക്കുന്നവന്റെ ഔദാര്യമല്ലെന്നും സ്വീകരിക്കുന്നവന്റെ അവകാശമാണെന്നും.\nനിലാവ് കണ്ട് ആഘോഷത്തിലേക്ക് അണിഞ്ഞൊരുങ്ങുന്നവർ ഓർക്കുക, സക്കാത്ത് കൊടുക്കാൻ, അത് നൽകിയില്ലെങ്കിൽ നിസ്കാരവും നോമ്പും പാഴെന്ന്. ഒരു മുസൽമാൻ ആരെന്ന് ചോദിച്ചാൽ എളിമയോടെ ഭൂമിയിലൂടെ സഞ്ചരിക്കുന്നവൻ എന്നും ഇതോടൊപ്പം ചേർക്കട്ടെ. ഈ പെരുന്നാൾ എന്നിൽ വിരിക്കുന്ന ദു:ഖം വെള്ളപ്പൊക്കവും കെടുതിയും മൂലം വലയുന്ന ജനങ്ങളാണ്. അവർ ദുരിതത്തിലാവുമ്പോൾ എങ്ങനെ നമുക്ക് ഉള്ള് തുറന്ന് ചിരിക്കാനാവും. എങ്കിലും ഏവർക്കും ചെറിയപെരുന്നാൾ ആശംസകള്.


നഗരത്തിലെത്തുന്ന മനുഷ്യർ - Boolokam\nHome Boolokam നഗരത്തിലെത്തുന്ന മനുഷ്യർ\nPrasad Amore എഴുതുന്നു\nഒരു ഗ്രാമീണ അന്തരീക്ഷത്തിലൂടെ നടന്നുപോവുകയാണ്.നാടൻ പുല്ലുകൾ മദിച്ചു വളർന്ന വളപ്പുകൾ ,ശിരസ്സുയർത്തി നിൽക്കുന്ന വൃക്ഷങ്ങളുടെ ഇരുട്ട്, അവിടെ കൊച്ചു മരങ്ങളും പുൽച്ചെടികളും, പാഴ്‌ച്ചെടികളും ഉണ്ട്. കുളമുണ്ട്.ആമ്പൽപ്പൂക്കളും മത്സ്യങ്ങളും കണ്ടു.കുളത്തിൽ ആളുകൾ കുളിക്കുന്നുണ്ട്. വളരെ ശാന്തവും നിശബ്ദവുമായ ഒരു ഗ്രാമം.പക്ഷെ ഈ ഗ്രാമം സ്വയം പര്യാപ്‌തമല്ല. ആവശ്യമുള്ള ഭക്ഷണത്തിന്റെ തൊണ്ണൂറ് ശതമാനവും പുറമേ നിന്ന് കൊണ്ടുവരികയാണ്.\nഇന്ത്യൻ ഗ്രാമങ്ങൾ ത്വരിതഗതിയിലുള്ള ഒരു പരിണാമഘട്ടത്തിലാണ്. ഗ്രാമീണരുടെ അഭിലാഷങ്ങളിലും സമീപനങ്ങളിലും വന്ന മാറ്റങ്ങൾ, തകർന്നുകൊണ്ടിരിക്കുന്ന കാർഷിക സമ്പദ് വ്യവസ്ഥ.ഇന്ത്യൻ ഗ്രാമീണ യുവാക്കൾ നഗരങ്ങളിലേയ്ക്ക് കുടിയേറുകയാണ്. നാഗരിക കെട്ടുപാടുകളിലേയ്ക് ത്രസിക്കുന്ന മനസ്സുകളുടെ അഭിലാഷങ്ങളും ബലതന്ത്രങ്ങളും എല്ലാം മാളുകളിലും, വിനോദ ഗേഹങ്ങളിലും , അംബരചുംബികളിലുമായി സ്വാംശീകരിക്കുകയാണ് . നഗരങ്ങളുടെ നിർമ്മാണമേഖലയെല്ലാം തകൃതമാണ്.എന്നിരുന്നാലും ഗ്രാമീണ ഇന്ത്യയുടെ പലമുഖങ്ങളും നഗരക്കാഴ്ചകളിൽ ഇപ്പോഴും അന്യം വന്നിട്ടില്ല. അലഞ്ഞു തിരിയുന്ന കന്നുകാലികൾ, അപരിണിതങ്ങളായ വാസസ്ഥലങ്ങൾ, ചെറിയ കേവിലുകൾ, തെരുവ് കച്ചവടക്കാരും,അവരുടെ ബഹളങ്ങളും എല്ലാമായുള്ള ഇടവഴികൾ, പച്ചക്കറികളുമായി വണ്ടികൾ വഴിയോരത്തു് നിർത്തിയിട്ടിരിക്കുന്നു-പഴയ ഗ്രാമങ്ങൾ പലവിധത്തിലാണ് അവയുടെ സാന്നിധ്യം അറിയിക്കുന്നത്.\nകാടിറങ്ങി വന്ന മനുഷ്യർ തന്നെയാണ് നഗരത്തിലുള്ളത്. മരക്കൊമ്പുകളിൽ നിന്ന് നഗരനിരത്തുകളിലെത്തിയ മനുഷ്യൻ ചകിതനാണ്. ശത്രുവിനെ മുന്നിൽ കാണുമ്പോൾ, കാനന വാസിയായ പൂർവികന്റെ ശരീരത്തിലുണ്ടായ രാസപ്രവർത്തങ്ങൾ തന്നെയാണ് നഗരവാസി അനുഭവിക്കുന്നത്. അപരിചിതരും,നാഗരിക ജീവിത വ്യവസ്ഥിതിയും എല്ലാം ദുഷ്കരമായ അനുഭവമായി മാറുകയാണ്. മനുഷ്യന്റെ ജൈവധർമ്മങ്ങളും പ്രതികരണ സംവിധാനവും ഇപ്പോഴും പുരാതന കാട്ടുമനുഷ്യന്റേത് തന്നെയാണ്. നഗരങ്ങളിലും മനുഷ്യൻ വേട്ടയ്ക്കിറങ്ങുന്നുണ്ട്. വശ്യമായ തന്ത്രങ്ങളൊരുക്കി , കെണികളിലൂടെ ഇതരമനുഷ്യരെ സേവിച്ചും പ്രലോഭിപ്പിച്ചും എല്ലാം വിഭവങ്ങൾ കണ്ടെത്തുന്നു. അത് ഒരു തരം നായാട്ടാണ് . മനുഷ്യജീവിതത്തിലെ അടിസ്ഥാന ഘടകങ്ങളെ നിർണ്ണയിക്കുന്ന സ്വഭാവസവിശേഷതകൾ രൂപെടുത്തിയ ഒന്നര ലക്ഷം വർഷത്തിൽ കൂടുതൽ നിലനിന്ന വേട്ടയാടൽ ജീവിതത്തിന്റെ സ്വാധീനങ്ങൾ, അതിന്റെ കൗശലങ്ങൾ ഇന്നും മനുഷ്യന്റെ ജൈവാവശ്യത്തെ നിവർത്തിക്കാൻ ആവശ്യം തന്നെയാണ്. ഇന്നും ഏറ്റവും തന്ത്രശാലിയായ വേട്ടക്കാരനായി മനുഷ്യൻ ഭൂമിയിൽ വാഴുന്നു.\nനക്ഷത്രങ്ങളെ കണ്ടും കാടിനെക്കുറിച്ചും മൃഗങ്ങളെക്കുറിച്ചുമുള്ള കഥകൾ കേട്ടും വളരുന്ന ബാല്യകാലമാണ് മനുഷ്യരുടേത്. വലിയ മലനിരകളിലൂടെ, ഇടതൂർന്ന കാടുകൾക്കിടയിലൂടെ കയറിയിറങ്ങാൻ നമ്മുക്കിഷ്ടമാണ്.പ്രകൃതിയുടെ ഭാഗമാണ് ജീവജാലങ്ങൾ. മനുഷ്യൻ അതിലൊന്ന് മാത്രമാണ്. വനാന്തർ ഭാഗങ്ങളിലും നദീ തടങ്ങളിലും എല്ലാമാണ് മനുഷ്യ ജീവി കഴിഞ്ഞു പോന്നത്. ജീവന്റെ നിലനിൽപ്പിന് ആധാരമായ മണ്ണും ഇടങ്ങളും എല്ലാം ജീവനുള്ളവയ്‌ക്കു പ്രലോഭനീയമാണ്. ജീവനെ നിലനിർത്തുന്ന ജൈവവും ഭൂമിശാസ്ത്രപരവുമായ ഘടകങ്ങൾ മനുഷ്യൻ തേടുന്നു. അവർ നാഗരാന്തരീക്ഷത്തിലും ഉദ്യാനങ്ങൾ വെച്ചുപിടിപ്പിക്കുന്നു.ചെടികളും പുഷ്പങ്ങളും കൊണ്ട് ഗൃഹാന്തരീക്ഷം അലങ്കരിക്കുന്നു. പുരാതനമായ ഒരു ചോദനയാണിത്. പ്രകൃതിദത്തമായ ഭൂമികയോടുള്ള മനുഷ്യന്റെ ജൈവവസാനയാണിത്.\nമനുഷ്യനിർമിതമായ ചുറ്റുപാടുകൾ പലപ്പോഴും തടവറകളാകുന്നു .നാഗരികരുചികളും, ശബ്ദങ്ങളും എല്ലാം മനുഷ്യന്റെ ഇന്ദ്രിയ സംവേദനത്തിന് അപ്രിയമാണ് . മലിന ജലവും, വാഹനങ്ങളുടെ കാതടിപ്പിക്കുന്ന ഘർഘരാരങ്ങൾ, സ്തംഭിപ്പിക്കുന്ന പട്ടണ വീഥികൾ, ഗതാഗത കുരുക്കുകൾ എല്ലാം മനുഷ്യന് വിഭ്രമമാണ്. നഗരങ്ങളിൽ മനുഷ്യൻ സ്വയം പുകഞ്ഞുകൊണ്ടിരിക്കുകയാണ്. നഗരങ്ങളിലെ സമ്മർദ്ദ ജീവിത സാഹചര്യങ്ങൾ മസ്തിഷ്കത്തിലെ ഹൈപ്പോതലാമസ്സിനെ ബാധിക്കും. അത് അഡ്രിനൽ ഗ്രന്ഥിയെ ഉത്തേജിപ്പിക്കുന്നു. അഡ്രിനാലിൻ, കോർട്ടിസോൺ എന്നി ഹോർമോണുകളുടെ അധിക ഉത്പാദനം പല ജൈവശേഷികളും നഷ്ടപ്പെടുത്തും.ഓർമ്മയെ നിയന്ത്രിക്കുന്ന ഹിപ്പോകാമ്പസ്സ് എന്ന മഷ്തിഷ്കഭാഗം തകരാറിലാകുന്നു.അമിനോ ആസിഡുകളുടെ നിർമ്മാണം തകരാറിലാവുന്നതുമൂലം ന്യൂറോട്രാൻസ്മിറ്റർസിന്റെ ഉത്പാദനം അസംതുലനമാക്കുന്നു.വികാരങ്ങൾ നിയന്ത്രിക്കാൻ കഴിയാതെ വരുക, ഉറക്കം നഷ്ടപ്പെടുക എല്ലാം നാഗരികമനുഷ്യന്റെ നില പരുങ്ങലിലാക്കുന്നു.ജൈവ മണ്ഡലം നഷ്ടപെടുന്ന പരിസ്ഥിതി മഷ്തിഷ്കത്തിന്റെ രസതന്ത്രം മാറ്റിമറിക്കുകയും വികാരങ്ങളിലും പ്രവർത്തനങ്ങളിലും മാറ്റങ്ങൾ വരുത്തുകയുമാണ്.ഇടയ്ക്കിടെ മനുഷ്യർക്ക് നാഗരാന്തരിക്ഷത്തിൽ നിന്ന് രക്ഷപെടാനുള്ള താല്പര്യം ഉണ്ടാകുന്നു . പ്രസാദാത്മകമായ പ്രകൃതി തേടുന്നു. കടൽത്തീരങ്ങളിലും, നീരൊഴുക്കുകളും, കുന്നുകളും എല്ലാമായി പ്രകൃതി സൗന്ദര്യം നുകരുന്നു. മനുഷ്യന്റെ ഇത്തരം ജൈവചോദനകളെ തൃപ്തിപ്പെടുത്തുന്നതിനാണ് രമണീയമായ റിസോർട്ടുകളും, ഹെറിറ്റേജുകളുമൊക്കെ പൊട്ടിമുളയ്ക്കുന്നത്.\nമനുഷ്യർ വലിയ മലനിരകളിൽ ഇടതൂർന്ന കാടുകൾക്കിടയിലൂടെ കയറിയിറങ്ങുന്നു. അതി ഗംഭീരങ്ങളായ മലനിരകളുടെ സൗന്ദര്യത്തെ പ്രകീർത്തിച്ചു കൊണ്ടിരിക്കുന്നു.ജീവനുള്ള ഏതൊരു വർഗ്ഗത്തിന്റെയും ജീവനം സാധ്യമാകുന്ന ഇടങ്ങൾ മനുഷ്യർ തേടിക്കൊണ്ടിരിക്കുന്നു. പ്രകൃതിയുടെ തുടിപ്പുമായി ദൈനംദിനാനുഭവങ്ങൾ പ്രതിസ്പന്ദിക്കുന്നത്തിന് വേണ്ടിയുള്ള പൗരാണിക രൂചികൾ തേടിപോകുന്നു .എല്ലാം പ്രകൃതിയുടെ സ്വാഭാവിക ഭാവമാണ്\nഏറ്റവും വലിയ തമാശ പ്രപഞ്ചത്തിന് യാതൊരുവിധ ഉദ്ദേശ്യമോ അർത്ഥമോ ഇല്ല എന്നതാണ് .മനുഷ്യരുടെ വിജയ പരാജയങ്ങളുടെ കാര്യത്തിൽ പ്രപഞ്ചത്തിന് യാതൊരു താല്പര്യവുമില്ല. പ്രപഞ്ചത്തിലെ ഒരു പൊടി മാത്രമാണ് ഭൂമി.അതിലെ കോടാനുകോടി ജീവികളിൽ ഏകദേശം രണ്ടു ലക്ഷം വർഷങ്ങൾക്കു മുൻപ് പരിണമിച്ചുണ്ടായ ഒരു ജീവി മാത്രമാണ് മനുഷ്യൻ.മനുഷ്യർക്ക് മുൻപ് തന്നെ ഈ ഭൂമിയിൽ എത്രയോ ജീവജാലങ്ങൾ ഉദയം ചെയ്തു. പക്ഷെ ഇതുവരെ ഭൂമിയിൽ ഉണ്ടായി ജീവിച്ച തൊണ്ണൂറ്റി ഒൻപത് ശതമാനം ജീവി വർഗ്ഗങ്ങളും വംശനാശത്തിന് ഇരയായി. ഇന്നിവിടെ തുടരുന്ന ജീവികളെല്ലാം വിജയിച്ചവരാണ്.😊😍\nPrevious articleമോദിയല്ല ദേവേന്ദ്രന്റെ അച്ഛൻ മുത്തുപ്പട്ടർ വന്നാലും സാമ്പത്തികരംഗത്തെ ഇനി നേരെയാക്കാൻ സാധിക്കില്ല\nNext articleആണും പെണ്ണും ഒരുമിച്ചാണ് ഗർഭമാവേണ്ടത്, ഒരാൾ ശരീരത്തിലും മറ്റൊരാൾ മനസിലും


ന്യൂസിലാണ്ട് ശക്തമായ നിലയില് | Fanport | Cricket News Malayalam\nHome Cricket ന്യൂസിലാണ്ട് ശക്തമായ നിലയില്\nന്യൂസിലാണ്ട് ശക്തമായ നിലയില്\nNovember 28, 2016 - 1:54 PM\nഹാമിള്‍ട്ടണ് ടെസ്റ്റ് നാലാം ദിവസം അവസാനിച്ചപ്പോള് പാക്കിസ്ഥാനെതിരെ ന്യൂസിലാണ്ട് ശക്തമായ നിലയില്. ന്യൂസിലാണ്ട് ഉയര്‍ത്തിയ 369 റണ്‍സ് വിജയ ലക്ഷ്യം ചേസ് ചെയ്യാനിറങ്ങിയ പാക്കിസ്ഥാന് രണ്ടാം ഇന്നിംഗ്സില് വിക്കറ്റൊന്നും നഷ്ടപ്പെടാതെ ഒരു റണ്‍സ് നേടിയിട്ടുണ്ട്. സമി അസ്ലം(1*) അസ്ഹര് അലി(0*) എന്നിവരാണ് ക്രീസില്.\nനേരത്തെ ന്യൂസിലാണ്ട് രണ്ടാം ഇന്നിംഗ്സ് 313/5 എന്ന നിലയില് ഡിക്ലയര് ചെയ്യുകയായിരുന്നു. ഓപ്പണര് ജീത് റാവലിനെ(2) മുഹമ്മദ് അമീര് പുറത്താക്കിയെങ്കിലും രണ്ടാം വിക്കറ്റില് ടോം ലാഥവും കെയിന് വില്യംസണും ചേര്‍ന്ന് 96 റണ്‍സ് കൂട്ടുകെട്ട് പടുത്തുയര്‍ത്തുകയായിരുന്നു. 42 റണ്‍സ് നേടിയ വില്യംസണെ ഇമ്രാന് ഖാന് പുറത്താക്കി. 80 റണ്‍സെടുത്ത ടോം ലാഥമിന്റെ വിക്കറ്റ് നേടി വഹാബ് റിയാസ് ന്യൂസിലാണ്ടിനു മൂന്നാമത്തെ പ്രഹരം നല്‍കുമ്പോള് സ്കോര് 159/3 എന്ന നിലയിലായിരുന്നു. ഹെന്‍റി നികോളസും(26) കോളിന് ഗ്രാന്‍ഡോമും(32) റോസ് ടെയ്‍ലറോടൊപ്പം ചേര്‍ന്ന് ന്യൂസിലാണ്ട് സ്കോര് 250 കടത്തി. റോസ് ടെയ്‍ലര് തന്റെ ശതകം പൂര്‍ത്തിയാക്കിയ ഉടന് തന്നെ ന്യൂസിലാണ്ട് ഇന്നിംഗ്സ് ഡിക്ലയര് ചെയ്യുകയായിരുന്നു. ഡിക്ലയറേഷന് സമയത്ത് 102 റണ്‍സെടുത്ത റോസ് ടെയ്‍ലറും 15 റണ്‍സെടുത്ത വാട്ളിംഗുമായിരുന്നു ക്രീസില്.\nപാക്കിസ്ഥാനു വേണ്ടി മൂന്ന് വിക്കറ്റ് നേടിയ ഇമ്രാന് ഖാന് ബൗളിംഗില് തിളങ്ങിയപ്പോള് മുഹമ്മദ് അമീറും വഹാബ് റിയാസും ഓരോ വിക്കറ്റ് വീതം നേടി.\nPrevious articleമാഞ്ചസ്റ്ററിന് സമനില, ആർസനലിന് ജയം\nNext articleമൂന്നാം ദിനം ഇന്ത്യന് ആധിപത്യം


251 രൂപയുടെ സ്മാർട്ട് ഫോൺ നൽകുമെന്ന് അവകാശപ്പെട്ട മോഹിത് ഗോയൽ തട്ടിപ്പു കേസിൽ അറസ്റ്റിൽ | Metro Journal Online\n251 രൂപക്ക് മൊബൈൽ ഫോൺ നൽകുമെന്ന് അവകാശപ്പെട്ട് ബുക്കിംഗ് സ്വീകരിച്ച റിംഗ് ബെല്ലിന്റെ സ്ഥാപകൻ മോഹിത് ഗോയൽ വഞ്ചനാ കേസിൽ അറസ്റ്റിൽ. 200 കോടി രൂപയുടെ ഡ്രൈ ഫ്രൂട്‌സ് ഇടപാടുമായി ബന്ധപ്പെട്ട് വ്യാപാരികളെ കബളിപ്പിച്ചുവെന്ന് ആരോപിച്ചാണ് അറസ്റ്റ്.\nദുബൈ ഡ്രൈ ഫ്രൂട്‌സ് ആൻഡ് സ്‌പൈസസ് ഹബ് എന്ന പേരിൽ അഞ്ച് പേർക്കൊപ്പം ചേർന്ന് ഗോയൽ കമ്പനി നടത്തുന്നുണ്ട്. നോയിഡ സെക്ടർ 26ലാണ് കമ്പനി. പഞ്ചാബ്, യുപി, ഡൽഹി, ഹരിയാന, രാജസ്ഥാൻ, ബംഗാൾ, ആന്ധ്ര എന്നിവിടങ്ങളിൽ നിന്നായി കമ്പനിക്കെതിരെ നാൽപതോളം പരാതികൾ ലഭിച്ച സാഹചര്യത്തിലാണ് കമ്പനിക്കെതിരെ പോലീസ് നടപടി സ്വീകരിച്ചത്.\n2016ലാണ് ഇയാൾ ഫ്രീഡം 251 എന്ന പേരിൽ സ്മാർട്ട് ഫോൺ അവതരിപ്പിച്ചത്. ലോകത്തിലെ ഏറ്റവും വില കുറഞ്ഞ സ്മാർട്ട് ഫോൺ എന്നായിരുന്നു അവകാശവാദം. മുപ്പതിനായിരത്തോളം പേർ ഫോൺ ബുക്ക് ചെയ്യുകയും ഏഴ് കോടിയോളം പേർ ഫോൺ വാങ്ങാൻ രജിസ്റ്റർ ചെയ്യുകയും ചെയ്തിരുന്നു. നിയമപ്രശ്‌നങ്ങളിൽപ്പെട്ട് ഈ കമ്പനി പിന്നീട് പൂട്ടിപ്പോകുകയായിരുന്നു.\n← ജനാധിപത്യത്തിന്റെ ഏറ്റവും വലിയ ശത്രു കുടുംബവാഴ്ചയെന്ന് നരേന്ദ്രമോദി\nകൊവിഡിന്റെ ഉറവിടം തേടാൻ ഡബ്ല്യു എച്ച് ഒ; വ്യാഴാഴ്ച വുഹാനിൽ വിദഗ്ധ സംഘമെത്തും →


ഗുരുതരാവസ്ഥയില് കഴിയുന്ന രോഗിയുടെ മരുന്ന് മറിച്ചുവിറ്റ് പണം തട്ടിയ നഴ്‌സുമാര് അറസ്റ്റില് - Pravasishabdam\nHome Top Stories ഗുരുതരാവസ്ഥയില് കഴിയുന്ന രോഗിയുടെ മരുന്ന് മറിച്ചുവിറ്റ് പണം തട്ടിയ നഴ്‌സുമാര് അറസ്റ്റില്\nഗുരുതരാവസ്ഥയില് കഴിയുന്ന രോഗിയുടെ മരുന്ന് മറിച്ചുവിറ്റ് പണം തട്ടിയ നഴ്‌സുമാര് അറസ്റ്റില്\nഗുരുതരാവസ്ഥയില് ചികില്‍സയില് കഴിയുന്ന രോഗിയുടെ മരുന്ന് മറിച്ചുവിറ്റ് പണം തട്ടിയതിന് രണ്ട് മെയില് നഴ്സുമാര് അറസ്റ്റിലായി. തിരുവനന്തപുരം മെഡിക്കല് കോളജിലെ നഴ്സുമാരായ വൈ ആര് ഷമീര്, ബിവിന് എസ് ലാല് എന്നിവരാണ് അറസ്റ്റിലായത്. രോഗിക്കായി ബന്ധുക്കള് വാങ്ങി നല്‍കിയ 10,000 ലധികം രൂപയുടെ മരുന്ന് സ്വകാര്യമെഡിക്കല് സ്റ്റോറില് തിരികെനല്‍കിയാണ് നഴ്സുമാര് പണം തട്ടിയെടുത്തത്.\nഇരുവരെയും മെഡിക്കല് കോളജില്‍നിന്ന് സസ്പെന്റ് ചെയ്തിട്ടുണ്ട്. ആശുപത്രി അധികൃതര് നടത്തിയ പ്രാഥമികാന്വേഷണത്തില് പരാതിയില് കഴമ്പുണ്ടെന്ന് കണ്ടെത്തിയതിനെ തുടര്‍ന്ന് മെഡിക്കല് കോളജ് പ്രിന്‍സിപ്പലാണ് നഴ്സുമാരെ സസ്പെന്റ് ചെയ്തത്.\nന്യൂറോ സര്‍ജറി വിഭാഗത്തില് ചികില്‍സയിലുള്ള രോഗിയ്ക്കുവേണ്ടിയാണ് സ്വകാര്യ മെഡിക്കല് സ്റ്റോറില്‍നിന്ന് ബന്ധുക്കള് മരുന്നുവാങ്ങി നല്‍കിയത്. എന്നാല്, ഉപയോഗിക്കാത്ത മരുന്നുകള് മെഡിക്കല് സ്റ്റോറില് തിരികെ നല്‍കിയ ജീവനക്കാര് തുക വാങ്ങിയതായി രോഗിയുടെ ബന്ധുക്കള് ആശുപത്രി സൂപ്രണ്ടിനും തുടര്‍ന്ന് പോലിസിനും പരാതി നല്‍കിയിരുന്നു.\nമെഡിക്കല് കൊളജ് എസ്ഐ ശ്രീകാന്തിന്റെ നേതൃത്വത്തിലാണ് നഴ്സുമാരുടെ തട്ടിപ്പ് പുറത്തുകൊണ്ടുവന്നത്. സിസിടിവി ദൃശ്യങ്ങള് പരിശോധിച്ചതോടെ തട്ടിപ്പ് വ്യക്തമാവുകയായിരുന്നു.\nPrevious articleഅടിവസ്ത്ര ഷോറൂമിലെ ഡ്രസിങ് റൂമില് ഒളിക്യാമറ; പരാതിയുമായി മാധ്യമപ്രവര്‍ത്തക\nNext articleമലയാളി യുവാക്കള് എസ്‌കോര്‍ട്ട് സൈറ്റില് കളയുന്നത് പതിനായിരങ്ങള്


കാമുകിക്കൊപ്പമുള്ള ലൈംഗിക വിഡിയോ പുറത്തുവിടുമെന്ന് കൗമാരക്കാരുടെ സംഘത്തിന്റെ ഭീഷണി; 32കാരൻ ജീവനൊടുക്കിയ നിലയിൽ| young man commits suicide after continuous blackmails from four youths in karnataka – News18 Malayalam\nകാമുകിക്കൊപ്പമുള്ള ലൈംഗിക വിഡിയോ പുറത്തുവിടുമെന്ന് കൗമാരക്കാരുടെ സംഘത്തിന്റെ ഭീഷണി; 32കാരൻ ജീവനൊടുക്കിയ നിലയിൽ\nകൗമാരക്കാരായ നാലംഗ സംഘം ഇവരുടെ വീഡിയോ ഒളിച്ചിരുന്നു പകർത്തുകയും ആവശ്യപ്പെട്ട പണം നൽകിയില്ലെങ്കിൽ വീഡിയോ പുറത്തുവിടുമെന്ന് ഭീഷണിപ്പെടുത്തുകയുമായിരുന്നു,\nബെംഗളൂരു: കാമുകിക്കൊപ്പമുള്ള സ്വകാര്യ നിമിഷങ്ങളുടെ വീഡിയോ കാണിച്ച് പ്രായപൂർത്തിയാകാത്ത നാലുപേർ ഭീഷണിപ്പെടുത്തിയതിനെ തുടർന്ന് 32കാരൻ ആത്മഹത്യ ചെയ്തു. ചാമുണ്ഡേശ്വരി ഇലക്ട്രിസിറ്റി സപ്ലൈ കോർപറേഷനിലെ കരാർ തൊഴിലാളിയായ ജൂനിയർ അസിസ്റ്റന്റ് സുപ്രീതിനെയാണ് ഹോട്ടൽ മുറിയിൽ വിഷം കഴിച്ച് മരിച്ചനിലയിൽ കണ്ടെത്തിയത്. പ്രായപൂർത്തിയാകാത്ത നാലുപേർ ചേർന്ന് ഭീഷണിപ്പെടുത്തിയതിനെ തുടർന്നാണ് താൻ ആത്മഹത്യ ചെയ്യുന്നതെന്ന സുപ്രീതിന്റെ കുറിപ്പ് പൊലീസ് കണ്ടെടുത്തു. നാലുപേരെയും പൊലീസ് അറസ്റ്റ് ചെയ്യുകയും ചെയ്തു.\nAlso Read- സദാചാരഗുണ്ടകളുടെ മര്‍ദനത്തിന് ഇരയായ അധ്യാപകന് ജീവനൊടുക്കിയ സംഭവം; രണ്ടു പേര് പിടിയില്\nഹോട്ടലിൽ മുറി ബുക്ക് ചെയ്ത ശേഷമായിരുന്നു സുപ്രീത് ജീവനൊടുക്കിയത്. രാത്രി ഒരു മണിയോടെ മുറിയിൽ നിന്ന് വെള്ളം വരുന്നത് ജീവനക്കാരുടെ ശ്രദ്ധയിൽപ്പെടുകയായിരുന്നു. വാതിൽ മുട്ടിയിട്ടും തുറക്കാത്തതിനെ തുടർന്ന് ജീവനക്കാർ ഡ്യൂപ്ലിക്കേറ്റ് താക്കോൽ ഉപയോഗിച്ച് അകത്ത് കടക്കുകയായിരുന്നു. അപ്പോൾ ശുചിമുറിയിൽ മരിച്ചുകിടക്കുന്ന നിലയിലായിരുന്നു സുപ്രീത്. വിഷം കഴിച്ചതിന് ശേഷം ശുചിമുറിയിൽ പോയതാകാമെന്നും അവിടെയെത്തി പെപ്പ് അടക്കുന്നതിന് മുമ്പ് കുഴഞ്ഞുവീണിരിക്കാമെന്നുമാണ് പൊലീസ് പറയുന്നത്.\nAlso Read- വീട്ടമ്മയുടെ മൊബൈല് നമ്പര് തെറ്റായി പ്രചരിപ്പിച്ച സംഭവം; അഞ്ചു പേര് അറസ്റ്റില്\nപൊലീസ് സ്ഥലത്തെത്തി നടത്തിയ പരിശോധനയിലാണ് ആത്മഹത്യാ കുറിപ്പ് കണ്ടെടുത്തത്. പ്രായപൂർത്തിയാകാത്ത നാലുപേരുടെ പേരുകൾ ആത്മഹത്യ കുറിപ്പിൽ രേഖപ്പെടുത്തിയിരുന്നു. കാമുകിയുമായുള്ള ലൈംഗിക വിഡിയോകൾ പണം നൽകിയില്ലെങ്കിൽ പുറത്തുവിടുമെന്ന് ഇവർ സുപ്രീതിനെ ഭീഷണിപ്പെടുത്തിയിരുന്നു.\nസുപ്രീത് കാമുകിയെ കാണാനായി അർസികേരെയിലെ താമസ സ്ഥലത്തെത്തിയിരുന്നു. തൊട്ടടുത്തായിരുന്നു നാലു കൗമാരക്കാരുടെയും താമസം. ഇവർ സുപ്രീതിന്റെയും കാമുകിയുടെയും ദൃശ്യങ്ങൾ ഒളിച്ചിരുന്ന് വിഡിയോയിൽ പകർത്തുകയായിരുന്നു. വിഡിയോ കാണിച്ച് ഇവർ 5000 രൂപ വരെ സുപ്രീതിൽനിന്ന് കൈപറ്റിയിരുന്നു. പിന്നീട് കൂടുതൽ പണം നൽകിയില്ലെങ്കിൽ വിഡിയോ പുറത്തുവിടുമെന്ന് ഭീഷണിപ്പെടുത്തുകയും ചെയ്യുകയായിരുന്നു. പൊലീസ് നടത്തിയ ചോദ്യം ചെയ്യലിൽ പ്രതികൾ കുറ്റം സമ്മതിച്ചു.\nAlso Read- സംഗീത സംവിധായകന് ജയ്‌സണ് ജെ നായരെ ആക്രമിച്ച സംഭവം; ആക്രമ സംഘത്തിലെ ഒരാള് അറസ്റ്റില്\nFirst published: August 16, 2021, 11:19 IST


കൊറോണവൈറസ് അണുബാധ തടയാന് കൈകളുടെ ശുചിത്വം പാലിക്കേണ്ടതാണ്. കൈകള് വൃത്തിയാക്കാനുള്ള ഏറ്റവും മികച്ച മാര്‍ഗം സോപ്പും വെള്ളവും ഉപയോഗിച്ച് കഴുകുക എന്നതാണ്. എന്നാല് ഇവയുടെ അഭാവത്തില്, വൈറസില് നിന്നുള്ള സ്വയരക്ഷയ്ക്കായി ഹാന്‍ഡ് സാനിറ്റൈസറിനെ ആശ്രയിക്കേണ്ടി വരും. എന്നാല് ഹാന്‍ഡ് സാനിറ്റൈസര് എത്ര സമയം നീണ്ടു നില്‍ക്കും എന്നറിയാമോ? ഇവ ഏറെ സമയം നീണ്ടു നില്‍ക്കില്ല എന്നതാണ് വാസ്തവം. വെറും രണ്ടു മിനിറ്റ് മാത്രമാണ് ഹാന്‍ഡ് സാനിറ്റൈസര് സംരക്ഷണം നല്‍കുക. നീണ്ടുനില്‍ക്കുന്ന സംരക്ഷണം നല്‍കാത്തതു കൊണ്ടുതന്നെ ഓരോ തവണയും ഇതുപയോഗിക്കണം. വെള്ളവും സോപ്പും ലഭിക്കാത്ത സമയത്തു മാത്രമേ ഹാന്‍ഡ് സാനിറ്റൈസര് ഉപയോഗിക്കാവൂ. കൈകള് കഴുകിയ ശേഷം മാത്രമേ മുഖത്തു സ്പര്‍ശിക്കാനും ഭക്ഷണം കഴിക്കാനും പാടുള്ളൂ എന്നു വിദഗ്ധര് അഭിപ്രായപ്പെടുന്നു. കുറഞ്ഞത് അറുപത് ശതമാനമെങ്കിലും ആല്‍ക്കഹോള് അടങ്ങിയ ഹാന്‍ഡ് സാനിറ്റൈസര് ഉപയോഗിക്കണമെന്നും കൈകളില് അവ 30 സെക്കന്റ് തടവണമെന്നും സെന്റര്…\nതിരുവനന്തപുരം: സംസ്ഥാനത്ത് വ്യാഴാഴ്ച 506 പേര്‍ക്ക് കോവിഡ് സ്ഥിരീകരിച്ചു. 794 പേര് രോഗമുക്തി നേടി. പക്ഷേ ഇന്നത്തെ കണക്ക് പൂര്‍ണമല്ല. ഐസിഎംആര് വെബ്‌പോര്‍ട്ടലുമായി ബന്ധപ്പെട്ട് ചില ജോലികള് നടക്കുന്നു. അതുകൊണ്ട് ഉച്ചവരെയുള്ള ഫലമാണ് അതിനകത്ത് ഉള്ളത്. ബാക്കിയുള്ളത് പിന്നീട് വരും. കോവിഡില്2മരണം ഇന്ന് റിപ്പോര്‍ട്ട് ചെയ്തു. കോഴിക്കോട് പള്ളിക്കണ്ടി സ്വദേശി ആലിക്കോയ (77), എറണാകുളം വാഴക്കുളം സ്വദേശി ബീപാത്തു (65) എന്നിവരാണ് മരിച്ചത്. ഇവരുടെ നിര്യാണത്തില് അനുശോചനം രേഖപ്പെടുത്തുന്നതായി മുഖ്യമന്ത്രി പിണറായി വിജയന് പറഞ്ഞു. പോസിറ്റീവ് ആയവര്, ജില്ല തിരിച്ച് തിരുവനന്തപുരം 70 കാസര്‍കോട് 28 പത്തനംതിട്ട 59 കൊല്ലം 22 എറണാകുളം 34 കോഴിക്കോട് 42 മലപ്പുറം 32 കോട്ടയം 29 ഇടുക്കി6കണ്ണൂര് 39 ആലപ്പുഴ 55 പാലക്കാട്4തൃശൂര് 83 വയനാട്3നെഗറ്റീവ് ആയവര്, ജില്ല…\nഒളിവിലായിരുന്ന കൊലക്കേസ് പ്രതി അറസ്റ്റിൽ\nകൊച്ചി: തമിഴ്നാട്ടിലെ കൊലപാതക കേസിൽ കൊച്ചിയിൽ ഒളിവിലായിരുന്ന പ്രതി അറസ്റ്റിൽ. 2014 ൽ തമിഴ്നാട് രാമനാഥപുരം ജില്ലയിലെ സയൽഗുഡി പൊലീസ് സ്റ്റേഷൻ പരിധിയിലെ ബിവറേജസ് ഷോപ്പിനു മുന്നിൽ സയൽഗുഡി സ്വദേശി തിരുപ്പതി (48) യെ കുത്തിക്കൊലപ്പെടുത്തിയ കേസിലെ പ്രതി സയൽഗുഡി സ്വദേശി പശുമ്പൻ ലിംഗത്തെ (36) ആണ് എറണാകുളം നോർത്ത് പോലീസ് പിടികൂടിയത്. ഈ കേസിൽ റിമാൻഡിൽ കഴിഞ്ഞിരുന്ന പ്രതി ജാമ്യം എടുത്ത ശേഷം മുങ്ങുകയായിരുന്നു. പിന്നീട് എറണാകുളത്തു എത്തിയ ഇയാൾ കലൂരിലും കടവന്ത്രയിലും വൈറ്റിലയിലും പണിയെടുക്കുകയും കടത്തിണ്ണകളിൽ കഴിഞ്ഞു വരികയുമായിരുന്നു. പ്രതി ഒളിവിൽ പോയതിനെ തുടർന്ന് വിചാരണ തടസപ്പെട്ടതിനാൽ രാമനാഥപുരം എസ്പിയുടെ കീഴിലുള്ള പ്രത്യേക അന്വഷണ സംഘം അന്വഷണം നടത്തി വരികയായിരുന്നു. ഫോട്ടോയോ മൊബൈൽ നമ്പറോ ഇല്ലാതിരുന്നതിനാൽ കണ്ടെത്തുക ബുദ്ധിമുട്ടായിരുന്നു. പൊലീസ് വാട്സാപ്പ് ഗ്രൂപ്പ് വഴി വിവരം അറിഞ്ഞ നോർത്ത് പോലീസ് കലൂരും പരിസരങ്ങളും കേന്ദ്രീകരിച്ചു…\nതോല്‍വിയിലല്ല!… ജനനന്മയ്ക്കാണ് മുഖ്യം, ത്രിപുരയില് മാതൃക തീര്‍ത്ത് സിപിഎം\nഅഗര്‍ത്തല: ശക്തികേന്ദ്രമായിരുന്ന ത്രിപുരയില് അടിതെറ്റിയെങ്കിലും പിന്നോട്ട് പോകാന് സിപിഎം തയാറല്ലെന്ന് ഒരിക്കല് കൂടി തെളിയിക്കുകയാണ് സിപിഎം. ജനപോകാരപ്രദമായ പ്രവര്‍ത്തനങ്ങളിലുടെ ത്രിപുരയില് സാധാരണക്കാരോടൊപ്പം ചേരുകയാണ് ഇന്നും സിപിഎം. കോവിഡ് രോഗം ത്രിപുരയില് കൂടിവരുന്ന സാഹചര്യത്തില് യാതൊരു സഹായവും പ്രഖ്യാപിക്കാതെ ത്രിപുര സര്‍ക്കാര് സമ്പൂര്‍ണ ലോക്ക്ഡൗണ് പ്രഖ്യാപിച്ചിരിക്കുകയാണ്. ഈ സാഹചര്യത്തില് സിപിഎമ്മിന്റെ പ്രവര്‍ത്തകര് പല മേഖലകളിലും അവശ്യസാധനങ്ങളെത്തിച്ചു നല്‍കുകയാണ്. കേരളത്തിലേതിന് സമാനമായി സൗജന്യ റേഷനോ മറ്റെന്തെങ്കിലും സഹായമോ സര്‍ക്കാര് ത്രിപുരയില് ലോക്ക്ഡൗണിനൊപ്പം പ്രഖ്യാപിച്ചിട്ടില്ല. ദിവസക്കൂലിക്ക് ജീവിക്കുന്ന ആളുകള് എന്തുചെയ്യണമെന്നറിയാതെ നില്‍ക്കുന്ന ഘട്ടത്തില് സിപിഐഎമ്മിന്റെ സഹായം അത്രമേല് വിലപ്പെട്ടതാണ്. ഉള്‍ഗ്രാമങ്ങളില് പലതും ഒറ്റപ്പെട്ട അവസ്ഥാനയാണെന്നാണ് പ്രാദേശിക മാധ്യമങ്ങള് റിപ്പോര്‍ട്ട് ചെയ്യുന്നത്. പല പ്രദേശങ്ങളിലും കോവിഡ് പ്രതിരോധത്തിന്റെ ഭാഗമായി ലോക്ഡൗണ് നിയന്ത്രണങ്ങളുള്‍പ്പെടെ പ്രാദേശിക തലത്തില് പ്രഖ്യാപിച്ചിട്ടുണ്ടെങ്കില് ജനങ്ങള്‍ക്ക് അവശ്യവസ്തുക്കള് എത്തിക്കുന്നതില് ബിജെപി സര്‍ക്കാര് സംവിധാനങ്ങള് പാടെ തകര്‍ന്നെ നിലയാണ് ത്രിപുരയിലുള്ളത്. ഈ സാഹചര്യം…\nനടന് അനില് മുരളിക്ക് ആദരാഞ്ജലികള് നേര്‍ന്ന് സഹപ്രവര്‍ത്തകര്. മമ്മൂട്ടി, പൃഥ്വിരാജ്, നിവിന് പോളി, ജയസൂര്യ, ഉണ്ണി മുകുന്ദന് തുടങ്ങി നിരവധിപേരാണ് അനിലിന് ആദരാഞ്ജലികള് നേര്‍ന്നെത്തിയത്. അരുണ് ഗോപി: പരിഭവങ്ങളില്ലാത്ത അനിലേട്ടന്… നിങ്ങള്‍ക്കായി കാത്തുവെച്ച വേഷം ഇനി ആര്‍ക്കു നല്‍കാന് ഒരു അനിയനെ പോലെ ചേര്‍ത്തു നിര്‍ത്തിയ ചേട്ടന്… ആദരാഞ്ജലികള് അനിലേട്ടാ… അഖില് പോള്: ഞാന് ആദ്യമായി ‘ആക്ഷന്’ പറഞ്ഞ താരം…പ്രിയപ്പെട്ട അനിലേട്ടന് യാത്രയായി.. ആദരാഞ്ജലികള് വില്ലനായും സഹനടനായും മലയാളസിനിമയില് സജീവസാന്നിധ്യമായിരുന്നു അനില് മുരളി. കൊച്ചിയിലെ സ്വകാര്യ ആശുപത്രിയില് വച്ചായിരുന്നു അന്ത്യം. കരള് സംബന്ധമായ അസുഖത്തെ തുടര്‍ന്ന് ചികിത്സയിലായിരുന്നു. ടെലിവിഷന് രംഗത്തുനിന്നും സിനിമാ രംഗത്തെത്തിയ താരമാണ് അനില്. 1993ല് കന്യാകുമാരിയില് ഒരു കവിത എന്ന ചിത്രത്തിലൂടെ അഭിനയരംഗത്തെത്തി. മുരളീധരന് നായരുടെയും ശ്രീകുമാരിയമ്മയുടെയും മകനായി തിരുവനന്തപുരത്ത് ജനിച്ചു. വില്ലന് വേഷങ്ങളിലൂടെയാണ് സിനിമയില് ഉയര്‍ന്നുവന്നത്. വാല്‍ക്കണ്ണാടി- എന്ന കലാഭവന് മണി സിനിമയിലെ…\nകൊച്ചി: ചലച്ചിത്ര താരം അനില് മുരളി (56) അന്തരിച്ചു. ഉച്ചയ്ക്ക് 12.45നായിരുന്നു അന്ത്യം. കരള് രോഗത്തിനു ചികിത്സയിലായിരുന്നു. കഴിഞ്ഞ 22നാണ് കൊച്ചിയിലെ ആശുപത്രിയില് ഇദ്ദേഹത്തെ പ്രവേശിപ്പിച്ചത്. ആശുപത്രിയില് പൊതുദര്‍ശനത്തിനു വച്ചശേഷം മൃതദേഹം തിരുവനന്തപുരത്തേക്ക് കൊണ്ടുപോകും. സംസ്‌കാരം നാളെ. വില്ലനായും സ്വഭാവ നടനായും തിളങ്ങിയ അനില് പരുക്കന് ഭാവമുള്ള കഥാപാത്രങ്ങളിലൂടെയാണ് ആരാധകരെ നേടിയത്. ടെലിവിഷന് സീരിയലുകളിലൂടെയാണ് ചലച്ചിത്രരംഗത്തേക്ക് കടന്നുവരുന്നത്. മലയാളം, തമിഴ്, തെലുങ്ക് ഭാഷകളിലായി 200 ഓളം സിനിമകളില് അഭിനയിച്ചു. മുരളീധരന് നായരുടെയും ശ്രീകുമാരിയമ്മയുടെയും മകനായി തിരുവനന്തപുരത്ത് ജനിച്ചു. ടിവി സീരിയലുകളില് അഭിനയിച്ചുതുടങ്ങിയ അനില് 1993ല് വിനയന് സംവിധാനം ചെയ്ത കന്യാകുമാരിയില് ഒരു കവിത എന്ന സിനിമയിലൂടെയാണ് ചലച്ചിത്രരംഗത്തെത്തിയത്. തൊട്ടടുത്ത വര്‍ഷം ലെനിന് രാജേന്ദ്രന്റെ ദൈവത്തിന്റെ വികൃതികളില് വേഷമിട്ടു. കലാഭവന് മണി നായകനായ വാല്‍ക്കണ്ണാടി എന്ന ചിത്രത്തിലെ വേഷം ശ്രദ്ധിക്കപ്പെട്ടു. വാല്‍ക്കണ്ണാടി, ലയണ്, ബാബാ കല്യാണി, പുത്തന് പണം,…\nBlogs, Breaking news, Entertainment, Featured news, Film News, Kerala, Latest News, News\nകര്‍ഷക മാര്‍ച്ചിന് പിന്തുണ, പോലീസിനെതിരെ പ്രതിഷേധവുമായി നടി വാമിഖ\nകർഷക പ്രതിഷേധ മാർച്ചിന് പിന്തുണയുമായി നടി വാമിഖ ഗബ്ബി രംഗത്ത്. ദൽഹി ചലോ എന്ന മുദ്രാവാക്യവുമായി രാജ്യ തലസ്ഥാനത്തേക്ക് കർഷകർ നടത്തുന്ന...


ആകെ മൂന്നും നാലും യാത്രക്കാര്; രാത്രി സര്‍വീസിന് ബ്രേക്കിടാന് ലോഫ്‌ളോര് ബസുകള് | KSRTC Cut Shot Night Low Floor Bus Service\nആകെ മൂന്നും നാലും യാത്രക്കാര്; രാത്രി സര്‍വീസിന് ബ്രേക്കിടാന് ലോഫ്‌ളോര് ബസുകള്\nJul 8, 2021, 09:47 AM IST\nതിരുവനന്തപുരത്തുനിന്നും കൊല്ലം, ആലപ്പുഴ, എറണാകുളം, തൃശ്ശൂര് വഴിയും കൊട്ടാരക്കര-കോട്ടയം-മൂവാറ്റുപുഴ വഴിയും 96 എ.സി. ലോഫ്ളോര് ബസുകളാണ് സര്‍വീസ് നടത്തുന്നത്.\nപ്രതീകാത്മ ചിത്രം | ഫോട്ടോ സന്തോഷ് കെ.കെ\nതിരുവനന്തപുരത്തുനിന്ന് കോഴിക്കോട്ടേക്ക് രാത്രി 10-ന് ശേഷമുള്ള ലോഫ്ളോര് എ.സി.ബസ് സര്‍വീസുകളുടെ എണ്ണം കെ.എസ്.ആര്.ടി.സി. കുറയ്ക്കുന്നു, യാത്രക്കാരുടെ കുറവാണ് ബസുകളുടെ എണ്ണം ചുരുക്കുന്നതിന് കാരണം. തിരുവനന്തപുരത്തുനിന്ന് രാത്രി 10 കഴിഞ്ഞാല് പിന്നെ പുലര്‍ച്ചെ നാല് മണിയോടെ മാത്രം കോഴിക്കോട്ടേക്ക് എ.സി. ലോഫ്ളോര് ബസുകള് അയച്ചാല് മതിയെന്നാണ് പുതിയ തീരുമാനം.\nതിരുവനന്തപുരത്തുനിന്നും കൊല്ലം, ആലപ്പുഴ, എറണാകുളം, തൃശ്ശൂര് വഴിയും കൊട്ടാരക്കര-കോട്ടയം-മൂവാറ്റുപുഴ വഴിയും 96 എ.സി. ലോഫ്ളോര് ബസുകളാണ് സര്‍വീസ് നടത്തുന്നത്. നിലവില് 24 മണിക്കൂറും ഈ സര്‍വീസ് ഓപ്പറേറ്റ് ചെയ്യുന്നുണ്ട്. ഓരോ മണിക്കൂര് ഇടവിട്ട് ദിവസം മുഴുവന് രണ്ട് റൂട്ടിലും എ.സി ബസുകള് രണ്ടു ഭാഗത്തേക്കും പുറപ്പെടുന്നുണ്ട്.\nദീര്‍ഘദൂര യാത്രക്കാര്‍ക്ക് ഏറ്റവും സൗകര്യപ്രദമാണ് ഈ സര്‍വീസുകള്. കഴിഞ്ഞ ദിവസങ്ങളില് രാത്രി 10-ന് ശേഷം തിരുവനന്തപുരത്തുനിന്നും കോഴിക്കോട്ടേക്ക് പുറപ്പെട്ട ലോഫ്ളോര് എ.സി.ബസുകളില് മൂന്നും നാലും യാത്രക്കാര് വീതമേ ഉണ്ടായിരുന്നുള്ളൂ. ഇത് വന് നഷ്ടമാണ് കോര്‍പ്പറേഷന് നല്‍കുന്നത്.\nഅതേസമയം കോഴിക്കോടുനിന്ന് തിരുവനന്തപുരത്തേക്കുള്ള രാത്രികാല ലോഫ്‌ലോര് ബസ് സര്‍വീസുകള് തത്കാലം നിലവിലുള്ള രീതിയില് തന്നെ തുടരും. കെ.എസ്.ആര്.ടി.സി. സംസ്ഥാന വ്യാപകമായി ഓപ്പറേറ്റുചെയ്യുന്ന സാധാരണ സര്‍വീസുകളുടെ എണ്ണം ദിനംപ്രതി കൂട്ടുന്നുണ്ട്. വരുമാനത്തിലും ആനുപാതിക വര്‍ദ്ധന ഉണ്ടായിട്ടുണ്ട്.\nബുധനാഴ്ച 3000 സര്‍വീസുകളാണ് നടത്തിയത്. ചൊവ്വാഴ്ച ഇത് 2900 ആയിരുന്നു. തിരുവനന്തപുരം, കൊല്ലം, പത്തനംതിട്ട അടങ്ങിയ സതേണ് സോണില് ബുധനാഴ്ച 1205 ബസുകള് ഓപ്പറേറ്റുചെയ്തു. ദീര്‍ഘദൂര സര്‍വീസുകള് മിക്ക ഡിപ്പോയില്‍നിന്നും ആരംഭിച്ചിട്ടുണ്ട്.\nContent Highlights: KSRTC Cut Shot Night Low Floor Bus Service\nKSRTC Low Floor Bus


വടക്കൻ കേരളത്തിൽ ഇന്നും ശക്തമായ മഴയ്ക്ക് സാധ്യത; രണ്ട് ജില്ലകളിൽ റെഡ് അലർട്ട്\nThiruvananthapuram, First Published 14, Aug 2019, 6:36 AM IST\nമഴ കനക്കുമെന്ന മുന്നറിയിപ്പിനെ തുടര്‍ന്ന് ഒമ്പത് ജില്ലകളിലെ വിദ്യാഭ്യാസ സ്ഥാപനങ്ങൾക്ക് കളക്ടര്‍മാര് അവധി പ്രഖ്യാപിച്ചിട്ടുണ്ട്. മലപ്പുറം കോഴിക്കോട് ജില്ലകളിൽ ഇന്ന് റെ‍ഡ് അലർട്ട് പ്രഖ്യാപിച്ചിട്ടുണ്ട്.\nതിരുവനന്തപുരം: വടക്കൻ കേരളത്തിൽ ഇന്നും ശക്തമായ മഴയ്ക്ക് സാധ്യതയുണ്ടെന്ന് കാലാവസ്ഥാ നിരീക്ഷണ കേന്ദ്രം മുന്നറിയിപ്പ് നൽകി. മലപ്പുറം കോഴിക്കോട് ജില്ലകളിൽ ഇന്ന് റെ‍ഡ് അലർട്ട് പ്രഖ്യാപിച്ചിട്ടുണ്ട്. ആറ് ജില്ലകളിൽ ഇന്ന് ഓറഞ്ച് അലർട്ടും, ഒരു ജില്ലയിൽ യെല്ലോ അലർട്ടും പ്രഖ്യാപിച്ചിട്ടുണ്ട്. ഇടുക്കി, തൃശൂർ, പാലക്കാട്, വയനാട്, കണ്ണൂർ, കാസർകോട് ജില്ലകളിലാണ് ഓറഞ്ച് അലർട്ട് പ്രഖ്യാപിച്ചിട്ടുള്ളത്. എറണാകുളം ജില്ലയിലാണ് യെല്ലോ അലർട്ട് പ്രഖ്യാപിച്ചിട്ടുള്ളത്. മണിക്കൂറിൽ 45 മുതൽ 55 കിലോമീറ്റർ വരെ വേഗതയിൽ കാറ്റടിക്കാൻ സാധ്യതയുള്ളതിനാൽ കടലിൽ പോകരുതെന്ന് മത്സ്യത്തൊഴിലാളികള്‍ക്ക് ജാഗ്രതാനിർദ്ദേശവും നൽകിയിട്ടുണ്ട്.\nമഴ കനക്കുമെന്ന മുന്നറിയിപ്പിനെ തുടര്‍ന്ന് ഒമ്പത് ജില്ലകളിലെ വിദ്യാഭ്യാസ സ്ഥാപനങ്ങൾക്ക് കളക്ടര്‍മാര് അവധി പ്രഖ്യാപിച്ചിട്ടുണ്ട്. എറണാകുളം, തൃശ്ശൂർ, കോഴിക്കോട്, വയനാട്, മലപ്പുറം, കണ്ണൂർ, കോട്ടയം, ആലപ്പുഴ, ഇടുക്കി എന്നീ ജില്ലകളിലെ വിദ്യാഭ്യാസ സ്ഥാപനങ്ങൾക്കാണ് അവധി പ്രഖ്യാപിച്ചിട്ടുള്ളത്. കണ്ണൂരില് ഒഴികെ മറ്റ് എല്ലാ ജില്ലകളിലും പ്രൊഫഷണൽ കോളേജുകൾ ഉള്‍പ്പെടെയുള്ള എല്ലാ വിദ്യാഭ്യാസ സ്ഥാപനങ്ങൾക്ക് അവധിയാണ്. കണ്ണൂരിലെ പ്രൊഫഷണൽ കോളേജുകൾക്കും വയനാട്ടിലെ മോഡൽ റെസിഡൻഷ്യൽ സ്കൂളുകൾക്കും അവധി ബാധകമല്ല. ഇന്ന് നടക്കേണ്ടിയിരുന്ന കേരള സർവകലാശാലയുടെ എല്ലാ പരീക്ഷകളും പിഎസ്‍സി വകുപ്പ് തല പരീക്ഷകളും മാറ്റിയിട്ടുണ്ട്.\nമഴ ശക്തമായെങ്കിലും സംസ്ഥാനത്ത് ഡാമുകളുടെ ജലനിരപ്പ് ആശങ്കപ്പെടുത്തുന്ന നിലയിലല്ല. മുൻകരുതലെന്നോണം നെയ്യാർ ഡാമിന്റെ നാല് ഷട്ടറുകൾ ഒരിഞ്ച് വീതം തുറന്നു. 18 ഡാമുകളുടെ ഷട്ടറുകളാണ് നിലവിൽ തുറന്നിരിക്കുന്നത്. ജാഗ്രതാനിർദ്ദേശത്തിന്റെ ഭാഗമായി മണ്ണിടിച്ചിൽ ഭീഷണിയുളള മേഖലകളിൽ നിന്നും കൂടുതൽ പേരെ ക്യാംപുകളിലേക്ക് മാറ്റും. സംസ്ഥാനത്ത് രണ്ടര ലക്ഷം പേരാണ് ഇപ്പോൾ ക്യാമ്പുകളിൽ കഴിയുന്നത്. 838 വീടുകൾ പൂർണമായും 8718 വീടുകൾ ഭാഗികമായും തകർന്നിട്ടുണ്ട്. ദുരിതബാധിതർക്കുളള ധനസഹായം ഇന്ന് മന്ത്രിസഭായോഗത്തിൽ പ്രഖ്യാപിക്കും.\nLast Updated 14, Aug 2019, 6:42 AM IST


ആത്മീയതയുടെ “അനിതരസാധാരണയായ സ്ത്രീ” - വത്തിക്കാന് ന്യൂസ്\nആവിലായിലെ വിശുദ്ധ അമ്മ ത്രേസ്യ\nആത്മീയതയുടെ “അനിതരസാധാരണയായ സ്ത്രീ”\nവിശുദ്ധ അമ്മ ത്രേസ്യായെ വേദപാരംഗതയായി ഉയർത്തിയതിന്‍റെ 50-ാം വാർഷിക നിറവിൽ ഒരു പരിപാടി – ശബ്ദരേഖയോടെ...\nവേദപാരഗതാ പദവി - 50-ാം വാർഷികം\n1. വേദപാരംഗതയായ സഭയുടെ പ്രഥമ വനിത\nവേദപാരംഗതയായി വിശുദ്ധ അമ്മ ത്രേസ്യയെ സഭ പ്രഖ്യാപിച്ചതിന്‍റെ അമ്പതാം വാര്‍ഷികത്തിനു സ്പെയിനിൽ ആവിലാ യൂണിവേഴ്‌സിറ്റി കോണ്‍ഗ്രസില് പങ്കെടുത്തവരെ അഭിവാദ്യംചെയ്തുകൊണ്ട് അയച്ച വീഡിയോ സന്ദേശത്തിൽനിന്നും എടുത്തതാണീ ചിന്താമലരുകൾ. 1970-ാമാണ്ടിലാണ് വിശുദ്ധയെ പോൾ 6-ാമൻ പാപ്പാ വേദപാരംഗതയായി (Doctor of the Church) ഉയർത്തുകയും ആത്മീയതയുടെ "അനിതരസാധാരാണയായ സ്ത്രീ"യെന്ന് അന്നേ ദിവസം വിശേഷിപ്പിക്കുകയും ചെയ്തത്. സഭയിലെ പ്രഥമ വനിതാവേദപാരംഗതയാണ് അമ്മ ത്രേസ്യാ. വിശുദ്ധ എപ്രകാരമാണ് അനിതരസാധാരണയായ വനിതയാകുന്നതെന്ന് പാപ്പാ സന്ദേശത്തിൽ പടിപടിയായി സമർത്ഥിക്കുന്നു :\nവിശുദ്ധയുടെ നാമധേയത്തിലുള്ള സമ്മേളനത്തിന് ''അസാധാരണ വനിത'' എന്ന വിശേഷണം വിശുദ്ധ പോള് ആറാമന് പാപ്പായില് നിന്ന് കടമെടുത്തതാണ്. അനവധി മാനങ്ങളുള്ള വിശിഷ്ടമായ ഒരു വ്യക്തിത്വത്തിന് ഉടമയായിരുന്നു ആവിലായിലെ അമ്മത്രേസ്യ. വിശുദ്ധയെ സംബന്ധിച്ചിടത്തോളം ഏറ്റവും പ്രധാനപ്പെട്ടത് എന്തായിരുന്നുവെന്നത് നാം മറക്കരുത്. ദൈവവുമായി കണ്ടുമുട്ടാനുള്ള അവരുടെ നിശ്ചയദാര്‍ഢ്യമായിരുന്നു അത്. അവിടുന്നുമായുള്ള ഐക്യം വിടാതെ പിന്തുടരുക എന്ന പ്രാര്‍ത്ഥനാ ദൗത്യമായിരുന്നു അത്. ഒരു കൃഷിക്കാരിയെ പോലെ ലളിതമായ ഭാഷയില് വിശുദ്ധ പറയുകയാണ്: ''ഞാന് അങ്ങയുടേതാണ്, കാരണം ഞാന് ജനിച്ചിരിക്കുന്നതുതന്നെ അങ്ങയുടെ തിരുവിഷ്ടം നിറവേറ്റാനാണ്.''\n2. വിശുദ്ധിയുടെ ജീവിതം\nഎല്ലാറ്റിനുമുപരി, വിശുദ്ധിയുടെ ജീവിതത്തിന് അവൾ ഉടമയായിരുന്നതിനാല് യേശുവിന്‍റെ ത്രേസ്യാ എന്ന അപരനാമത്താലും അറിയപ്പെട്ട അമ്മ ത്രേസ്യാ അസാധാരണ വനിതയായിരുന്നു. പരിശുദ്ധാത്മാവിനോടുള്ള വിധേയത്വം അവരെ ക്രിസ്തുവുമായി ഐക്യപ്പെടുത്തിയിരുന്നു. ''അങ്ങനെയവര് ദൈവസ്‌നേഹത്താല് പ്രബുദ്ധയാകുന്നു.'' മനോഹരമായ വാക്കുകളിലൂടെ തന്‍റെ അനുഭവങ്ങൾ വിശുദ്ധ പങ്കുവയ്ക്കുന്നുണ്ട്: ''ഞാന് എന്നെത്തന്നെ നല്‍കിക്കഴിഞ്ഞു, അങ്ങനെ ഞാന് സ്വയം മാറി, എന്‍റെ എല്ലാം എന്‍റെ പ്രിയപ്പെട്ടവനാണ്, ഞാന് അവിടുത്തേതാണ്.'' ആത്മാവില് നിറഞ്ഞു കവിയുന്നതാണ് വാക്കുകളിലൂടെ പുറത്തേക്ക് വരുന്നതെന്ന് യേശു നമ്മെ പഠിപ്പിച്ചിട്ടുണ്ട് (ലൂക്കാ 6:45). അന്തരാത്മാവിലുള്ള ദൈവത്തിന്‍റെ സാന്നിദ്ധ്യത്തിന്‍റെ ഫലമായാണ് ധൈര്യത്തിന്‍റേയും ക്രിയാത്മകതയുടേയും വൈശിഷ്ട്യത്തിന്‍റേയും പരിവര്‍ത്തന വിധേയയായി അമ്മ ത്രേസ്യ മാറുന്നത്.\n3. ഇന്നും നാം ശ്രവിക്കേണ്ട നവീകരണത്തിനുള്ള വിളി\nനാം ജീവിക്കുന്നത് മാറ്റത്തിന്‍റെ ഒരു മുഹൂര്‍ത്തത്തിലല്ല, കാലം തന്നെ മാറുന്നയിടത്താണെന്ന് നമുക്ക് പറയേണ്ടിവരും. വിശുദ്ധ ജീവിച്ചിരുന്ന പതിനാറാം നൂറ്റാണ്ടിലെ സാഹചര്യവുമായി ഈ അര്‍ത്ഥത്തില് നമ്മുടെ ദിനങ്ങള്‍ക്ക് പലവിധ സാമ്യവുമുണ്ട്. ഭൂമിയുടെ മുഖം നവീകരിക്കുന്ന പരിശുദ്ധാത്മാവിന്‍റെ ശക്തിയില് വര്‍ത്തിക്കാന് അക്കാലത്തെ ക്രൈസ്തവര് വിളിക്കപ്പെട്ടതുപോലെ ഇപ്പോള് നമ്മളും വിളിക്കപ്പെടുകയാണ്.\nരണ്ടാം വത്തിക്കാന് സൂനഹദോസ്, ജനതകളുടെ പ്രകാശം...Lumen Gentium എന്ന പേരിൽ സഭയെക്കുറിച്ചു പ്രബോധിപ്പിക്കുന്ന പ്രമാണരേഖയിൽ പറഞ്ഞിട്ടുള്ള വിശുദ്ധിയിലേക്കുള്ള വിശ്വവ്യാപകമായ വിളിയെക്കുറിച്ച് ഓര്‍ക്കുന്നത് നല്ലതാണ് (39-42): ''ഏതവസ്ഥയിലോ പദവിയിലോ ഉള്ള ക്രിസ്ത്യാനികളെല്ലാവരും സ്‌നേഹത്തിന്‍റെ പാരമ്യത്തിലേക്കും ക്രൈസ്തവ ജീവിതത്തിന്‍റെ പൂര്‍ണ്ണതയിലേക്കും വിളിക്കപ്പെട്ടിരിക്കുകയാണ്. ഭൗമികമായ സമൂഹത്തില്‍പോലും ഈ വിശുദ്ധി മാനവികമായ മേന്മയുള്ള ജീവിതശൈലി വളര്‍ത്തുന്നു. ഈ പൂര്‍ണ്ണത കൈവരിക്കുന്നതിന് ക്രിസ്തു നല്‍കിയിരിക്കുന്ന കഴിവുകളുടെ അളവനുസരിച്ച് മറ്റുള്ളവരുടെ സേവനത്തിനും ഉയര്‍ച്ചയ്ക്കുമായി അവരുടെ ശക്തി വിശ്വാസികള്, ക്രൈസ്തവർ ഉപയോഗിക്കണം.''\n4. സകലരും വിശുദ്ധിയിലേയ്ക്കു വിളിക്കപ്പെട്ടവർ\nഅതിനാൽ, ''ചില ആത്മീയ ഗുരുക്കളുടെ മാത്രമല്ല, എല്ലാ വിശ്വാസികളുടേയും കര്‍ത്തവ്യമാണ് വിശുദ്ധി''യെന്ന് സഭാ പ്രബോധനത്തിന്‍റെ 40-ാം ഖണ്ഡികയില് പറഞ്ഞിരിക്കുന്നത് വിശുദ്ധ ത്രേസ്യയെപ്പോലുള്ള ആത്മീയപ്രഭയുള്ള വിശുദ്ധര് സവിശേഷ രീതിയില് അനുഭവിച്ചറിഞ്ഞ ക്രിസ്തുവുമായുള്ള ഐക്യം ജ്ഞാനസ്‌നാനത്തിലൂടെ നാമും സ്വീകരിക്കുന്നുണ്ട്. വിശുദ്ധര് നമ്മെ പ്രചോദിപ്പിക്കുകയും പ്രോത്സാഹിപ്പിക്കുകയും ചെയ്യുന്നുണ്ട്, പക്ഷെ അവരെ അതേപടി അനുകരിക്കുകയല്ല വേണ്ടത്. വിശുദ്ധിയെ അതേപടി പകര്‍ത്താനാവില്ല. കാരണം, നമുക്ക് ഓരോരുത്തര്‍ക്കും ദൈവം നല്‍കിയിരിക്കുന്ന വ്യത്യസ്തവും സവിശേഷവുമായ പാതയില്‍നിന്ന് വ്യതിചലിക്കുകയാവും ഇതിന്‍റെ ഫലം. ഓരോരുത്തരും അവരവരുടെ പാത കണ്ടെത്തണം എന്നതാണ് പ്രധാനം. ദൈവത്തെ കണ്ടുമുട്ടാന് നമുക്ക് ഓരോരുത്തര്‍ക്കും വിശുദ്ധിയുടെ സ്വന്തം പാതയിലൂടെ സഞ്ചരിക്കാം.\n5. അനുഗ്രഹം നേടലല്ല\nവാസ്തവത്തില്, ക്രിസ്തുവുമായി സ്വയം ഐക്യപ്പെടാനുള്ളതാണ് പ്രാര്‍ത്ഥനയെന്നും, അല്ലാതെ അസാധാരണമായ വ്യക്തിഗത അനുഭവങ്ങള് നേടാനുള്ളതല്ലെന്നും വിശുദ്ധ ത്രേസ്യ സമകാലീനരായ കന്യാസ്ത്രീകള്‍ക്ക് മുന്നറിയിപ്പ് നല്‍കാറുണ്ടായിരുന്നു. ഈ ഐക്യം യാഥാര്‍ത്ഥ്യമാകുന്നത് ഉപവി പ്രവര്‍ത്തനങ്ങളിലൂടെയാണെന്നും വിശുദ്ധ ഓര്‍മ്മിപ്പിച്ചു. “ലാസ് മൊറാദാസ്” എന്ന രചനയിൽ പ്രാര്‍ത്ഥനയെന്താണെന്ന് വിശുദ്ധ പറയുന്നുണ്ട്. ''ഇതാണ് എന്‍റെ മക്കളേ പ്രാർത്ഥന..., ആത്മീയ ജീവിതത്തില്‍നിന്ന് പിറവിയെടുക്കുന്നത് പ്രവൃത്തിയാണ്, പ്രവര്‍ത്തി തന്നെ.” അതേ പുസ്തകത്തില് ഇതിനുമുമ്പേ വിശുദ്ധ പറയുന്നു: ''പ്രാര്‍ത്ഥനയെ മനസ്സിലാക്കാന് ശുഷ്‌ക്കാന്തിയുള്ള ആത്മാക്കളെ ഞാന് കാണുന്നുണ്ട്, പ്രാര്‍ത്ഥിക്കുമ്പോള് അവര് അതിൽ ആമഗ്നരാണ്,\nപക്ഷെ അവരുടെ ചിന്തകളെ ഉദ്ദീപിപ്പിക്കാനോ പിടിച്ചു കുലുക്കാനോ, പ്രവൃത്തിപഥത്തിലേയ്ക്കു നീങ്ങുവാനോ അവര് ധൈര്യപ്പെടുന്നില്ല.”\nഅവരുടെ ഭക്തിയുടെ അതേ പാതയില്‍തന്നെ സ്വയം ആവര്‍ത്തിക്കുന്ന, അതു മതിയെന്ന ചിന്തയുള്ളതിനാല് അവർ ക്രിസ്തുവുമായി ഐക്യപ്പെടുന്ന പാത കണ്ടെത്തുന്നത് വിരളമാണ്. “അല്ല, സഹോദരികളേ, അല്ല. ദൈവത്തിന് പ്രവൃത്തിയാണ് വേണ്ടത്, രോഗിയായ ഒരു വ്യക്തിക്ക് അല്‍പം ആശ്വാസം പകരുമ്പോള് നിങ്ങളുടെ ഭക്തിയില് ഒരു നഷ്ടവും സംഭവിക്കുന്നില്ല, പക്ഷെ അവരുടെ ആത്മാവുമായി യഥാര്‍ത്ഥ ഐക്യം സ്ഥാപിക്കപ്പെടുന്നു.'' ചുരുക്കിപ്പറഞ്ഞാല്, ''വ്യക്തികളുടെ പൂര്‍ണ്ണത അളക്കുന്നത് അവര് ആര്‍ജ്ജിച്ച വിവരമോ, വിജ്ഞാനമോ കൊണ്ടല്ല, അവരുടെ ഉപവി പ്രവൃത്തികൊണ്ടാണ്.''\n6. പിൻചെല്ലേണ്ട പ്രാർത്ഥനയുടെ പാത\nവിശുദ്ധ ത്രേസ്യയെ അസാധാരണ വനിതയും നൂറ്റാണ്ടുകളായി വിശുദ്ധിയുടെ ഉത്തമ മാതൃകയാക്കുന്നതുമായ പാത പ്രാര്‍ത്ഥനയുടേതാണ്. സ്വന്തം ജീവിതം പരിശുദ്ധാത്മാവിന്‍റെ പ്രവര്‍ത്തനത്തിന് തുറന്നുവെച്ചുകൊണ്ട്, വിനയപൂര്‍വ്വം പിന്തുടരുന്നതാണ് പ്രാര്‍ത്ഥനയുടെ പാത. ദൈവത്തിന്‍റെ വിശുദ്ധ ജനതയുടെ നല്ല മക്കളായിക്കൊണ്ട് കൂടുതല് വിനയാന്വിതരായി സഹോദരങ്ങളുടെ ആവശ്യങ്ങളെ ഉള്‍ക്കൊണ്ടു പ്രവര്‍ത്തിക്കുമ്പോഴാണ് ഈ പാതയില് നാം മുന്നേറുകയാണെന്ന അടയാളം ലഭിക്കുന്നത്. സമ്പൂര്‍ണ്ണരും പരിശുദ്ധരുമാണെന്ന് സ്വയം കരുതുന്നവരുടെ മുന്നില് ഈ പാത തുറക്കപ്പെടുന്നില്ല. തങ്ങളുടെ പാപങ്ങളെക്കുറിച്ചു ബോധ്യമുള്ളവരും ദൈവിക കരുണയുടെ സൗന്ദര്യം കണ്ടവരുടേയും മുന്നിലാണ് അത് തുറക്കപ്പെടുക. സ്വന്തം പാപബോധം തിരിച്ചറിയുന്നവര്‍ക്കു മുന്നില് വിശുദ്ധിയുടെ മാര്‍ഗം വെളിവാക്കപ്പെടുന്നത് വളരെ കൗതുകകരമാണെന്ന് പാപ്പാ ഉദ്ബോധിപ്പിക്കുന്നു.\n7. പ്രചോദനമാകേണ്ട ദൈവത്തിന്‍റെ\nവളരെ ''നികൃഷ്ടയും അധമയുമായി'' സ്വയം കരുതിയ വിശുദ്ധ ത്രേസ്യ ''നമുക്ക് ചെയ്യാവുന്ന എല്ലാ തിന്മകളേക്കാളും മഹത്വമുള്ളവനാണ് ദൈവം'' എന്നറിഞ്ഞുകൊണ്ട് ദൈവിക നന്മയെ ഉള്‍ക്കൊള്ളുന്നു. നമ്മുടെ നന്ദികേടുകളെ ദൈവം ഓര്‍ത്തുവെയ്ക്കുന്നില്ല. വിശുദ്ധ പറയുകയാണ് ''ദൈവത്തെ നിന്ദിച്ച് ഞാന് പരിക്ഷീണയായി. എന്നോട് പൊറുക്കുന്നത് സര്‍വ്വശക്തന് മതിയാക്കിയെന്ന് എനിക്കു തോന്നി.'' വിചിത്രമായ വഴികളിലൂടെ നടന്ന് ദൈവത്തെ നിന്ദിക്കുന്നത് മടുക്കുമ്പോള്‍പോലും ദൈവം നമുക്ക് മാപ്പു നല്കാൻ മടിക്കുന്നില്ല. മാപ്പപേക്ഷിച്ച് നമുക്കുതന്നെ മടുത്തെന്നു വരാം. അവിടെയാണ് അപകടം പതിയിരിക്കുന്നത്. ഓർക്കണം..., ''അവിടുത്തെ കാരുണ്യം അളവറ്റതാണ്, അതുപോലെ തന്നെയാണ് അവിടുത്തെ ദാനങ്ങളും.''\nഅവ സ്വീകരിക്കാന് എളിമയോടെ നമ്മുടെ ഹൃദയങ്ങള് തുറക്കുന്നതില് മടുപ്പ് കാണിക്കാതിരുന്നാല് മാത്രം മതി. തിരുവചനങ്ങളില് വിശുദ്ധയ്ക്ക് ഏറ്റവും പ്രിയങ്കരമായിരുന്നത് 89-ാം സങ്കീര്‍ത്തനമായിരുന്നു. ഒരര്‍ത്ഥത്തില് അതവര് തന്‍റെ ജീവിതത്തിന്‍റെ ആപ്തവാക്യമാക്കി മാറ്റി: ''ദൈവത്തിന്‍റെ കാരുണ്യത്തെ ഞാനെന്നും പാടിപ്പുകഴ്ത്തും.'' ഇങ്ങനെ വ്യക്തി എന്നും ജീവിതത്തിൽ അംഗീകരിക്കുന്നതും ഏറ്റുപറയുന്നതുമായിരിക്കണം ദൈവത്തിന്‍റെ കരുണയെന്ന് അമ്മ ത്രേസ്യാ ഉദ്ബോധിപ്പിക്കുന്നു.\n8. സാഹോദര്യത്തിൽ വിരിയുന്ന പ്രാർത്ഥനാരാമം\nസര്‍ഗപ്രതിഭയും കര്‍മ്മശേഷിയുമുള്ള ഒരു അസാധാരണ വനിതയായി വിശുദ്ധ ത്രേസ്യയെ മാറ്റിയത് പ്രാര്‍ത്ഥനയാണ്. താന് സ്ഥാപിച്ച കന്യകാലയങ്ങളില് ഒരു യാഥാര്‍ത്ഥ്യമാക്കുവാന് ആഗ്രഹിച്ചിരുന്ന ഉത്തമ മാതൃകയാണ് പ്രാര്‍ത്ഥനയിലൂടെ വിശുദ്ധി കണ്ടെത്തുകയെന്നത്. ''ഇവിടെ എല്ലാവരും സഹോദരങ്ങളായിരിക്കണം, ഇവിടെ എല്ലാവരും പരസ്പരം സ്‌നേഹിക്കണം, പരസ്പരം സഹായിക്കണം'' എന്നാണ് വിശുദ്ധ ത്രേസ്യ പറഞ്ഞത്. ''ഒരു മഠത്തിലെ കലഹം ഞാന് കാണുമ്പോള്, അല്ലെങ്കില് മഠങ്ങള് തമ്മിലുള്ള പൗശന്യം കാണുമ്പോള്, ഞാന് ഇവിടെ നിന്നാണ്, ഞാന് അവിടെ നിന്നാണ്, സഭ പറയുന്നത് ഞാന് സ്വീകരിക്കുന്നു, ഞാന് എതിര്‍ക്കുന്നു'' എന്നൊക്കെ പറയുമ്പോള്, ആ പാവം സ്ത്രീകള് വിസ്മരിക്കുന്നു. സഭയുടെ സ്ഥാപകനെയാണ്, അവിടുന്ന് പഠിപ്പിച്ച സത്യങ്ങളെയും നാം മറക്കുകയാണ്. ഉത്ഥിതനായ ക്രിസ്തുവിന്‍റെ കൂട്ടുകാരിയും മണവാട്ടിയുമായി തന്നെ പരിഗണിക്കണമെന്ന് പ്രാര്‍ത്ഥിക്കുന്നവരാണ് ഇത് ചെയ്യുന്നത്.\n9. പ്രാർത്ഥന തുറക്കുന്ന പ്രത്യാശയുടെ പാത\nപ്രാര്‍ത്ഥനയിലൂടെ പ്രത്യാശയിലേക്കുള്ള വഴിതുറന്ന വിശുദ്ധയാണ് അമ്മ ത്രേസ്യ. എന്ന ചിന്തയോടെയാണ് സന്ദേശം പാപ്പാ ഉപസംഹരിക്കുന്നത്. സഭയുടെ മക്കളെന്ന നിലയില് നാം ജീവിക്കുന്നത് എളുപ്പമല്ലാത്ത കഠിനമായ ഒരു കാലമാണിത്. സന്ന്യസ്തർ ദൈവത്തിന്‍റെ ശക്തരും വിശ്വസ്തരുമായ സുഹൃത്തുക്കളാകേണ്ട സമയമാണിത്. എല്ലാം തകിടം മറിയുകയാണെന്നും, വഴിതെറ്റുകയുമാണെന്നുമുള്ള ചിന്തയോടെ നിരാശയ്ക്കും അലസതയ്ക്കും വിധേയരാകാനുള്ള പ്രലോഭനമുണ്ടാകാം. ജീവന് പകര്‍ന്നു നല്‍കാന് ശേഷിയില്ലാത്ത ആളുകളുടെ ഊഷരമായ അശുഭാപ്തി വിശ്വാസത്തിന് നാം കീഴ്‌പ്പെടരുത്.\nഈ ചിന്തകളാല് ഭയചകിതരാകുന്ന ചിലയാളുകള് ചെറിയ കാര്യങ്ങളില് വ്യാപൃതരാകാനും സ്വയം കൊട്ടിയടക്കാനുമുള്ള പ്രവണത കാണിച്ചേക്കാം. ചെറിയ കാര്യങ്ങളില് വ്യാപൃതരാകാതെ പ്രാര്‍ത്ഥനയിലൂടെ ദൈവം മഹാത്മാവാണെന്നും, ചക്രവാള സീമകള്‍ക്കും അപ്പുറമുള്ളവനാണെന്നും, ചരിത്രത്തിന്‍റെ വിധാതാവാണെന്നും കണ്ടെത്തുക. ഇരുളടഞ്ഞ വഴികളിലൂടെ നാം സഞ്ചരിക്കേണ്ടി വന്നേക്കാം. ദൈവം കൂടെയുണ്ടെങ്കില് നാം ആരെ ഭയപ്പെടണം (സങ്കീര്‍ത്തനം 23:4). നാമെല്ലാം ഉറ്റുനോക്കുന്ന നിത്യജീവിതത്തിന്‍റെ ലക്ഷ്യത്തിലേക്ക് നമ്മെ നയിക്കാന് അവിടുന്ന് കൂടെയുണ്ടാകും. ദൈവത്തിന് പ്രിയപ്പെട്ടവരായതിനാല് നമുക്ക് മഹത്തായ കാര്യങ്ങള് ചെയ്യാനാകുമെന്ന് മനസ്സിലാക്കുക. ഏതു വെല്ലുവിളിയേയും നേരിടാന് അവിടുത്തോടൊപ്പം നമുക്ക് കഴിയും. നാം സൃഷ്ടിക്കപ്പെട്ടിരിക്കുന്ന ഉദ്ദേശ്യമായ പൂര്‍ണ്ണതയുടെ ആനന്ദമാണ് നമ്മുടെ ഹൃദയം ആഗ്രഹിക്കേണ്ടതും അവിടുത്തോടൊപ്പം യഥാര്‍ത്ഥത്തില് നാം കണ്ടെത്തേണ്ടതും. ഇതിനെ സംഗ്രഹിക്കുന്ന വിശുദ്ധ ത്രേസ്യയുടെ പ്രസിദ്ധമായ പ്രാര്‍ത്ഥന നിരന്തരം ചൊല്ലുവാന് സകലരേയും പാപ്പാ ക്ഷണിക്കുന്നു.\n10. വിശുദ്ധ അമ്മ ത്രേസ്യയുടെ പ്രാർത്ഥന :\nഒന്നും നമ്മെ അസ്വസ്ഥരാക്കാതിരിക്കട്ടെ\nഒന്നും നമ്മെ ഭയപ്പെടുത്താതിരിക്കട്ടെ\nദൈവം മാത്രം അചഞ്ചലനായി നില്‍ക്കും\nക്ഷമ എല്ലായിടത്തും വ്യാപരിക്കുന്നു.\nദൈവം കൂടെയുള്ളവര്‍ക്ക് ഒന്നും നഷ്ടപ്പെടാനില്ല\nദൈവം മാത്രമാണ് പരിപൂര്‍ണ്ണന്.\nയേശു നിങ്ങളെ അനുഗ്രഹിക്കട്ടെ, കന്യകാമാതാവും വിശുദ്ധ യൗസേപ്പും നമ്മോടൊപ്പമുണ്ടാകട്ടെ. തനിക്കായി പ്രാര്‍ത്ഥിക്കാന് ദയവായി മറക്കരുതേയെന്നും പാപ്പാ അഭ്യർത്ഥിച്ചു.\nഈ പരിപാടിയിലെ സംഗീതശകലങ്ങൾ സ്റ്റീഫൻ ദേവസിയുടേതാണ്.\nതുടർന്നു ശ്രവിക്കുന്ന ആവിലാ സ്തുതിപ്പ്... ഫാദർ റാഫ്സൺ ഓ.സി.ഡി. രചിച്ച് ഈണംനല്കിയതാണ്. പശ്ചാത്തല സംഗീതവും ശബ്ദലേഖനവും, പിന്നെ ആലാപനവും സെബി തുരുത്തിപ്പുറം.\nആവിലായിലെ അമ്മ ത്രേസ്യായെക്കുറിച്ച് പാപ്പാ ഫ്രാൻസിസ് പ്രബോധിപ്പിച്ച സന്ദേശത്തെ ആധാരമാക്കിയുള്ള പരിപാടി.\nശബ്ദരേഖ ശ്രവിക്കുന്നതിനുളള ലിങ്ക് :


ബജാജ് ഓട്ടോയും ട്രയംഫ് മോട്ടോര്‍സൈക്കിള്‍സും ആഗോള പങ്കാളിത്തം പ്രഖ്യാപിച്ചു – Future Kerala :\nകൂട്ടായ ശക്തി ഉപയോഗിച്ച് ഉശിരന് മിഡ്-കപ്പാസിറ്റി മോട്ടോര്‍സൈക്കിളുകള് നിര്‍മ്മിക്കുകയാണ് ലക്ഷ്യമെന്ന് സംയുക്ത പ്രസ്താവന\nന്യൂ ഡെല്‍ഹി : മിഡ്-കപ്പാസിറ്റി മോട്ടോര്‍സൈക്കിളുകള് നിര്‍മ്മിക്കുന്നതിന് ട്രയംഫ് മോട്ടോര്‍സൈക്കിള്‍സുമായി ബജാജ് ഓട്ടോ ആഗോള പങ്കാളിത്തം സ്ഥാപിച്ചു. പങ്കാളിത്തത്തിന്റെ അടിസ്ഥാനത്തില് നിര്‍മ്മിക്കുന്ന പുതിയ മോട്ടോര്‍സൈക്കിളുകള് ലോകമാകെ വില്‍ക്കും. ഇരു കമ്പനികളുടെയും കൂട്ടായ ശക്തി ഉപയോഗിച്ച് ഉശിരന് മിഡ്-കപ്പാസിറ്റി മോട്ടോര്‍സൈക്കിളുകള് നിര്‍മ്മിക്കുകയാണ് ലക്ഷ്യമെന്ന് സംയുക്ത പ്രസ്താവനയില് കമ്പനികള് വിശദീകരിക്കുന്നു. ഓഹരിയില്ലാ പങ്കാളിത്തത്തിലാണ് കമ്പനികള് ഏര്‍പ്പെട്ടിരിക്കുന്നത്. പുതിയ സംഭവവികാസങ്ങളെ ആഗോള മിഡ്-കപ്പാസിറ്റി മോട്ടോര്‍സൈക്കിള് സെഗ്‌മെന്റ് സാകൂതം വീക്ഷിക്കുകയാണ്.\nബ്രാന്‍ഡ് പൊസിഷന്, രൂപകല്‍പ്പന-വികസന സാങ്കേതികവിദ്യ, ഗുണനിലവാരം, വില നിര്‍ണ്ണയം, ലോകമെമ്പാടുമുള്ള വിതരണം തുടങ്ങിയ കാര്യങ്ങളില് ഒന്നിച്ചുപ്രവര്‍ത്തിക്കുമെന്ന് സംയുക്ത പ്രസ്താവന വ്യക്തമാക്കുന്നു.\nആഗോളതലത്തില് വലിയ വില്‍പ്പന നടക്കുന്ന വിപണി സെഗ്‌മെന്റുകളില് പ്രവേശിക്കുന്നതിന്, പ്രത്യേകിച്ച് വളര്‍ന്നുവരുന്ന രാജ്യങ്ങളില്, പുതിയ പങ്കാളിത്തം ട്രയംഫ് മോട്ടോര്‍സൈക്കിള്‍സിനെ സഹായിക്കും. ആഭ്യന്തര വിപണിയിലും അന്തര്‍ദേശീയ വിപണികളിലും പുതിയ മോട്ടോര്‍സൈക്കിളുകള് അവതരിപ്പിക്കുന്നതിന് ട്രയംഫ് ബ്രാന്‍ഡുമായുള്ള ചങ്ങാത്തം ബജാജ് ഓട്ടോയ്ക്ക് ഗുണകരമാകും.\nക്ലാസിക്, റോഡ്‌സ്റ്റര്, ക്രൂയിസര്, അഡ്വഞ്ചര് സെഗ്‌മെന്റുകളില് ഹൈ-ക്വാളിറ്റി മോട്ടോര്‍സൈക്കിളുകളാണ് നിലവില് ട്രയംഫ് നിര്‍മ്മിക്കുന്നത്. ട്രയംഫ് ഡേടോണയില് ഉപയോഗിക്കുന്ന 675 സിസി ഇന്-ലൈന്3ആണ് ട്രയംഫിന്റെ ഏറ്റവും ചെറിയ ഡിസ്‌പ്ലേസ്‌മെന്റ് എന്‍ജിന്. 900 സിസി എന്‍ജിന് ഉപയോഗിക്കുന്ന ട്രയംഫ് സ്ട്രീറ്റ് ട്വിന് മോഡലില് കമ്പനിയുടെ ക്ലാസിക് റേഞ്ച് ആരംഭിക്കുന്നു.\nവര്‍ഷങ്ങള്‍ക്ക് മുമ്പ്, ഇന്ത്യ പോലുള്ള വിപണികളിലേക്കായി ചെറിയ എന്‍ജിന് ശേഷിയുള്ള മോട്ടോര്‍സൈക്കിള് രൂപകല്‍പ്പന ചെയ്യുന്നതിനും നിര്‍മ്മിക്കുന്നതിനും ട്രയംഫ് മോട്ടോര്‍സൈക്കിള്‍സ് ശ്രമം നടത്തിയിരുന്നു. എന്നാല് ട്രയംഫിന്റെ കൈവശമുള്ള വലിയ എന്‍ജിന് ശേഷിയുള്ള മോട്ടോര്‍സൈക്കിളുകള്‍ക്ക് ഇന്ത്യയില് ഡിമാന്‍ഡ് വര്‍ധിച്ചതോടെ ആ പ്രോജക്റ്റ് മാറ്റിവെയ്ക്കുകയായിരുന്നു.\nഇന്ത്യയിലെ പ്രമുഖ ഇരുചക്ര വാഹന നിര്‍മ്മാതാക്കളിലൊന്നായ ബജാജ് ഓട്ടോ, ലോകത്തിന്റെ വിവിധ ഭാഗങ്ങളിലേക്ക് ഇന്ത്യന് നിര്‍മ്മിത ഇരുചക്ര വാഹനങ്ങള് കയറ്റി അയയ്ക്കുന്നതിലും മുന്‍പന്തിയിലാണ്. നിലവില് 100-110 സിസി കമ്യൂട്ടര് മോട്ടോര്‍സൈക്കിളുകള് മുതല് കെടിഎം 390 ഡ്യൂക്കിന്റെ 373 സിസി എന്‍ജിന് ഉപയോഗിക്കുന്ന ബജാജ് ഡോമിനര് വരെയുള്ള മോട്ടോര്‍സൈക്കിളുകളാണ് ബജാജ് ഓട്ടോ വിപണിയിലെത്തിക്കുന്നത്. പള്‍സര്, ഡിസ്‌കവര്, ബോക്‌സര് ബ്രാന്‍ഡ് നാമങ്ങളിലുള്ള മോട്ടോര്‍സൈക്കിളുകള് പല രാജ്യങ്ങളിലും ടോപ് സെല്ലിംഗ് ബ്രാന്‍ഡുകളാണ്.\nഓസ്ട്രിയന് മോട്ടോര്‍സൈക്കിള് ബ്രാന്‍ഡായ കെടിഎമ്മിന്റെ 48 ശതമാനത്തോളം ഓഹരി ബജാജിന്റെ കൈവശമാണ്. ട്രയംഫ് മോട്ടോര്‍സൈക്കിള്‍സുമായുള്ള പുതിയ പങ്കാളിത്തം മോട്ടോര്‍സൈക്കിള് നിര്‍മ്മാതാക്കളെന്ന നിലയില് ബജാജ് ഓട്ടോയുടെ സ്ഥാനം ആഗോളതലത്തില് ഊട്ടിയുറപ്പിക്കുന്നതാണ്.\nഒരു ഇന്ത്യന് ഇരുചക്ര വാഹന നിര്‍മ്മാണ കമ്പനി ഇതാദ്യമായല്ല ഒരു യൂറോപ്യന് മോട്ടോര്‍സൈക്കിള് ബ്രാന്‍ഡുമായി പങ്കാളിത്തം സ്ഥാപിക്കുന്നത്. ടിവിഎസ് മോട്ടോര് കമ്പനിയും ജര്‍മ്മന് മോട്ടോര്‍സൈക്കിള് നിര്‍മ്മാതാക്കളായ ബിഎംഡബ്ല്യു മോട്ടോറാഡും തമ്മിലുള്ള ചങ്ങാത്തം നല്ല രീതിയിലാണ് മുന്നോട്ടുപോകുന്നത്. ടിവിഎസും ബിഎംഡബ്ല്യുവും ചേര്‍ന്ന് ബിഎംഡബ്ല്യു ജി 310 ആര് എന്ന ഏറ്റവും ചെറിയ ബിഎംഡബ്ല്യു മോട്ടോര്‍സൈക്കിള് നിര്‍മ്മിച്ചിരുന്നു. യൂറോപ്പിലും യുഎസ്സിലും ഈ മോട്ടോര്‍സൈക്കിള് നല്ല പോലെ വിറ്റഴിയുന്നു.\nബജാജ് ഓട്ടോ, ട്രയംഫ് മോട്ടോര്‍സൈക്കിള്‍സ് പങ്കാളിത്തത്തിലൂടെ 300-600 സിസി ശേഷി മോട്ടോര്‍സൈക്കിളുകള് നിര്‍മ്മിക്കുമെന്നാണ് പ്രതീക്ഷിക്കുന്നത്. ചെലവുകള് കുറച്ച് നിര്‍മ്മിക്കുന്നതിന് ഇന്ത്യയിലെ ബജാജ് ഓട്ടോയുടെ പ്ലാന്റുകളിലൊന്ന് തെരഞ്ഞെടുത്തേക്കും. ബജാജ്-കെടിഎം സഖ്യം പോലെ ബജാജ്-ട്രയംഫ് പങ്കാളിത്തത്തില് നിര്‍മ്മിക്കുന്ന ബൈക്കുകള് ട്രയംഫ് ബ്രാന്‍ഡിലായിരിക്കും അറിയപ്പെടുന്നത്. എന്നാല് കെടിഎം സഖ്യം സഖ്യത്തിന് വിരുദ്ധമായി ട്രയംഫില് ബജാജിന് ഓഹരികളുണ്ടാവില്ല. സംയുക്ത പങ്കാളിത്തത്തിലൂടെ ബൈക്കുകള് എന്ന് നിര്‍മ്മിച്ചുതുടങ്ങുമെന്ന് വ്യക്തമല്ല.\nTags:\tBajaj Auto, Triumph Motorcycles Announce Global Partnership\nഅഞ്ച് വര്‍ഷത്തിനുള്ളില് ടെസ്‌ലയുടെ ഹാച്ച്ബാക്ക്


Police arrested two more CPM workers in Auto driver's suicide | ഏലത്തൂരിലെ ഓട്ടോ ഡ്രൈവറുടെ ആത്മഹത്യ, രണ്ട് സിപിഎം പ്രവർത്തകർ കൂടി അറസ്റ്റിൽ - Malayalam Oneindia\nPublished: September 22 2019, 17:56 [IST]\nകോഴിക്കോട്: ഏലത്തൂരില് ഓട്ടോ ഡ്രൈവര് ആത്മഹത്യ ചെയ്ത സംഭവത്തില് രണ്ട് സിപിഎം പ്രവര്‍ത്തകര് കൂടി അറസ്റ്റിലായി. സിപിഎം പ്രവര്‍ത്തകരുടെ മര്‍ദ്ദനത്തെ തുടര്‍ന്ന് ഓട്ടോ ഡ്രൈവറായ രാജേഷ് പെട്രോളൊഴിച്ച് തീ കൊളുത്തുകയായിരുന്നു. ഗുരുതരമായി പൊള്ളലേറ്റ് മെഡിക്കല് കോളേജ് ആശുപത്രിയില് ചികിത്സയില് ആയിരുന്ന രാജേഷ് ശനിയാഴ്ച രാത്രിയോടെയാണ് മരിച്ചത്.\nസിഐടിയു ഏലത്തൂര് ഓട്ടോ സ്റ്റാന്‍ഡ് യൂണിയന് സെക്രട്ടറി ഖദ്ദാസി, സിപിഎം പ്രവര്‍ത്തകന് മുരളി എന്നിവരെയാണ് ഇന്ന് പോലീസ് അറസ്റ്റ് ചെയ്തത്. ഇതോടെ കേസില് അറസ്റ്റിലായവരുടെ എണ്ണം നാലായി. ശ്രീലേഷ്, ഷൈജു എന്നിവരാണ് നേരത്തെ അറസ്റ്റിലായവര്. ഇവര് റിമാന്‍ഡിലാണ്.\nഇക്കഴിഞ്ഞ പതിനഞ്ചാം തിയ്യതിയാണ് പ്രതികള് രാജേഷിനെ മര്‍ദ്ദിച്ചത്. ഓട്ടോ ഓടിക്കുന്നതുമായി ബന്ധപ്പെട്ട തര്‍ക്കമാണ് അടിപിടിയില് കലാശിച്ചത്. ഏലത്തൂരില് രാജേഷ് ഓട്ടോ ഓടിക്കുന്നത് സിഐടിയു അംഗങ്ങളായ ഓട്ടോ ഡ്രൈവര്‍മാര് എതിര്‍ത്തിരുന്നു. ഇതേച്ചൊല്ലിയായിരുന്നു തര്‍ക്കം. രാജേഷിനെ ഇവര് വളഞ്ഞിട്ട് തല്ലുകയായിരുന്നു എന്നാണ് വിവരം. രാജേഷ് ബിജെപി പ്രവര്‍ത്തകനാണ്.\nമര്‍ദനത്തില് മനംനൊന്ത രാജേഷ് വണ്ടിയിലുണ്ടായിരുന്ന പെട്രോള് ദേഹത്ത് ഒഴിച്ച് തീ കൊളുത്തുകയായിരുന്നു. രാജേഷിന്റെ ആത്മഹത്യയില് പോലീസ് ഒളിച്ച് കളിക്കുകയാണെന്ന് ബിജെപി ആരോപിച്ചു. രാജേഷിന്റെ മൃതദേഹവുമായി ബിജെപി കോഴിക്കോട് റോഡ് ഉപരോധം നടത്തി. തെളിവ് മായ്ച്ച് കളഞ്ഞ് പ്രതികളെ രക്ഷിക്കാനാണ് പോലീസ് ശ്രമം എന്ന് ബിജെപി ആരോപിച്ചു. രാജേഷിനെ മര്‍ദ്ദിച്ച സംഭവത്തില് കണ്ടാലറിയുന്ന 50 പേര്‍ക്കെതിരെ കേസെടുത്തിട്ടുണ്ട്. അറസ്റ്റിലായവര്‍ക്ക് മേല് കൊലക്കുറ്റമാണ് ചുമത്തിയിരിക്കുന്നത്.\n3 വാര്‍ഡുകള് പിടിച്ചെടുക്കുമെന്ന് ബിജിപി: മാവൂര് പഞ്ചായത്തിലെ സ്ഥാനാര്‍ത്ഥികളെ പ്രഖ്യാപിച്ചു\nkozhikode bjp cpm citu death suicide murder കോഴിക്കോട് ബിജെപി സിപിഎം സിഐടിയു കൊലപാതകം ആത്മഹത്യ\nPolice arrested two more CPM workers in Auto driver's suicide\nStory first published: Sunday, September 22, 2019, 17:56 [IST]


എറണാകുളം ജില്ലക്ക് മേല് ന്യൂനമര്‍ദ്ദം: അതിശക്തമായ കാറ്റിനും മഴയ്ക്കും സാധ്യത\n16 November, 2018 09:32:37 PM\nകൊച്ചി: എറണാകുളം ജില്ലക്ക് മേല് ന്യൂനമര്‍ദ്ദം രൂപപ്പെട്ടു. കനത്ത മഴക്ക് സാധ്യതയുള്ളതിനാല് ജാഗ്രതാ നിര്‍ദ്ദേശം നല്‍കിയിട്ടുണ്ട്. മണിക്കൂറില് 60 കിലോമീറ്റര് വേഗതയില് കാറ്റുവീശാന് സാധ്യതയെന്നും മുന്നറിയിപ്പ്. ഗജ ചുഴലിക്കാറ്റ് ശക്തി കുറഞ്ഞ ന്യൂനമർദ്ദമായി എറണാകുളം ജില്ലയിലൂടെ കടന്ന് ലക്ഷദ്വീപിലേക്കാണെത്തുക. എറണാകുളം ജില്ലയടക്കം അഞ്ച് ജില്ലകളിലാണ് ഓറഞ്ച് അലേര്‍ട്ട് പ്രഖ്യാപിച്ചിരിക്കുന്നത്.\nഎറണാകുളം ജില്ലയിൽ കോതമംഗലത്ത് കൊച്ചി ധനുഷ്കോടി ദേശീയപാതയിലും, എം സി റോഡിൽ പുല്ലുവഴിയിലും മരങ്ങൾ കടപുഴകി വീണ് മണിക്കൂറുകൾ ഗതാഗതം തടസ്സപ്പെട്ടിരുന്നു. എറണാകുളം ജില്ലയിലെ എല്ലാ വില്ലേജ് ഓഫീസുകളിലും കൺട്രോൾ റൂമുകൾ പ്രവർത്തിക്കുമെന്ന് ജില്ലാ ഭരണകൂടം അറിയിച്ചു.\nശക്തമായ കാറ്റിൽ കടൽ ഇനിയും പ്രക്ഷുബ്ദമാകാൻ സാധ്യതയുള്ളതിനാൽ വരുന്ന ചൊവ്വാഴ്ച വരെ അറബിക്കടലിലും, കേരള തീരത്തും, ലക്ഷദ്വീപ് ഭാഗങ്ങളിലും, കന്യാകുമാരി തീരത്തും, ഗൾഫ് ഓഫ് മാന്നാറിലും ഒരു കാരണവശാലും മത്സ്യബന്ധനത്തിന് പോകരുതെന്ന് ഫിഷറീസ് അധികൃതർ നിർദ്ദേശം നൽകി. തമിഴ്നാട് തീരത്ത് ആഞ്ഞടിച്ച ഗജ ചുഴലിക്കാറ്റിനെ തുടർന്ന് സംസ്ഥാനത്തിന്‍റെ വിവിധയിടങ്ങളിൽ മഴ ശക്തിയാര്‍ജിച്ചിരിക്കുകയാണ്. ഓറഞ്ച് അലർട്ട് പ്രഖ്യാപിച്ച പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി ജില്ലകളിലാണ് ഉച്ചക്ക് ശേഷം മഴ കനത്തത്.


റോഡിൽ കിടന്നു കിട്ടിയ പേഴ്സിലെ സത്യവാങ്മൂലത്തിൽ നിന്ന് നമ്പർ എടുത്തു വിളിച്ചപ്പോൾ പോലീസിന് കിട്ടിയ മറുപടി “പഴയ പേഴ്സ് ആണ് സാറേ അതിൽ ഒന്നുമില്ല എന്ന് ” : പേഴ്സ് പരിശോധിച്ച പോലീസിന് ഉള്ളിൽ നിന്ന് കിട്ടിയത് രണ്ടു ലക്ഷം രൂപയോളം വിലവരുന്ന സ്വർണ തകിട്; ഉടമയെ വിളിച്ചുവരുത്തി കൈമാറി; സംഭവം തൃശൂരിൽ. | Kerala Speaks\nറോഡിൽ കിടന്നു കിട്ടിയ പേഴ്സിലെ സത്യവാങ്മൂലത്തിൽ നിന്ന് നമ്പർ എടുത്തു വിളിച്ചപ്പോൾ പോലീസിന് കിട്ടിയ മറുപടി “പഴയ പേഴ്സ് ആണ് സാറേ അതിൽ ഒന്നുമില്ല എന്ന് ” : പേഴ്സ് പരിശോധിച്ച പോലീസിന് ഉള്ളിൽ നിന്ന് കിട്ടിയത് രണ്ടു ലക്ഷം രൂപയോളം വിലവരുന്ന സ്വർണ തകിട്; ഉടമയെ വിളിച്ചുവരുത്തി കൈമാറി; സംഭവം തൃശൂരിൽ.\nതൃശൂര്: മഴ നനഞ്ഞു കുതിര്‍ന്ന നിലയിലൊരു പഴ്സ് റോഡില് കിടക്കുന്നത് കണ്ട് അതുവഴി വന്നൊരു ചെറുപ്പക്കാരനാണ് വാഹന പരിശോധന നടത്തുകയായിരുന്ന പൊലീസുകാരെ ഏല്‍പ്പിച്ചത്. പഴ്സിനുള്ളിലുണ്ടായിരുന്ന സത്യവാങ്മൂലത്തിലെ നമ്ബറില് വിളിച്ചപ്പോള് അതു പഴയ പഴ്സാണ് സര്. കാര്യമായൊന്നും അതിലില്ല. അതുകൊണ്ടാ അന്വേഷിക്കാതിരുന്നത് എന്നായിരുന്നു മറുപടി. എന്നാല് പഴ്സിനുള്ളില് തിരഞ്ഞ പൊലീസുകാര് ഞെട്ടി.\nപഴ്സിന്റെ ഉള്‍ഭാഗം വെറുതെയൊന്നു പരിശോധിച്ചു നോക്കിയ പൊലീസിന് ലഭിച്ചത്2ലക്ഷം രൂപയോളം വിലമതിക്കുന്ന തങ്കത്തകിട്. പിന്നാലെ പൊലീസ് ഉടമയെ വിളിച്ചു വരുത്തി. തങ്കത്തകിട് കാണിച്ചപ്പോഴാണ് അതിന്റെ കാര്യം അയാള്‍ക്ക് ഓര്‍മ വന്നത്. ചേലക്കോട്ടുകര സ്വദേശിയായ ഇയാള് സ്വര്‍ണാഭരണ നിര്‍മാണശാലയുടെ ഉടമയാണ്. പൊലീസുകാര്‍ക്ക് പഴ്സ് കൈമാറുകയും ചെയ്തു.\nകിഴക്കേക്കോട്ടയില് വാഹനപരിശോധന നടത്തുകയായിരുന്ന പൊലീസ് സംഘത്തിന്റെ കൈകളിലാണ് പഴ്സ് എത്തിയത്. പഴ്സിന്റെ ഉള്ളറ പരിശോധിച്ചപ്പോള് കടലാസില് പൊതിഞ്ഞ എന്തോ വസ്തു പൊലീസുകാരുടെ കയ്യില് തടഞ്ഞു. തുറന്നു നോക്കിയപ്പോള് 40 ഗ്രാം തൂക്കമുള്ള തങ്കത്തകിട് കണ്ടു. പഴ്സിനുള്ളില് സ്വര്‍ണം വച്ചിരുന്ന കാര്യം മറന്നു പോയതാണു കാരണം. ഒടുവില് ഈസ്റ്റ് എസ്‌എച്ച്‌ഒയുടെ അനുവാദത്തോടെ തങ്കത്തകിട് പഴ്സുടമയ്ക്കു കൈമാറി.\nPrevious articleഫ്‌ളോറിഡയില് വീണ്ടും വെടിവയ്പ്പ്; കുട്ടിയടക്കം രണ്ടുപേര് കൊല്ലപ്പെട്ടു, അക്രമിയെയും വധിച്ചു\nNext articleവീട്ടിലേക്ക് വഴിയില്ല; മുള്ളുവേലിക്ക് മുകളിലൂടെ മൃതദേഹം പുറത്തെടുക്കാൻ പ്രയാസപ്പെട്ട് നാട്ടുകാർ: അധികൃതരുടെ അടിയന്തരശ്രദ്ധ ആവശ്യം.\nതലസ്ഥാനത്ത് പൊലീസ്- മയക്കുമരുന്ന് മാഫിയ കൂട്ടുകെട്ടെന്ന് ഇന്‍റലിജന്‍സ് റിപ്പോര്‍ട്ട്.\nകഴിഞ്ഞ ഒരു വര്‍ഷം കൊണ്ട് പൊലീസ് പെറ്റിയടിച്ച് പിഴിഞ്ഞെടുത്തത് 86 കോടി രൂപ.\nആലപ്പുഴയിൽ ആരോഗ്യ പ്രവർത്തകയെ തട്ടിക്കൊണ്ടു പോകാൻ ഉള്ള ശ്രമം: പോലീസ് നിസ്സഹകരണമെന്ന് ആരോപണമുന്നയിച്ച് ബന്ധുക്കൾ.\nഗോഡ്‌സെ അനുകൂല പോസ്‌റ്റ് : പൊലീസ് ഉദ്യോഗസ്ഥനെ സ്ഥലംമാറ്റി.\nകള്ളനോട്ട് കേസ് ഒതുക്കാൻ കൈക്കൂലി: സിഐ ഉൾപ്പെടെയുള്ള ഉദ്യോഗസ്ഥർക്ക് സസ്പെൻഷൻ.\nമോഷ്ടിച്ച ലോട്ടറികൾക്ക് 60,000 രൂപ സമ്മാനം; മാറാൻ എത്തിയ കള്ളനെ കയ്യോടെ പൊക്കി പോലീസ്: സംഭവം തൃശ്ശൂരിൽ.\nകള്ളനോട്ട് കേസിൽ പരാതി ഒതുക്കാൻ പോലീസ് കൈക്കൂലി ആവശ്യപ്പെട്ടു: ശബ്ദരേഖ അടക്കം തെളിവുകൾ പുറത്തുവിട്ട് റിസോർട്ട് ഉടമ.\nകോവിഡ് വ്യാപനം തടയുന്നതിന് സൂക്ഷ്മതലത്തില് പൊലീസ് ഇടപെടുന്നു.\nജനങ്ങളോട് ഇനി എടാ,എടീ വിളി വേണ്ട; പോലീസ് മാന്യമായ ഭാഷ ഉപയോഗിക്കണം: ഉത്തരവുമായി കേരള ഹൈക്കോടതി.\nഅത്ഭുത സിദ്ധൻ പൂജ ചെയ്യുന്നത് പെൺകുട്ടികളുടെ ശരീരഭാഗങ്ങളിൽ നാണയം വെച്ച്: പോക്സോ കേസിൽ...\nനടിയെ ആക്രമിച്ച കേസ്: മാപ്പു സാക്ഷിയെ പോലിസ് അറസ്റ്റു ചെയ്ത് കോടതിയില് എത്തിച്ചു


പ്രകൃതിയെ സംരക്ഷിക്കാം; നാടിനെ രക്ഷിക്കാം - Janayugom Online\nJune 05, 2020, 5:15 am\nമനുഷ്യനടക്കമുള്ള എല്ലാ ജീവജാലങ്ങളുടേയും നിലനില്പിന് ഒരേയൊരു ഭൂമി മാത്രമേയുള്ളു എന്ന നിലപാടുതറയിൽ നിന്നുകൊണ്ട് ജൈവ വൈവിധ്യത്തിന്റെ കലവറകളെ സംരക്ഷിക്കേണ്ടതിന്റെ പ്രാധാന്യത്തെ ഉയർത്തിപ്പിടിച്ചാണ് ഇക്കൊല്ലത്തെ പരിസ്ഥിതി ദിനം എത്തിയിരിക്കുന്നത്. ഓരോ വർഷം കഴിയുന്തോറും പ്രാധാന്യം ഏറിവരുന്നതും പങ്കാളിത്തം കൂടുന്നതുമായ ദിനാചരണങ്ങളിൽ മുഖ്യ സ്ഥാനമാണ് പരിസ്ഥിതി ദിനത്തിനുള്ളത്.\nപാരിസ്ഥിതിക കാര്യങ്ങളിൽ ജനങ്ങൾ സ്വയമേവ തല്പരരായതിന്റെ ഫലമായല്ല ഇതു സംഭവിച്ചത്. ബുദ്ധിമുട്ടുകൾ ഏറിയ അനുഭവങ്ങളിൽ നിന്നും ബോധ്യപ്പെടുകയായിരുന്നു എന്നതാണ് യാഥാർഥ്യം. മനുഷ്യനടക്കമുള്ള എല്ലാ ജീവജാലങ്ങളുടെയും നിലനില്പിനാധാരമായ പ്രകൃതിക്കേൽക്കുന്ന പരിക്കുകൾ ജനജീവിതത്തെ ദോഷകരമായി ബാധിച്ചിരിക്കുന്നു എന്നതിനാലാണ് പരിസ്ഥിതി ദിനത്തിന് പ്രാധാന്യം ഏറിയത്. നൂറ്റാണ്ടുകളിലൂടെ രൂപപ്പെട്ടുവന്ന പാരസ്പര്യമാണ് മനുഷ്യനും പ്രകൃതിയും തമ്മിലുണ്ടായിരുന്നത്. വികസനമെന്ന പദമുയർത്തി പ്രകൃതിയെ കാൽക്കീഴിലിട്ടു ചവിട്ടിമെതിച്ചതിന്റെകൂടി ദുരന്തങ്ങളാണ് നാമിപ്പോൾ അനുഭവിച്ചുകൊണ്ടിരിക്കുന്നത്.\nഒരു കുഞ്ഞൻ വൈറസിന് ലോകത്തെയാകെ നിശ്ചലമാക്കാൻ കഴിയുന്നതിന്റേയും അനേകായിരങ്ങളെ കാലപുരിക്കയച്ചുകൊണ്ടിരിക്കുന്നതിന്റേയും ഞെട്ടലിൽ നിന്ന് ലോകം മുക്തമായിട്ടില്ല. കോവിഡ് 19 പോലെയുള്ള രോഗങ്ങൾക്ക് വനനശീകരണവും കാലാവസ്ഥാ വ്യതിയാനവുമെല്ലാം ആക്കം കൂട്ടുന്നുവെന്ന ശാസ്ത്രലോകത്തിന്റെ അഭിപ്രായങ്ങളെ ഗൗരവത്തോടെ കാണേണ്ടതുണ്ട്. എല്ലാ ജീവജാലങ്ങളുടേയും സസ്യജാലങ്ങളുടേയും സംരക്ഷണത്തിലൂടെ മാത്രമേ മനുഷ്യജീവിതം ഇവിടെ സുരക്ഷിതമായിരിക്കുകയുള്ളു.\nജൈവ വൈവിധ്യത്തെ കാത്തുപുലർത്തുക എന്നത് സുപ്രധാന കർത്തവ്യമായി കണക്കാക്കാൻ എല്ലാവർക്കും കഴിയണം. ഇക്കൊല്ലത്തെ പരിസ്ഥിതിദിനം ജൈവ വൈവിധ്യത്തിന്റെ പ്രാധാന്യത്തെ ഉയർത്തിപ്പിടിക്കുന്നത് അതിനാലാണ്. പ്രകൃതിയ്ക്കുമേൽ അടിച്ചേൽപ്പിക്കുന്ന ആഘാതം നമ്മെ വിജയത്തിലെത്തിക്കുകയേയില്ല എന്ന തിരിച്ചറിവ് ഇന്ന് ലോകമാകെ പടരുന്നുണ്ട്. ‘പ്രകൃതിയ്ക്കുമേൽ മനുഷ്യൻ നടത്തിയ വിജയങ്ങളെച്ചൊല്ലി വലിയ ആത്മപ്രശംസ നടത്തേണ്ടതില്ല’ എന്നു പറഞ്ഞ എംഗൽസ് അതോടൊപ്പം ഇതുകൂടി പറഞ്ഞു. ‘നേടിയ ഓരോ വിജയത്തിനും പ്രകൃതി നമ്മോടു പകരം വീട്ടുന്നുണ്ട്. ഓരോ വിജയവും നമ്മൾ പ്രതീക്ഷിച്ച ഫലം ആദ്യം നല്കുന്നുണ്ടാവും എന്നാൽ രണ്ടാമതും മൂന്നാമതും ലഭിക്കുന്ന ഫലം ആദ്യ ഫലത്തിന്റെ വിപരീതവും ആദ്യ ഫലത്തെയെല്ലാം തട്ടിക്കിഴിക്കുന്നതുമായിരിക്കും’.\nഒരു പരിസ്ഥിതി ശാസ്ത്രജ്ഞനെപ്പോലെ പതിറ്റാണ്ടുകൾക്കപ്പുറത്തുനിന്ന് എംഗൽസ് കുറിച്ചിട്ട ഈ വാക്കുകളെയാണ് കമ്മ്യൂണിസ്റ്റുകാർ പിൻപറ്റേണ്ടത്. കേരളത്തിൽ മാത്രമല്ല ദേശീയ തലത്തിലും പരിസ്ഥിതി സംരക്ഷണത്തിന്റെ പ്രശ്നം അർഹിക്കുന്ന ഗൗരവത്തോടെ ഏറ്റെടുക്കണമെന്ന് ആവശ്യപ്പെട്ട ആദ്യത്തെ രാഷ്ട്രീയ പാർട്ടി കമ്മ്യൂണിസ്റ്റ് പാർട്ടിയാണ്. മറ്റു പല പാർട്ടികളും ഒന്നുകിൽ പരിസ്ഥിതി പ്രശ്നത്തിന്റെ നേർക്ക് കണ്ണടയ്ക്കുന്നു. അല്ലെങ്കിൽ പരിസ്ഥിതി സംരക്ഷണവാദികളെ വികസനത്തിന്റെ ശത്രുക്കളായി മുദ്രകുത്തി അധിക്ഷേപിക്കുന്നു. ഈ കണ്ണടയ്ക്കലും അധിക്ഷേപിക്കലും നാടും ജനതയുമെന്ന വിശാല താല്പര്യത്തെ പരിഗണിക്കുന്നതേയല്ല.\nഇന്ത്യയിൽ പരിസ്ഥിതി സംരക്ഷണത്തിന് വേണ്ടിയുള്ള പ്രസ്ഥാനം അവഗണിക്കാൻ സാധ്യമല്ലാത്ത ചില അടിസ്ഥാനപരമായ പ്രശ്നങ്ങൾ മുന്നോട്ടു കൊണ്ടുവന്നിട്ടുണ്ട്. ഇന്ത്യയുടെ സാമ്പത്തിക വികസനത്തിന്റെ വ്യാപ്തി ത്വരിതപ്പെടുത്തുകയും വിപുലപ്പെടുത്തുകയും ചെയ്യാൻ എല്ലാ വിധത്തിലും പ്രവർത്തിക്കേണ്ടതുണ്ട്. അതോടൊപ്പം വർധിച്ചുകൊണ്ടിരിക്കുന്ന പാരിസ്ഥിതികമായ ആപത്തുകളിൽ നിന്നും നമ്മുടെ ഭൂമിയെയും ജലത്തെയും അന്തരീക്ഷത്തെയും ജനങ്ങളെയും ജൈവ വൈവിധ്യത്തെയൊട്ടാകെയും സംരക്ഷിക്കുവാൻ ഗവണ്മെന്റ് എല്ലാ മുൻകരുതൽ നടപടികളും കൈക്കൊള്ളണം. വീണ്ടുവിചാരമില്ലാതെ വനനശീകരണവും വ്യാവസായിക മലിനീകരണവും സസ്യ — ജീവി വർഗങ്ങളെ നശിപ്പിക്കലും അന്തരീക്ഷത്തെ വിഷലിപ്തമാക്കലും വലിയ വിപത്തുകളായി തീർന്നിട്ടുണ്ട്.\nപരിസ്ഥിതി സംരക്ഷണവുമായി ബന്ധപ്പെട്ട് നിരവധി നിയമങ്ങളും ചട്ടങ്ങളും കഴിഞ്ഞ ദശകങ്ങളിൽ നടപ്പിലാക്കി വരുന്നുണ്ടെങ്കിലും നമ്മുടെ സംസ്ഥാനം പരിസ്ഥിതിക്കും പ്രകൃതി വിഭവങ്ങൾക്കും മേൽ കടുത്ത സമ്മർദ്ദം ചെലുത്തുന്നു. കാലാവസ്ഥാ വ്യതിയാനം, മലിനീകരണം, ജനസംഖ്യാ സമ്മർദ്ദം, അശാസ്ത്രീയ ഭൂവിനിയോഗം എന്നിവയുടെ സംയോജിത ഫലങ്ങൾ സംസ്ഥാനത്തെ ബാധിച്ചിട്ടുണ്ട്. അടുത്തടുത്ത് വന്ന രണ്ടു പ്രളയങ്ങൾ സംസ്ഥാനത്തിന്റെ പാരിസ്ഥിതിക പ്രശ്നങ്ങളെ കൂടുതൽ രൂക്ഷമാക്കി. ഒരുമയാർന്ന പ്രവർത്തനങ്ങളിലൂടെ നാം അതിനെ തരണം ചെയ്തു. തകർന്ന കേരളത്തെ പഴയപടി പുനഃസൃഷ്ടിക്കുകയല്ല മറിച്ച് പ്രകൃതിക്ക് പരിക്കേൽക്കാത്ത തരത്തിലുള്ള പ്രവർത്തനങ്ങളിലൂടെ പുത്തൻ കേരളത്തെ പടുത്തുയർത്തലാണ് അനിവാര്യമായിട്ടുള്ളത്.\nവികസനത്തിന്റെ പേരുപറഞ്ഞു പ്രകൃതിയ്ക്കുമേൽ കയ്യേറ്റം നടത്തിയവർ തടിച്ചു കൊഴുക്കുകയായിരുന്നു. അധികാര കേന്ദ്രങ്ങളെ വരുതിയിലാക്കിയും വിലയ്ക്കെടുത്തും വിറപ്പിച്ചുനിർത്തിയും മുന്നേറാൻ ഇത്തരക്കാരെ ഇനിയും അനുവദിക്കാൻ പാടില്ല. ഫ്രാൻസിസ് മാർപ്പാപ്പ തന്റെ ചാക്രിക ലേഖനത്തിൽ ചൂണ്ടിക്കാട്ടിയത് ശ്രദ്ധേയമായിരുന്നു. ’ ദൈവത്തിന്റെ ഛായയിൽ നാം സൃഷ്ടിക്കപ്പെട്ടുവെന്നതും ഭൂമിക്കുമേൽ കൈകാര്യകർത്തൃത്വം നൽകപ്പെട്ടു എന്നതും മറ്റ് സൃഷ്ടികളുടെമേലുള്ള നിരുപാധികമായ അധീശത്വത്തെ ന്യായീകരിക്കുന്നു എന്ന ധാരണയെ നമ്മൾ ഇക്കാലയളവിൽ ശക്തിപൂർവ്വം തള്ളിക്കളയേണ്ടതാണ് ’ എന്നായിരുന്നു മാർപ്പാപ്പയുടെ നിലപാട്. എന്തും ചെയ്യാൻ മനുഷ്യന് അവകാശമുണ്ടെന്ന ധാരണയാണ് എല്ലാത്തിലും ലാഭത്തെ ദർശിച്ച് അനിയന്ത്രിതമായ പ്രകൃതി ചൂഷണത്തിന് കളമൊരുങ്ങുന്നതിലേക്കെത്തിയത്. വികസനം വേണ്ടേ എന്ന ചോദ്യം ഉയർന്നേക്കാം. സാമൂഹിക നീതിയ്ക്ക് ഇണങ്ങുന്നതും നിലനിർത്താവുന്നതുമായ വികസനമാണ് ഉണ്ടാവേണ്ടത്.\nമുതലാളിത്ത വികസന രീതികളോട് വിടപറഞ്ഞു മാത്രമേ പ്രകൃതിയെ സംരക്ഷിക്കുവാനാകു. പ്രകൃതി സംരക്ഷണം എന്ന മന്ത്രം ചൊല്ലുകയും മുതലാളിത്ത വികസനത്തെ വാരിപ്പുണരുകയും ചെയ്യുന്നത് ബൂർഷ്വാ രാഷ്ട്രീയത്തിന്റെ വർത്തമാനകാല കാഴ്ചയാണ്. ഇത് ഇടതുപക്ഷത്തിന് സ്വീകാര്യമായതേയല്ല. ആഗോള താപനവും കാലാവസ്ഥാ വ്യതിയാനവും സൂനോട്ടിക്ക് രോഗങ്ങളും ദുരിതങ്ങൾ വിതച്ച് നിൽക്കുമ്പോൾ ഇടപെടലുകൾ തീർക്കാൻ സമൂഹമൊന്നാകെ മുൻകൈയ്യെടുത്ത് ഇറങ്ങേണ്ടതുണ്ട്. നമുക്ക് പ്രകൃതിയെ സംരക്ഷിച്ചുകൊണ്ടല്ലാതെ നാടിനെയും നമ്മെത്തന്നെയും സംരക്ഷിക്കാനാവില്ല എന്ന യാഥാർത്ഥ്യത്തെ ഉള്ളിൽകുടിയിരുത്താൻ ഇപ്പോഴെങ്കിലും നമുക്ക് കഴിഞ്ഞേമതിയാവൂ. ജൈവവൈവിധ്യത്തെ സംരക്ഷിക്കാൻ, പ്രകൃതിയേയും നാടിനേയും സംരക്ഷിക്കാൻ കൈമെയ് മറന്ന പ്രവർത്തനങ്ങളിൽ നമുക്കെല്ലാം പങ്കാളികളാവാം.


ആനയുടെ ദാരുണാന്ത്യം: പന്നിയായിരുന്നോ ലക്ഷ്യം; കുഴക്കി സഞ്ചാരപഥം, അന്വേഷണം ദുഷ്‌കരം | elephant death after swallowing pineapple stuffed cracker\nആനയുടെ ദാരുണാന്ത്യം: പന്നിയായിരുന്നോ ലക്ഷ്യം; കുഴക്കി സഞ്ചാരപഥം, അന്വേഷണം ദുഷ്‌കരം\nJun 4, 2020, 08:01 AM IST\nസംഭവത്തിന് വംശീയ നിറം നൽകുന്നത് ശരിയല്ല. ഈ സംഭവം കർഷകരും വന്യജീവികളും തമ്മിലുള്ള സംഘർഷത്തിന്റെ അനന്തരഫലമാണെന്നും ആഷിഖ് അലി പറഞ്ഞു\nചരിഞ്ഞ ആനയെ കരയ്ക്കുകയറ്റുന്ന കുങ്കിയാനകൾ (ഫയൽ ചിത്രം)\nഒരാഴ്ച മുമ്പെങ്കിലും അപകടം സംഭവിച്ചിരിക്കണം\nവേദന കാരണം ആന ഓടാനുള്ള സാധ്യതയുണ്ട്\nമണ്ണാര്‍ക്കാട് : കൈതച്ചക്കയില് ഒളിപ്പിച്ച സ്‌ഫോടകവസ്തു പൊട്ടിത്തെറിച്ച് ആന ചെരിഞ്ഞ സംഭവത്തില് അന്വേഷണം ശക്തമാകുമ്പോഴും ഉദ്യോഗസ്ഥരെ കുഴക്കി ആനയുടെ സഞ്ചാരപഥം. ആന ചരിഞ്ഞതിന് സമീപത്തെ തോട്ടങ്ങളിലെ ആളുകളെയും മറ്റും ചോദ്യം ചെയ്യുന്നത് തുടരുകയാണ്. പ്രദേശത്തെ തോട്ടങ്ങള് കേന്ദ്രീകരിച്ച് അന്വേഷണം നടക്കുന്നുണ്ടെങ്കിലും ആന കിലോമീറ്ററുകള് സഞ്ചരിച്ച് ഈ പ്രദേശത്ത് എത്തിയതാകാമെന്ന ചിലസംശയങ്ങളുമുണ്ട്.\nആനയുടെ ദാരുണാന്ത്യം വാര്‍ത്തയായതിനെത്തുടര്‍ന്ന് മലപ്പുറത്തെ കേന്ദ്രീകരിച്ചുള്ള ചില പ്രസ്താവനകളും പല പ്രമുഖരുടെയും ഭാഗത്തുന്നിന്നുണ്ടായി. സംഭവം നടന്നത് മലപ്പുറത്താണെന്നാണ് ഒരു ദേശീയ മാധ്യമത്തില് വാര്‍ത്ത വന്നത്. എന്നാൽ മെയ് 23ന് പാലക്കാട് അമ്പലപ്പാറയിലാണ് ആനയെ ആദ്യം കണ്ടെത്തുന്നതെന്നാണ് അന്വേഷണ ഉദ്യോഗസ്ഥനായ റേഞ്ച് ഓഫീസർ ആഷിഖ് അലി പറയുന്നത്. സംഭവത്തിന് വംശീയ നിറം നൽകുന്നത് ശരിയല്ല. ഈ സംഭവം കർഷകരും വന്യജീവികളും തമ്മിലുള്ള സംഘർഷത്തിന്റെ അനന്തരഫലമാണെന്നും ആഷിഖ് അലി പറഞ്ഞു.\nഅതേ സമയം ആനയെ കണ്ടെത്തുന്നതിന് ഒരാഴ്ച മുമ്പ് തന്നെ സംഭവം നടന്നിട്ടുണ്ടാകാമെന്നും അപകടം നടന്ന സ്ഥലത്തു നിന്ന് ആന കിലോമീറ്ററുകള് താണ്ടിയിട്ടുണ്ടാവാമെന്നുമാണ് ഫോറസ്റ്റ് സര്‍ജന് ഡോ ഡേവിഡ് എബ്രഹാം പറയുന്നത്.\n'ആനയെ കണ്ടെത്തുമ്പോള് അതിന്റെ വായില് പുഴുവരിച്ചുള്ള വ്രണമുണ്ടായിരുന്നു. ഒരാഴ്ച മുമ്പെങ്കിലും അപകടം സംഭവിച്ചിരിക്കണം. അങ്ങനെയാണെങ്കിലേ വ്രണം പുഴുവരിക്കുന്ന അവസ്ഥയിലെത്തൂ. അതിനെ കണ്ടെത്തിയ മേഖലയില് വെച്ചു തന്നെയാണോ അപകടം സംഭവിച്ചതെന്ന് തീര്‍ച്ചപ്പെടുത്താനാവില്ല.\nവേദന കാരണം ആന ഓടാനുള്ള സാധ്യതയുണ്ട്. അതിനാല് അപകടം നടന്നത് എവിടെയണെന്ന് തീര്‍ച്ചപ്പെടുത്താനവില്ല. ആന രക്ഷപ്പെടില്ല എന്ന് ആദ്യമേ അറിയാമായിരുന്നു. കണ്ടെത്തുമ്പോള് ഭക്ഷണം കഴിക്കാനാവാതെ എല്ലും തോലുമായ അവസ്ഥയായിരുന്നു. വയറ്റില് വെള്ളം മാത്രമേ ഉണ്ടായിരുന്നുള്ളൂ. വെള്ളത്തില് നിലകൊണ്ട ആന വീണ് ശ്വാസകോശത്തില് വെള്ളം കയറിയാണ് ചെരിയുന്നത്,' ആനയെ പോസ്റ്റുമോര്‍ട്ടം ചെയ്ത ഡോ. ഡേവിഡ് എബ്രഹാം പറയുന്നു.\nപൊതുവെ പന്നികളെ ഓടിക്കാന് പഴങ്ങളിലും മറ്റും പടക്കം നിറയ്ക്കുന്ന രീതി പാലക്കാടന് മേഖലകളിലുണ്ട്. പക്ഷെ ഇത്തരത്തില് ആനയുടെ വായ തകര്‍ന്ന് ചെരിയുന്ന സംഭവം ആദ്യമാണെന്ന് ഫോറസ്റ്റ് ഓഫീസര് ആഷിഖ് അലി പറഞ്ഞു.\nകപ്പക്കാടുകളില് പന്നികളെ ഓടിക്കാനാണ് ഇത് ഉപയോഗിച്ചിരുന്നത്. ഇപ്പോഴും തോട്ട മേഖലകളിലും പന്നിപ്പടക്കം കര്‍ഷകര് അനധികൃതമായി ഉപയോഗിക്കുന്നുണ്ട്.\ncontent highlights: elephant death after swallowing pineapple stuffed cracker\nഗുരുവായൂര് വലിയ കേശവന് ചരിഞ്ഞു\nആര്‍ക്കാണധികാരം? സര്‍ക്കസ്സിനിടെ 'കൊമ്പുകോര്‍ത്ത്' രണ്ട് പിടിയാനകള്;ഭയന്ന് കാണികള്\nആനയെ കാണാം, ട്രക്കിങ്ങിന് പോകാം, കോട്ടൂരേക്ക് വരു\nതമിഴ്‌നാട്ടില് സുഖചികിത്സയ്‌ക്കെത്തിച്ച ആനയ്ക്ക് മലയാളി പാപ്പാന്മാരുടെ ക്രൂരമര്‍ദനം\nകുട്ടികൾ ലൈംഗിക പീഡനത്തിന് വിധേയരാകുമ്പോൾ സമൂഹം ഒപ്പം നിൽക്കേണ്ടതെങ്ങനെ?\nനവീനിനും ജാനകിക്കും ഐക്യദാർഢ്യം; വിദ്വേഷ പ്രചാരണത്തിനെതിരേ നൃത്തമത്സരവുമായി കുസാറ്റ് എസ്എഫ്‌ഐ\nകീഴ്വഴക്കങ്ങളെ കാറ്റില്‍പ്പറത്താന് അസ്മ ഉയരങ്ങളിലേക്ക്\nമടങ്ങി വന്ന ചാരായ രാക്ഷസൻ; ഇന്ന് ചാരായ നിരോധനത്തിന്റെ 25-ാം വാര്‍ഷികം\nപല സംസ്ഥാനങ്ങളിലും വിജയം ഉറപ്പാക്കാന് കേന്ദ്ര ഏജന്‍സികള് ബിജെപിക്കായി പോരാടുകയാണ്- പി. സായ്നാഥ്


പൂനെ സിറ്റിക്ക് തകര്‍പ്പന് ജയം\nമാര്‍സിലോ പെരേര പൂനെക്കായി ഹാട്രിക് നേടി. മലയാളി താരം ആഷിഖ് കരുണിയന്, ആദില് ഖാന് എന്നിവരായിരുന്നു മറ്റു സ്‌ക്കോറര്‍മാര്.\nഐഎസ്എല്ലില് പൂനെ സിറ്റിക്ക് തകര്‍പ്പന് ജയം. നോര്‍ത്ത് ഈസ്റ്റ് യുണൈറ്റഡിനെ എതിരില്ലാത്ത അഞ്ച് ഗോളുകള്‍ക്കാണ് പൂനെയെ തോല്‍പ്പിച്ചത്. മാര്‍സിലോ പെരേര പൂനെക്കായി ഹാട്രിക് നേടി. മലയാളി താരം ആഷിഖ് കരുണിയന്, ആദില് ഖാന് എന്നിവരായിരുന്നു മറ്റു സ്‌ക്കോറര്‍മാര്.\nസ്വന്തം മൈതാനമായ ശിവഛത്രപതി സ്‌പോര്‍ട്‌സ് സ്‌റ്റേഡിയത്തിലാണ് പൂനെ സിറ്റി നോര്‍ത്ത് ഈസ്റ്റിനെ കശക്കിയെറിഞ്ഞത്. എട്ടാം മിനിറ്റില് മലയാളിതാരം ആശിഖ് കരുണിയന് ഗോള്‍വേട്ടയ്ക്ക് തുടക്കമിട്ടു. പിന്നീട് മാര്‍സിലോ പെരേര കളംനിറഞ്ഞാടി. 28 ആം മിനിറ്റില് പെരേരയുടെ ഗോളില് പൂനെ ലീഡ് രണ്ടാക്കി.\n45 ആം മിനിറ്റില് പെരേരയുടെ ഇരട്ടഗോളില് ഗോള്‍പട്ടിക മൂന്നായി. 86 ആം മിനിറ്റില് പെരേര ഹാട്രിക്ക് തികച്ചു. രണ്ട് മിനിറ്റിന് ശേഷം അദില് ഖാന് ഗോള്‍പട്ടിക അഞ്ചാക്കി. ജയത്തോടെ 15 പോയന്റുമായി രണ്ടാം സ്ഥാനത്താണ് പൂനെ.


Friday September 25th, 2020 - 9:59:am\nതൃശ്ശൂരിൽ കൊയ്ത്ത് കഴിഞ്ഞു മടങ്ങിയ അതിഥി തൊഴിലാളികളെ പോലീസ് മര്‍ദിച...\nതൃശ്ശൂരിൽ കൊയ്ത്ത് കഴിഞ്ഞു മടങ്ങിയ അതിഥി തൊഴിലാളികളെ പോലീസ് മര്‍ദിച്ചതായി പരാതി\nPublished: Saturday 11 April 2020 10:50:35 AM\nതൃശൂര്: അരിമ്പൂര് ചാലാടി കോള്‍പ്പാടത്തുനിന്നും കൊയ്ത്തു കഴിഞ്ഞു മടങ്ങിയ അതിഥി തൊഴിലാളികളെ പോലീസ് അകാരണമായി മര്‍ദിച്ചതായി പരാതി. തമിഴ്‌നാട് സേലം സ്വദേശികളായ ശക്തി (28), കുമരേശന് (22 ), വെങ്കിടേഷ് എന്നിവരെയാണ് അരിമ്പൂരില് റോഡരുകില് പരിശോധന നടത്തിയിരുന്ന വലപ്പാട് കണ്‍ട്രോള് റൂമിലെ പോലീസ് മര്‍ദിച്ചത്. എ.എസ്.ഐ. വിക്രമന്, സി.പി.ഒ. മിഥുന് എന്നിവരാണ് തൊഴിലാളികളെ മര്‍ദിച്ചതായി പരാതിയില് പറയുന്നത്.\nരണ്ടു ബൈക്കുകളിലായി കൊയ്ത്തു കഴിഞ്ഞ് മടങ്ങിയിരുന്ന തൊഴിലാളികള് ഒരു ബൈക്ക് പഞ്ചറായതോടെ ഒരാള് ഇറങ്ങി രണ്ടുപേര് വന്നിരുന്ന മറ്റൊരു ബൈക്കില് കയറി. മൂന്നു പേരെ ബൈക്കില് കണ്ടതോടെ പോലീസുകാര് തടഞ്ഞുനിര്‍ത്തി കാര്യം തിരക്കി.\nസത്യവാങ്ങ്മൂലം ഇവരുടെ കൈവശം ഉണ്ടായിരുന്നെങ്കിലും പോലീസ് ചോദിച്ചില്ല. കൊയ്ത്തു കഴിഞ്ഞു വരികയാണെന്നു പറഞ്ഞെങ്കിലും ഇതൊന്നും കേള്‍ക്കാതെ ഇവരെ മര്‍ദിക്കുകയായിരുന്നു. ഒരാളുടെ കൈക്കും പുറകുവശത്തും മര്‍ദനമേറ്റ പാടുണ്ട്. ഇതില് പ്രതിഷേധിച്ച് രാത്രി തൊഴിലാളികള് തടിച്ചു കൂടിയതിനെ തുടര്‍ന്ന് അന്തിക്കാട് എസ്.ഐ. കെ.ജെ. ജിനേഷ് സ്ഥലത്തെത്തി തൊഴിലാളികളുമായി സംസാരിക്കുകയും കൂടിനിന്നവരെ പിരിച്ചുവിടുകയും ചെയ്തു.\nഅരിമ്പൂര് അഗ്രോ ഇന്‍ഡസ്ട്രീസ് കോര്‍പ്പറേഷന് കീഴിലായി നൂറ്റിയമ്പതിലധികം തൊഴിലാളികള് കൊയത്തുമായി ബന്ധപ്പെട്ട് ചേര്‍പ്പ്, ചേനം, അരിമ്പൂര്, വെങ്കിടങ്ങ് പടവുകളിലുണ്ട്. അരിമ്പൂര് പടവില് മാത്രം അമ്പതിലധികം അതിഥി തൊഴിലാളികളുണ്ട്. ഡ്രൈവര്‍മാര് മാത്രമാണ് മലയാളികളായിട്ടുള്ളത്.\nതൊഴിലാളികള്‍ക്ക് മര്‍ദനമേറ്റതോടെ തൊഴില് സുരക്ഷിതത്വം ആവശ്യപ്പെട്ട് എല്ലാ പടവിലെയും തൊഴിലാളികള് പണി നിര്‍ത്തിവച്ച് സമരം തുടങ്ങി. അന്തിക്കാട് സി.ഐ. പി.കെ. മനോജ് കുമാര്, എസ്.ഐ. കെ.ജെ. ജിനേഷ് എന്നിവര് തൊഴിലാളികളെ അനുനയിപ്പിക്കാന് ശ്രമം നടത്തി. വിവരമറിഞ്ഞ് മന്ത്രി എ.സി. മൊയ്തീന്, ചീഫ് വിപ്പ് കെ. രാജന്, കലക്ടര് എസ്. ഷാനവാസ്, മുരളി പെരുനെല്ലി എം.എല്.എ. എന്നിവര് സ്ഥലത്തെത്തി പ്രത്യേക യോഗംചേര്‍ന്ന് പ്രശ്‌നം ചര്‍ച്ചചെയ്ത് തീരുമാനമെടുക്കുകയുമായിരുന്നു.\nമര്‍ദനമേറ്റ തൊഴിലാളികളെ മന്ത്രിയും ഉദ്യോഗസ്ഥരും ചേര്‍ന്ന് ആശ്വസിപ്പിച്ചു. അന്യ സംസ്ഥാന തൊഴിലാളികളെ മര്‍ദിച്ച പോലീസുകാര്‍ക്കെതിരെ നടപടി എടുക്കുമെന്ന് മന്ത്രി നല്‍കിയ ഉറപ്പിനെ തുടര്‍ന്ന് തൊഴിലാളികള് സമരം അവസാനിപ്പിക്കുകയായിരുന്നു. തൃശൂര് എസ്.പി. കെ.പി. വിജയകുമാരന്, ഡിവൈ.എസ്.പിമാരായ ഫേമസ് വര്‍ഗീസ്, എം.കെ. ഗോപാലകൃഷ്ണന്, അരിമ്പൂര് പഞ്ചായത്ത് പ്രസിഡന്റ് സുജാത മോഹന്‍ദാസ് തുടങ്ങിയവര് സന്നിഹിതരായിരുന്നു.\nRead more topics: thrissur,police attacked,other state workers,\npolice attacked other state workers in thrissur


എ.ടി.എമ്മുകളിൽ നിറയ്ക്കാൻ നൽകിയ പണം തട്ടിയെടുത്തു: മലപ്പുറം സ്വദേശികൾ പിടിയിൽ | Vision News\nഎ.ടി.എമ്മുകളിൽ നിറയ്ക്കാൻ നൽകിയ പണം തട്ടിയെടുത്തു: മലപ്പുറം സ്വദേശികൾ പിടിയിൽ\nമലപ്പുറം : എ.ടി.എമ്മുകളിൽ നിറയ്ക്കാൻ നൽകിയ 1.59 കോടി രൂപ തട്ടിയെടുത്ത സംഭവത്തിൽ ഗ്രാമപഞ്ചായത്തംഗമുൾപ്പെടെ സ്വകാര്യ ഏജൻസിയിലെ നാലുപേർ പിടിയിൽ. വേങ്ങര ഊരകം ഗ്രാമപഞ്ചായത്ത് ഒന്നാം വാർഡംഗം എൻ.ടി. ഷിബു (31), കോഡൂർ ചട്ടിപ്പറമ്പ് സ്വദേശി എം.പി. ശശിധരൻ (32), മഞ്ചേരി മുള്ളമ്പാറ സ്വദേശി എം.ടി. മഹിത്ത് (34), കാവന്നൂർ ഇരുവേറ്റി സ്വദേശി കൃഷ്ണരാജ് (28) എന്നിവരെയാണ് മലപ്പുറം പോലീസ് പിടികൂടിയത്.\nഎ.ടി.എമ്മുകളിൽ പണം നിറയ്ക്കുന്ന മുംബൈ ആസ്ഥാനമായി പ്രവർത്തിക്കുന്ന സി.എം.എസ്. ഇൻഫോ സിസ്റ്റം എന്ന സ്വകാര്യ ഏജൻസിയുടെ പരാതിയിലാണ് നടപടി. 2021 ജൂൺ മുതൽ നവംബർ വരെയുള്ള ആറുമാസ കാലയളവിനിടയിലാണ് പണം നഷ്ടപ്പെട്ടത്.\nവിവിധ ഘട്ടങ്ങളിലായി ജില്ലയുടെ വിവിധ ഭാഗങ്ങളിലുള്ള 13 എ.ടി.എമ്മുകളിൽ നിറയ്ക്കാനായി നൽകിയ തുകയിൽനിന്ന് 1,59,82,000 രൂപയാണ് നഷ്ടപ്പെട്ടത്. അറസ്റ്റിലായവർക്ക് 29 എ.ടി.എമ്മുകളുടെ മേൽനോട്ടമായിരുന്നു നൽകിയത്. എ.ടി.എമ്മുകളിൽ 20-ന് ഓഡിറ്റ് നടത്തിയപ്പോഴാണ് അനുവദിച്ച തുകയിലും നിറച്ച തുകയിലും വ്യത്യാസം കണ്ടത്. ഇവർക്ക് നൽകിയ 13 എ.ടി.എമ്മുകളിൽ 38.5 ലക്ഷത്തിന്റെ കുറവ് കണ്ടെത്തിയതോടെയാണ് ക്രമക്കേട് മനസിലായത്.\nഅതേസമയം, പണം വായ്പ തിരിച്ചടയ്ക്കുന്നതിനും ആശുപത്രി ആവശ്യങ്ങൾക്കുമായി ഉപയോഗിച്ചെന്നാണ് പോലീസിന് പ്രതികൾ നൽകിയ മൊഴി. പിടിയിലായവർ അഞ്ചും ആറും വർഷമായി ഈ മേഖലയിൽ ജോലി ചെയ്യുന്നവരാണ്.\nമുൻപും ഇത്തരം തിരിമറികൾ നടന്നിട്ടിട്ടുണ്ടോ എന്നതും പോലീസ് അന്വേഷിക്കുന്നുണ്ട്. സി ഐ. ജോബി തോമസ്, എസ്.ഐ. അമീറലി എന്നിവരുടെ നേതൃത്വത്തിലുള്ള സംഘമാണ് ഇവരെ പിടികൂടിയത്.


വേണം, ഇടുക്കിയില്‍നിന്നും ഒരു ലോംഗ് മാര്‍ച്ച് Idukki farmers\nവേണം, ഇടുക്കിയില്‍നിന്നും ഒരു ലോംഗ് മാര്‍ച്ച്\nby Blive News March 4, 2019, 9:58 am 1.8k Views\nഇടുക്കിയില് വന്‍കിടക്കാര്‍ക്ക് സംരക്ഷകര് ഏറെയാണ്. രാജ്യത്താകെത്തന്നെയും സമ്പന്നര്‍ക്കും ലക്ഷക്കണക്കിനു കോടി രൂപ കുടിശ്ശിക വരുത്തിയ കോര്‍പറേറ്റ് ഭീമന്മാര്‍ക്കും ആശ്വാസം നല്‍കുന്ന നയമാണ് ബാങ്കുകളുടെത്. അടിത്തട്ടിലെ ദരിദ്ര ജനവിഭാഗങ്ങള് ഒന്നോ രണ്ടോ ലക്ഷം രൂപ വായ്പയെടുത്തു ജീവിതം പതുക്കെ കരുപ്പിടിപ്പിക്കാന് നോക്കുകയായിരുന്നു. പ്രളയം എല്ലാം കുത്തിയൊഴുക്കിക്കൊണ്ടുപോയി. ഇടുക്കിയിലെ നാല്‍പ്പതിനായിരത്തോളം കര്‍ഷകരുടെ വീടും കൃഷിയിടവുമാണ് പ്രളയത്തില് പെട്ടത്. ബാക്കി നില്‍ക്കുന്ന ജീവനു വിലപേശുകയാണ് ബാങ്കുകള്.\nരണ്ടു മാസത്തിനകം ആറുപേർ ജീവനൊടുക്കിയ ഇടുക്കിയിലെ കർഷകരുടെ ജീവന്മരണ പ്രതിസന്ധിയെപ്പറ്റി ഡോ. ആസാദ് എഴുതുന്നു…\nഇടുക്കിയില്‍നിന്നും കര്‍ഷക ആത്മഹത്യാ വാര്‍ത്തകളാണ് വരുന്നത്. രണ്ടു മാസത്തിനകം ആറു ആത്മഹത്യകള് നടന്നതായി മാധ്യമങ്ങളില് കണ്ടു. വിവിധ ബാങ്കുകളില്‍നിന്നു വായ്പയെടുത്ത പതിനയ്യായിരത്തോളം പേര്‍ക്കാണ് ജപ്തിനോട്ടീസു ലഭിച്ചിരിക്കുന്നത്. പ്രളയം വരുത്തിയ വന് നാശത്തിനു പിറകേ കര്‍ഷകരെ വേട്ടയാടാന് സഹകരണ ബാങ്കുകളും ദേശസാല്‍കൃത ബാങ്കുകളും കാണിക്കുന്ന ധൃതി സംശയകരവും കുറ്റകരവുമാണ്. വായ്പകള്‍ക്ക് ഒരു വര്‍ഷത്തേക്ക് മൊറട്ടോറിയം പ്രഖ്യാപിച്ചുകൊണ്ടുള്ള സര്‍ക്കാര് തീരുമാനം അവരനുസരിക്കുന്നില്ല. ആത്മഹത്യയല്ലാതെ മറ്റൊരു വഴിയുമില്ലെന്ന് കര്‍ഷകര് നട്ടംതിരിയുന്നു.\nകയ്യേറ്റക്കാരെ ഇറക്കിവിടാന് ശേഷിയറ്റ നിയമവും നിയമപാലന വ്യവസ്ഥയുമാണ് കുറച്ചുകാലമായി ഇടുക്കിയില് കാണുന്നത്. എന്നാല് ദരിദ്ര സമൂഹങ്ങളെ ദ്രോഹിക്കുന്ന കാര്യത്തില് നിയമം ശക്തമാണ്. കര്‍ഷകര്‍ക്കൊപ്പം നില്‍ക്കാനും ബാങ്കുകളെ നിയന്ത്രിക്കാനും സര്‍ക്കാറിനു കഴിയണം. ബാങ്കുകളുടെ യോഗം വിളിക്കാന് സര്‍ക്കാര് തയ്യാറായിയെന്നത് ആശ്വാസകരമാണ്.\nബാങ്കുകള്‍ക്ക് വായ്പയെടുത്തവരുടെയോ ജാമ്യക്കാരുടെയോ വസ്തുവകകളില് കടന്നു കയറാനും സ്വത്തു കണ്ടുകെട്ടാനും ജപ്തിനടപടി പൂര്‍ത്തീകരിക്കാനും അധികാരം നല്‍കുന്ന സര്‍ഫാസി നിയമം പ്രാബല്യത്തിലുണ്ട്. അതിന്റെ മാരകമായ പ്രയോഗം പലയിടത്തും വലിയ ആഘാതം സൃഷ്ടിച്ചിട്ടുണ്ട്. പ്രീതാ ഷാജിയുടെ കേസില് സുപ്രീംകോടതി നല്‍കിയ അനുകൂലവിധി മാത്രമാണ് അല്‍പ്പം ആശ്വാസം നല്‍കിയത്. സാമ്പത്തിക പുനസംഘടനാ അജണ്ടയുടെയും നവലിബറല് നയങ്ങളുടെയും ഭാഗമായി ജനാധിപത്യ രാഷ്ട്രീയ പ്രസ്ഥാനങ്ങള്‍തന്നെയാണ് ഇത്തരം നിയമ നിര്‍മ്മാണങ്ങള്‍ക്ക് കൂട്ടു നില്‍ക്കുന്നത്. അവര് വീണ്ടുവിചാരത്തിനു ധൈര്യം കാണിക്കണം.\nഇടുക്കിയില്‍നിന്നു കര്‍ഷകര് ഭരണസിരാ കേന്ദ്രങ്ങളിലേയ്ക്കു റാലി നയിക്കും. നിരാകരിക്കപ്പെട്ട നീതി തങ്ങളുടെ അവകാശമാണെന്നു പ്രഖ്യാപിക്കും. മഹാരാഷ്ട്രയിലും രാജസ്ഥാനിലുമൊക്കെ വിതച്ച വിത്തുകള് ഇടുക്കിയിലും നാമ്പുനീട്ടും. തീര്‍ച്ചയായും വേണം ഇടുക്കിയില്‍നിന്നും കര്‍ഷകരുടെ ഒരു ലോംഗ് മാര്‍ച്ച്.\nഎഫ് ബി പോസ്റ്റ്\nPrevious article പാരമ്പര്യത്തനിമ നഷ്ടപ്പെടാതെ ക്ഷേത്രങ്ങളും സ്മാരകങ്ങളും സംരക്ഷിക്കുമെന്ന് മന്ത്രി\nNext article കബീറിന്റെ ദിവസങ്ങളിലൂടെ ജഗതി തിരിച്ചുവരുന്നു\nകരുണാകരനേക്കാൾ വലിയ ക്രൂരത അരങ്ങേറിയിട്ടും മുഖ്യമന്ത്രി വിജയൻ ക്രൂരനാകാതിരിക്കുന്നത് എന്തുകൊണ്ടാണ് ?\nby Blive News November 15, 2019, 10:24 am\nby Blive News November 15, 2019, 9:54 am\nഅത് കൊണ്ട്… വേണോ മുഖ്യമന്ത്രീ, ഈ സാഹസമൊക്കെ?\nby Blive News November 12, 2019, 11:30 am\nby Blive News November 12, 2019, 9:28 am\nby Blive News October 30, 2019, 9:45 am\nപുതിയ കാലത്ത് സാഹിത്യ അക്കാദമി ചെയ്യേണ്ടത്\nby Blive News October 30, 2019, 8:06 am\nപാരമ്പര്യത്തനിമ നഷ്ടപ്പെടാതെ ക്ഷേത്രങ്ങളും സ്മാരകങ്ങളും സംരക്ഷിക്കുമെന്ന് മന്ത്രി\nകബീറിന്റെ ദിവസങ്ങളിലൂടെ ജഗതി തിരിച്ചുവരുന്നു


പാമോയില്: കേസ് ഒമ്പതിന് മാറ്റി | Inquiry against Karunakaran to be continued - Malayalam Oneindia\nപാമോയില്: കേസ് ഒമ്പതിന് മാറ്റി\nതിരുവനന്തപുരം: പാമോലിന് ഇറക്കുമതിയിലെ അഴിമതി കേസില് കരുണാകരനും ടി. എച്ച്. മുസ്തഫയ്ക്കും എതിരേയുള്ള വിജിലന്‍സ് കേസ് പ്രത്യേക വിജിലന്‍സ് കോടതി ഏപ്രില് ഒമ്പതിന് വീണ്ടും കേള്‍ക്കും.\nഏപ്രില് രണ്ട് ബുധനാഴ്ചയാണ് വിചാരണ തുടങ്ങിയത്. കെ. കരുണാകരന് ഉള്‍പ്പെടെ എട്ടുപേര്‍ക്കെതിരെയാണ് കേസ്. ബുധനാഴ്ച തന്നെ കോടതിയില് ഹാജരാകണമെന്ന് ഇവര്‍ക്ക് സമന്‍സ് അയച്ചിരുന്നു. എന്നാല് ഇവര് ഹാജരായില്ല. നേരിട്ട് ഹാജരാകാതിരിയ്ക്കാന് ഇവര് അനുമതി ചോദിച്ചിരുന്നു. എന്നാല് കോടതി ഈ അനുമതി നല്‍കിയില്ല. ഇവര്‍ക്ക് ഹാജരാകാന് ഈ മാസം 30 വരെ സമയം നല്‍കിയിരിയ്ക്കുകയാണ്. വിജിലന്‍സ് പ്രത്യേക ജഡ്ജി എന്.കെ. ബാലകൃഷ്ണനാണ് ഈ ഉത്തരവിട്ടത്.\nബുധനാഴ്ച ഹാജരായ പ്രതികളായ മുന് ചീഫ് സെക്രട്ടറി എസ്. പത്മകുമാര്, അഡിഷണല് ചീഫ് സെക്രട്ടറി സക്കറിയ ജോണ്, മുന് സിവില് സപ്ലൈസ് വകുപ്പ് സെക്രട്ടറി പി.ജെ. തോമസ് എന്നിവര്‍ക്ക് കോടതി ജാമ്യം അനുവദിച്ചു.\nസിംഗപ്പൂര് ആസ്ഥാനമായ പവര് ആന്‍ഡ് എനര്‍ജി കമ്പനിയില്‍നിന്ന് പാമോലിന് ഇറക്കുമതി ചെയ്തതില് അഴിമതി നടന്നുവെന്നാണ് കേസ്.\n30,000 ടണ് പാമോലിന് ഇറക്കുമതി ചെയ്യാന് ധാരണയുണ്ടാക്കുകയും 15,000 ടണ് ഇറക്കുമതി ചെയ്യുകയും ചെയ്തു. ഇത് സംസ്ഥാനത്തിന് ഭീമമായ നഷ്ടമുണ്ടാക്കിയെന്ന് കുറ്റപത്രത്തില് പറയുന്നു.